প্রদীপ-লিয়াকতের বিরুদ্ধে মুখ খুলছেন ভুক্তভোগীরা – ২৪ বাংলাদেশ নিউজ | 24 Bangladesh News\nপ্রদীপ কুমার দাশ ও লিয়াকত আলী\nএকের পর এক অভিযোগে কখনো দায়িত্ব থেকে প্রত্যাহৃত হয়েছেন, আবার কখনো সাময়িক বরখাস্ত। হয়েছে বিভাগীয় মামলাও। কখনো মামলার বাদীকে রাজি করিয়ে, আবার কখনো তদবির করে রেহাই পেয়েছেন কিছু অভিযোগ ও মামলা থেকে।\nতিনি টেকনাফ থানার দায়িত্ব থেকে সম্প্রতি সাময়িক বরখাস্ত হওয়া ওসি প্রদীপ কুমার দাশ। চট্টগ্রামের বিভিন্ন থানায় প্রায় ১৩ বছর দায়িত্ব পালনকালে অর্থের বিনিময়ে নিরীহ মানুষকে মামলায় জড়ানো, আইনজীবীকে অপহরণ, জায়গা দখল, মিথ্যা অভিযোগে মামলা করে শিল্পপতিকে হয়রানিসহ নানা অভিযোগ ছিল প্রদীপের বিরুদ্ধে।\nসাবেক সেনা কর্মকর্তা সিনহা মো. রাশেদ খান হত্যা মামলার আসামি হয়ে কারাগারে যাওয়ার পর প্রদীপের বিরুদ্ধে নানা অভিযোগের বিষয়ে মুখ খুলতে শুরু করেছেন ভুক্তভোগীরা।\nভুক্তভোগীরা অনেকেই বলছেন, প্রদীপকে আগেই শাস্তির আওতায় আনা হলে হয়তো সিনহা হত্যাকাণ্ডের মতো অপরাধের ঘটনা এড়ানো যেত।\nএ ছাড়া পুলিশ পরিদর্শক লিয়াকত আলীর বিরুদ্ধে ক্রসফায়ারের ভয় দেখিয়ে টাকা আদায়ের অভিযোগে বৃহস্পতিবার পুলিশ কমিশনার বরাবরে লিখিত অভিযোগ দিয়েছেন চট্টগ্রামের এক ব্যবসায়ী। সিনহা হত্যা মামলার আসামি লিয়াকতও দীর্ঘ সময় চট্টগ্রামে দায়িত্বরত ছিলেন।\nপুলিশ সদস্যদের অনেকে অপরাধ করেও কেন শাস্তির আওতায় আসেন না, জানতে চাইলে পুলিশের সাবেক মহাপরিদর্শক এ কে এম শহীদুল হক প্রথম আলোকে বলেন, পুলিশের বিরুদ্ধে অপরাধের ঘটনায় সাক্ষ্যপ্রমাণ পাওয়া যায় না বলে রেহাই পেয়ে যান তাঁরা। তিনি বলেন, তদন্তকারী কর্মকর্তা সাক্ষ্যপ্রমাণ না পেলে যথাযথ ব্যবস্থা নেওয়ার সুপারিশ করতে পারেন না। এ ক্ষেত্রে ভুক্তভোগী, ঘটনার প্রত্যক্ষদর্শীরা যাতে সঠিক তথ্য দিতে পারেন, তার ব্যবস্থা করা উচিত।\nটাকা নিয়ে আসামি\nডেকোরেশন ব্যবসায়ী আবু নাছেরের বিরুদ্ধে পুলিশের খাতায় কোনো মামলা ছিল না। ২০১৬ সালের ৫ জুন সাবেক এসপি বাবুল আক্তারের স্ত্রী মাহমুদা খানম হত্যা মামলায় তাঁকে গ্রামের বাড়ি হাটহাজারী থেকে গ্রেপ্তার করেন চট্টগ্রাম গোয়েন্দা পুলিশের তৎকালীন পরিদর্শক প্রদীপ দাশ। নাছেরের দাবি, এলাকায় মাজার নিয়ে বিরোধের জেরে প্রতিপক্ষের কাছ থেকে ৩০ লাখ টাকা নিয়ে\nএজাহারে নাম না থাকলেও তাঁকে এই মামলায় জড়ানো হয়।\nনাছেরকে গ্রেপ্তারের ২০ দিন পর তৎকালীন চট্টগ্রাম মহানগর পুলিশ কমিশনার ইকবাল বাহার সংবাদ সম্মেলন করে জানান, মাহমুদা হত্যায় নাছেরের সম্পৃক্ততা পাওয়া যায়নি। পাঁচ মাস কারাভোগের পর তিনি এই মামলায় জামিনে মুক্তি পান। অপরাধী না হয়েও এখনো ধার্য দিনে আদালতে হাজিরা দিয়ে যাচ্ছেন নাছের। আবু নাছের মুঠোফোনে প্রথম আলোকে বলেন, ‘প্রতিপক্ষ থেকে ৩০ লাখ টাকা নিয়ে প্রদীপ এই মামলায় আমাকে জড়ান। কারাগারে হারিয়ে যাওয়া পাঁচটি মাস, হারানো সম্মান কি ফিরিয়ে দিতে পারবেন প্রদীপ?’\nচট্টগ্রামের বিভিন্ন থানায় দায়িত্ব পালনকালে নানা অভিযোগ ওঠে প্রদীপের বিরুদ্ধে\nলিয়াকতের বিরুদ্ধে ব্যবসায়ীর অভিযোগ\nনাছেরের স্ত্রী পারভীন আক্তার বলেন, ‘ওই সময় প্রদীপের বিরুদ্ধে শাস্তি চেয়ে চট্টগ্রাম প্রেসক্লাবে সংবাদ সম্মেলন করেছিলাম। সেই দিন তাঁর বিরুদ্ধে ব্যবস্থা নিলে নিরীহ কেউ আর হয়রানির শিকার হতো না।’\nনাছেরের মামলাটি পিবিআই চট্টগ্রামের অতিরিক্ত পুলিশ সুপার মো. মঈন উদ্দীন তদন্ত করছেন। তিনি প্রথম আলোকে বলেন, প্রকৃত আসামিরা ধরা পড়ায় নিরীহ আসামিকে অভিযোগপত্র থেকে বাদ দেওয়া হতে পারে।\nনুরুল আলম প্রথম আলোকে বলেন, পুলিশ আরিফকে রিমান্ডে নিয়ে পকেটে তাঁর ভিজিটিং কার্ড পেয়েছিল। এরপর ওই বছরের ২৩ জানুয়ারি আদালত থেকে বাসায় ফেরার পথে নগরের সিনেমা প্যালেস এলাকা থেকে সাদাপোশাকে পাঁচলাইশ থানা-পুলিশের একটি দল তাঁকে তুলে নিয়ে যায়। সারা রাত নির্যাতন করে তাঁকে মামলায় ফাঁসিয়ে দেওয়ার হুমকি দেওয়া হয়।\nমামলা থেকে রেহাই দেওয়ার নামে প্রদীপ ৭০ হাজার টাকাও আদায় করেন বলে জানান নুরুল আলম। তিনি বলেন, নির্যাতনের কারণে তাঁকে হাসপাতালে চিকিৎসা নিতে হয়েছিল। এই ঘটনায় ওসি প্রদীপসহ কয়েকজন পুলিশ কর্মকর্তার বিরুদ্ধে আদালতে অপহরণের মামলা করেন। আদালত পুলিশ সদস্যদের বিরুদ্ধে গ্রেপ্তারি পরোয়ানা জারি করেন। পরে পুলিশের ঊর্ধ্বতন কর্মকর্তাদের সঙ্গে আইনজীবী নেতাদের সমঝোতা বৈঠকের পর মামলাটি প্রত্যাহার করে নেন।\nআইনজীবী নুরুল আলম রোববার প্রথম আলোকে বলেন, ‘চাপে পড়ে সেদিন মামলাটি প্রত্যাহার করেছিলাম। এখন মনে হয় ভুল করেছি। মামলাটি চালিয়ে গেলে প্রদীপসহ জড়িত পুলিশ সদস্যদের শাস্তি হতো। এতটা বেপরোয়া হতে পারতেন না তাঁরা।’\nবাদ যায়নি বোনের জায়গাও\nবোনের জায়গাও বাদ যায়নি প্রদীপের হাত থেকে। তাঁর বড় বোনের ছেলে সুমন চৌধুরী প্রথম আলোকে বলেন, প্রদীপ তাঁর মায়ের সৎভাই। নগরের মুরাদপুর এলাকায় তাঁর মায়ের সূত্রে পাওয়া ৩২ শতাংশ জায়গা অর্পিত সম্পত্তি আইনে চলে যায়। জায়গাগুলো উদ্ধার করে দিলে তাঁর মামাকে (প্রদীপ) ছয় গন্ডা জায়গা দেওয়া হবে। কিন্তু উদ্ধারের পর জায়গা রেজিস্ট্রি করে দেওয়ার জন্য চাপ দিতে থাকেন। একপর্যায়ে প্রদীপ নিজে ২৪ শতাংশ এবং অন্য এক ব্যক্তির মাধ্যমে আরও ৬ শতাংশ জমি দখল করেন বলে অভিযোগ সুমনের। ঘটনার সময় প্রদীপ চট্টগ্রাম শাহ আমানত আন্তর্জাতিক বিমানবন্দরে পুলিশের অভিবাসন শাখায় পরিদর্শক ছিলেন।\n২০১৪ সালের ১৪ সেপ্টেম্বরে ওই ঘটনায় প্রদীপের বিরুদ্ধে পাঁচলাইশ থানার তৎকালীন ওসি মহিউদ্দিন মাহমুদ থানায় জিডি করেন। সেখানে বলা হয়,‘বহিরাগতদের নিয়ে একজন পুলিশ পরিদর্শক (প্রদীপ) জায়গা দখল করায় পুলিশের ভাবমূর্তি ক্ষুণ্ন হচ্ছে।’ পরে এ বিষয়ে ঊর্ধ্বতন কর্মকর্তাদের কাছেও প্রতিবেদন দেন ওসি।\nবৃহস্পতিবার নগরের পশ্চিম ষোলশহর এলাকায় এই জায়গায় গিয়ে দেখা যায়, টিনশেডের সেমি পাকা ঘর রয়েছে ছয়টি। ভাড়াটেরা জানান, ওসি প্রদীপ তাঁদের বাসার মালিক।\nসুমনের অভিযোগ, জায়গাটি আত্মসাতের জন্য প্রদীপ এক নারীকে দিয়ে তাঁর বিরুদ্ধে নারী নির্যাতন মামলা করিয়েছেন। এই মামলায় তাঁকে ১৬ দিন কারাবাস করতে হয়েছে এবং এখনো আদালতে হাজিরা দিতে হচ্ছে। ওই নারীকে তিনি চেনেন না। নির্দোষ প্রমাণিত হলে ওই নারী ও প্রদীপের বিরুদ্ধে মামলা করবেন বলে জানান সুমন।\nবায়েজিদ বোস্তামী থানায় ওসি থাকাকালে একটি পরিশোধনাগারের তেল আটক করে সাময়িক বরখাস্ত হন প্রদীপ। ২০১৫ সালের ৪ আগস্ট সন্ধ্যায় নগরের টেক্সটাইল গেট এলাকায় বেসরকারি তেল শোধনাগার সুপার রিফাইনারির সাড়ে ৯ হাজার লিটার কেরোসিনসহ একটি লরি আটক করে পুলিশ। এই জ্বালানি কারখানা থেকে মিরসরাই যাচ্ছিল।\nএরপর সুপার রিফাইনারির চেয়ারম্যান ও ব্যবস্থাপনা পরিচালকসহ ১০ জনের বিরুদ্ধে বায়েজিদ থানায় বিশেষ ক্ষমতা আইনে মামলা করা হয়। পুলিশের মহাপরিদর্শকের কাছে হয়রানির অভিযোগ করেন সুপার রিফাইনারি লিমিটেডের ব্যবস্থাপনা পরিচালক সেলিম আহমেদ।\nওই অভিযোগের পর তদন্ত কমিটি বায়েজিদ থানার ওসি প্রদীপকে সাময়িক বরখাস্ত করে। পরে এ ঘটনায় প্রদীপকে সিলেট রেঞ্জে বদলি করা হলেও সেখানে না গিয়ে কক্সবাজারের মহেশখালী থানায় যোগদান করেন।\nঅবৈধ সম্পদের খোঁজে দুদক\nঅভিযোগ আছে, প্রদীপের নিজের ও স্ত্রী চুমকি কারনের নামে জমি, ফ্ল্যাট রয়েছে, যা দুদকে দেওয়া সম্পদ বিবরণীতে উল্লেখ করা হয়নি। দুদক এখন অবৈধ এসব সম্পদের খোঁজে নেমেছে। দুদক চট্টগ্রামের সহকারী পরিচালক রিয়াজ উদ্দিন প্রথম আলোকে বলেন, প্রদীপ ও তাঁর স্ত্রীর জ্ঞাত আয়বহির্ভূত সম্পদের যাচাই-বাছাই চলছে।\nদুদক সূত্র জানায়, ২০১৮ সালের জুনের মাঝামাঝি এ বিষয়ে প্রাথমিক অনুসন্ধান শুরু করে দুদক। ওই বছরের ১৮ নভেম্বর দুদক চট্টগ্রাম কার্যালয়ে প্রদীপ ও তাঁর স্ত্রীর সম্পদ বিবরণী জমা দেন। এরপর থেমে থাকে সব কার্যক্রম। টেকনাফে গুলিতে সিনহা খুনের পর সচল হয় ফাইলটি।\n‘ক্রসফায়ারের’ হুমকিতে দুই লাখ টাকা নেন লিয়াকত\n২০১০ সালে এসআই হিসেবে পুলিশে যোগদান করা লিয়াকত চট্টগ্রাম নগর ডিবি পুলিশ ও কাউন্টার টেররিজমে কর্মরত ছিলেন। ডিবিতে থাকাকালীন তাঁর বিরুদ্ধে নানা অভিযোগ রয়েছে।\nক্রসফায়ারের হুমকি দিয়ে দুই লাখ টাকা আদায়ের অভিযোগে লিয়াকতের বিরুদ্ধে বৃহস্পতিবার নগর পুলিশ কমিশনার বরাবরে লিখিত অভিযোগ দিয়েছেন পতেঙ্গার ব্যবসায়ী জসিম উদ্দিন। তিনি বলেন, ২০১৪ সালে ব্যবসায়িক প্রতিপক্ষের করা মামলার প্রতিবেদন থেকে রেহাই দেওয়ার কথা বলে পাঁচ লাখ টাকা ঘুষ চেয়েছিলেন লিয়াকত। টাকা দিতে অস্বীকার করলে আসামির খালাতো বোনকে বাদী সাজিয়ে তাঁর বিরুদ্ধে নারী নির্যাতনের মামলা দেন। ওই মামলায় জামিন পেলে লিয়াকত তাঁকে ক্রসফায়ারের ভয় দেখিয়ে দুই লাখ টাকা নেন। তাঁর বিরুদ্ধে ১৩টি মিথ্যা মামলা হয় লিয়াকতের সাহায্যে। ১০টিতে খালাস পান। বাকি তিনটি চলছে।\nব্যবসায়ী জসিমের দেওয়া অভিযোগটি একজন জ্যেষ্ঠ কর্মকর্তাকে দিয়ে তদন্ত করাবেন বলে জানিয়েছেন নগর পুলিশ কমিশনার মো. মাহাবুবর রহমান। রোববার তিনি প্রথম আলোকে বলেন, অভিযোগটি হাতে এখনো পৌঁছায়নি। পেলে অবশ্যই তদন্ত করা হবে। এক প্রশ্নের জবাবে তিনি বলেন, আগে কেন তদন্ত কিংবা ব্যবস্থা নেওয়া হয়নি, তিনি জানেন না।\nজসিম উদ্দিন বলেন, মামলার পেছনে ছুটতে ছুটতে জীবন শেষ। এত দিন ভয়ে মুখ খোলেননি। এখন বিচার চান।\nকদমতলীতে ১০৫০ পিস ইয়াবাসহ গ্রেফতার ৩


আমরা কি আল্লাহ্‌র প্রতি অন্যায় করতে পারি?\nAuthor Topic: আমরা কি আল্লাহ্‌র প্রতি অন্যায় করতে পারি? (Read 501 times)\n« on: April 23, 2017, 12:55:55 AM »\nআমরা প্রায়ই মানুষের সাথে মানুষের অন্যায় আচরণ নিয়ে আলাপ আলোচনা করি। আলাপ করার সময়ে আমরা কি ভেবে দেখেছি যে, মানুষ সৃষ্টিকর্তার প্রতি অন্যায় করে কিনা? এটাই ডঃ ইউসুফ ইসলামের নিজের কাছে প্রশ্ন।\nআমরা যখন বন্ধু বান্ধবীর সাথে আড্ডা দেই, প্রায়শই ন্যায়নীতি বিষয়ক আলাপ আলোচনা হয়। বেশির ভাগ সময় আলোচনার বিষয়বস্তু হয়ঃ মানুষের সাথে মানুষের অন্যায়। এইসব আলোচনার মধ্যে কখনো কি সৃষ্টিকর্তার সাথে মানুষের অন্যায় বিষয়ক কথা বার্তা হয়? এর উত্তরে একজন বলে বসতেই পারে যে, সৃষ্টিকর্তা তো সর্বশক্তিমান–কিভাবে কেউ তাঁর সাথে অন্যায় করতে পারে?\nকারো ক্ষতি করা আর তার সাথে অন্যায় করা এক জিনিস না। আমরা যতই অন্যায় করিনা কেন তাতে আসলে সৃষ্টিকর্তার কোন ক্ষতি হয়না! অন্যায় কাজ প্রকৃতপক্ষে অন্যায়কারীর চরিত্রের প্রতিফলন ঘটায়। সাধারণত আমরা যখন কোন উপহার পাই তখন যে উপহার দিলো তাকে ধন্যবাদ জানাই। কৃতজ্ঞতার বহিঃপ্রকাশ না হলে আমাদের ভিতরে একরকম অপরাধবোধ কাজ করে। একই সাথে যারা উপহার দেয়নি তাদের কৃতজ্ঞতা জানানোর কথা কি কখনো ভাবি? সৃষ্টিকর্তার ক্ষেত্রে একইভাবে, এটা কি অন্যায় হবে যদি আমরা তাদের প্রতি কৃতজ্ঞতা প্রদর্শন করি যাদের সৃষ্টিকর্তার দেয়া নেয়ামতের সাথে কোন সম্পর্ক নেই? উদাহরণস্বরূপ আমরা জানি যে একমাত্র তিনিই আমাদের পরীক্ষায় সাফল্য দিতে পারেন। তাই পরীক্ষার আগে সাফল্য পাওয়ার জন্য আমরা অতিরিক্ত নামাজ পড়ে প্রার্থনা করি যাতে সৃষ্টিকর্তা আমাদের সাফল্য দেন। আমাদের সৃষ্টিকর্তা কুরআন শরীফে উল্লেখ করেছেনঃ\n“তারা আল্লাহ্‌র অনুগ্রহকে চিনতে পারলো; অতঃপর অস্বীকার করলো, এবং তারা বেশির ভাগই অকৃতজ্ঞ।”[১৬.৮৩]\nএকবার যখন আল্লাহ্ তালা পরীক্ষায় সাফল্য দিয়ে দেন তখন কি আমরা এর প্রেক্ষিতে সরাসরি তাঁকে কৃতজ্ঞতা জানাই? বরং কৃতজ্ঞতা প্রদর্শনের জন্য শিক্ষকের বাসায় মিষ্টি নিয়ে যাই এবং নিজেদের সাফল্যের উপর খুশি হই এবং মনে করি আমরা নিজেরাই কেবল এই অর্জনের জন্য দায়ী। আরেকটা এমন অবস্থার কথা চিন্তা করি যেখানে আমরা সৃষ্টিকর্তার কাছে কিছু চাচ্ছি, ধরে নেই, আমাদের একটি চাকরি দরকার এবং আমাদের ইন্টার্ভিউতে ডাকা হয়েছে। এ অবস্থায় আমরা কি করি? আমরা সৃষ্টিকর্তার কাছে প্রার্থনা করি! কিন্তু আমাদের প্রার্থনার প্রতি সৃষ্টিকর্তার উত্তরের জন্য ধৈর্য সহকারে অপেক্ষা না করে আমরা পাথরের আংটি কিনে ফেলি – যদি আংটি বা পাথর দ্বারা সৌভাগ্য লাভ হয়ে যায়! অতঃপর একজন হয়ত পীরের কাছে যাওয়ার উপদেশ দেয় অথবা ইন্টার্ভিউ বোর্ডের সদস্যদের সাথে দেখা করার অথবা কোন ক্ষমতাশালী রাজনৈতিক নেতার সাথে দেখা করার উপদেশ দিতে পারে। এ অবস্থায় আমরা সঙ্গে সঙ্গে এসব করতে যাই এটা ভেবে যে, যদি যেকোনো কিছুর দ্বারা কাজ হয়ে যায়, অর্থাৎ- সৃষ্টিকর্তা যদি আমাদের প্রার্থনার উত্তর দিয়ে দেন অথবা আংটি কাজ করে অথবা যদি ইন্টার্ভিউ বোর্ডের সদস্য সাহায্য করে অথবা ক্ষমতাশালী রাজনৈতিক নেতা আশাবাদী কথাবার্তা বলেন। যতক্ষণ পর্যন্ত আমরা চাকরি পাচ্ছিনা ততক্ষন পর্যন্ত যদি সবকিছুই কাজ করে তাহলে তো বেশ ভালো! আমাদের এই কাজগুলো প্রমাণ করে যে আমরা যুক্তি সহকারে বিশ্বাস করি যে- আংটি, পীর, বোর্ডের সদস্য, রাজনৈতিক নেতা সবকিছুরই সমান ক্ষমতা আছে আমাদের চাকরি দেয়ার ক্ষেত্রে! এটা চিন্তা করে আমরা কি সৃষ্টিকর্তার প্রতি অন্যায় করছিনা? এ সম্পর্কে আল্লাহ্ আমাদের কোরআনে বলেছেন যে তিনি শেষ বিচারের দিনে এসব শরীকদের আমাদের সামনে হাজির করে প্রশ্ন করবেন।\n“মুশরিকরা যখন ঐ সব বস্তুকে দেখবে, যেসবকে তারা আল্লাহর সাথে শরীক সাব্যস্ত করেছিল, তখন বলবেঃ হে আমাদের পালনকর্তা এরাই তারা যারা আমাদের শেরেকীর উপাদান, তোমাকে সহ আমরা যাদেরকে ডাকতাম। তখন ওরা তাদেরকে বলবেঃ তোমরা মিথ্যাবাদী।” [১৬:৮৬]\nপ্রকৃতপক্ষে সৃষ্টিকর্তা একজনই এবং বাস্তবে তিনিই সকল ক্ষমতার অধিকারী অর্থাৎ অন্য কোন সত্তা বা বস্তুর আমাদের উপকার করার কোন ক্ষমতাই নেই। যখন আমরা ভাবি যে অন্যান্য জিনিসের ক্ষমতা আছে তখন আমরা অবিশ্বাস প্রদর্শন করি এবং সৃষ্টিকর্তার প্রতি অন্যায় করি যিনি আমাদের যা প্রয়োজন সবকিছু দেন। সৃষ্টিকর্তা ন্যায়কারী, তিনি অন্যায়কারী মানুষের মতো না। তিনি তাঁদের পুরষ্কার দিবেন যারা তাঁর প্রতি ন্যায় করেছে যেরকম পবিত্র কিতাবসমূহে বলা হয়েছে। নিচের এই গল্পটি বর্ণনা করে কিভাবে ইউসুফ (আঃ) ন্যায় দাবী করেছিলেন যাতে কারাগার থেকে মুক্ত হওয়ার আগে তাঁর উপর থেকে মিথ্যা অভিযোগগুলো সরে যায় এবং কিভাবে সৃষ্টিকর্তা তাঁকে পুরস্কৃত করলেন।\n১২:৫০ “এবং মিশরের বাদশাহ বললেন,”তাঁকে আমার কাছে নিয়ে আসো।” কিন্তু যখন বার্তা বাহক তাঁর কাছে আসলো। ইউসুফ বললেন “তোমার মালিকের কাছে ফিরে যাও এবং জিজ্ঞাসা কর, “ঐ মহিলাদের মামলার কি হল যারা নিজেদের হাত কেটেছিল?” প্রকৃতই আমার রব তাদের পরিকল্পনা সম্বন্ধে সম্পূর্ণরূপে জানেন।”\nকারাগার থেকে মুক্ত হওয়ার আগে ইউসুফ (আঃ) চাইলেন বাদশাহ যাতে তাঁর নির্দোষ হওয়ার ব্যাপারটা ঐ মহিলাদের কাছ থেকে যাচাই করে নেয়।\n১২:৫১ “বাদশাহ মহিলাদের বললেন, “মামলাটি কি ছিল যখন তোমরা ইউসুফকে অশ্লীলতায় অভিযোগ দেখেছিলে?” মহিলারা বাদশাহকে বলল, “আল্লাহ্ তালা নিখুঁত (যিনি ইউসুফের মতো নির্মল চরিত্র সৃষ্টি করেছেন)! তাঁর বিরুদ্ধে কোন খারাপ কিছু আমাদের জানা নেই!” আযীযের স্ত্রী বলল , “এখন সত্য সামনে এসে গেছে; প্রকৃতপক্ষে আমিই তাঁকে অশ্লীল কাজে লিপ্ত করতে চেয়েছিলাম, সে সত্যবাদীদের অন্তর্ভুক্ত।”\nইউসুফ (আঃ) এর দীর্ঘ সময় ধরে ধৈর্যসহ কারাবাসের পর আযীযের স্ত্রী শেষপর্যন্ত নিজের দোষ স্বীকার করে নিল। সে বাদশাহের সামনে ইউসুফ (আঃ) কে সব রকম দোষারোপ থেকে মুক্তি দিলো এবং নিজেকেও তার স্বামীর কাছে এই ব্যাপার নিয়ে সকল রকম সন্দেহ থেকে মুক্ত করতে চাইলো।\n১২:৫২ “আযীযের স্ত্রী বলল, “এটা এজন্য বলছি, যাতে আযীয জেনে নেয় যে, আমি গোপনে তার সাথে বিশ্বাসঘাতকতা করিনি। আরও এই যে, আল্লাহ বিশ্বাসঘাতকদের প্রতারণাকে এগুতে দেন না।””\n১২:৫৩ “আযীযের স্ত্রী বলল , “আমি নিজেকে (দোষমুক্ত) পাপমুক্ত করছিনা। নিশ্চয় মানুষের আত্মা মন্দ কর্মের দিকে ঝুঁকে রয়েছে কিন্তু আমার পালনকর্তা যার প্রতি অনুগ্রহ করেন সে এর অন্তর্ভুক্ত নয়। নিশ্চয় আমার পালনকর্তা ক্ষমাশীল,অসীম দয়ালু।””\nআযীযের স্ত্রী নিজের দোষ স্বীকার করলো যে, সেই ইউসুফ (আঃ) কে অশ্লীল প্ররোচনা দিয়েছিলো। যাহোক, যেহেতু আর বেশি কিছু ঘটেনি সে মাফ চেয়ে নিল। বাদশাহ ইউসুফ (আঃ) এর চরিত্রের প্রতি মুগ্ধ হয়ে গেলেন যে, তিনি শুধুমাত্র ভালো চরিত্রের অধিকারীই নন, তিনি অন্যদের ভিতরকার ভালো সত্তাকে জাগাতেও সক্ষম। তাই বাদশাহ চাইলেন এই ভালো চরিত্রের মানুষ তার কাজে নিযুক্ত হোক।\n১২:৫৪ “বাদশাহ বললেন, “তাকে আমার কাছে নিয়ে এসো; আমি তাকে আমার নিজের বিশ্বস্ত হিসেবে নিযুক্ত করবো।” অতঃপর যখন বাদশাহ ইউসুফের সাথে মতবিনিময় করল, তখন বললঃ “আপনি নিশ্চিত থাকুন যে আজ থেকে আপনার বিশ্বস্ততা পূর্ণরূপে প্রমানিত হল এবং আপনি বিশ্বস্ত হিসাবে মর্যাদার স্থানে প্রতিষ্ঠিত হয়েছেন!”\nবাদশাহ শুধুমাত্র ইউসুফ (আঃ) কে সকল রকম মিথ্যা অভিযোগ থেকে মুক্তই করলেন না, আদালতে তিনি তাঁকে একটি দায়িত্বপূর্ণ পদে নিয়োগ দিলেন। এভাবে ইউসুফ (আঃ)এর ধৈর্য এবং পূর্ণ বিশ্বাসের কারণে আল্লাহ্ তাঁকে পুরস্কৃত করলেন।\n১২:৫৫ “ইউসুফ বললেন, “আমাকে দেশের রাজকোষের তত্ত্বাবধায়ক নিযুক্ত করুন। আমি এগুলোর রক্ষণাবেক্ষণ করবো তাঁর মতো যে জানে এগুলোর গুরুত্ব কতটুকু।””\n১২:৫৬ “এবং এভাবে আমি এই ভূমির উপর আধিপত্য দিয়ে ইউসুফকে প্রতিষ্ঠিত করলাম এবং সে যেখানে চায় তাঁকে সেখানেই নিযুক্ত করলাম। আমি যার উপর খুশি হই তাঁর প্রতি দয়া দেখাই এবং যে ভালো কাজ করে তাঁর প্রতিদান নষ্ট করিনা।”\nযেহেতু আল্লাহ্ ছাড়া আর কোন ক্ষমতা নেই, এটাই সঠিক এবং ন্যায় কাজ যে নামাজ পড়ার পর আমরা ধৈর্য সহকারে তাঁর দেওয়া সমাধানের জন্য অপেক্ষা করি- এটাই ন্যায়পরায়ণতা। আমাদের মনে রাখতে হবে যে, যদি আল্লাহ্ কোন সমস্যার সমাধান না করেন অথবা উপশম না করেন, আর কেউ সেটা করতে পারবেনা! আমরা যদি নামাজ এবং ধৈর্যের মাধ্যমে আল্লাহ্‌র প্রতি বিশ্বাস প্রদর্শন (সমস্যার ভয় না পেয়ে এবং কল্পনায় বানানো শক্তির পিছে না ছুটে) করতে পারি তবে, আল্লাহ্‌র নেয়ামতের কোন সীমানা নেই। তাঁর আসল পুরষ্কার শেষ বিচারের দিনের পরই সকলেরই বোধগম্য হবে।\n১২:৫৭ “কিন্তু সত্যই পরকালের পুরষ্কারই সর্বোত্তম তাঁদের জন্য যারা আল্লাহ্‌র প্রতি বিশ্বাস স্থাপন করে এবং দৃঢ়তার সাথে ন্যায়পরায়ণ থাকে।”\nRe: আমরা কি আল্লাহ্‌র প্রতি অন্যায় করতে পারি?\n« Reply #1 on: June 05, 2017, 12:53:01 PM »\n« Reply #2 on: June 05, 2017, 01:12:35 PM »


কর্তার ভূত – JUMP Magazine\nবাংলা – একাদশ শ্রেনি – কর্তার ভূত (প্রথম পর্ব)\nপাঠ্যাংশের ‘কর্তার ভূত’ রচনাটি রবীন্দ্রনাথ ঠাকুরের একটি উল্লেখযোগ্য সাহিত্যকর্ম। ১৮৬১ সালের ৭ মে কলকাতার জোড়াসাঁকোর ঠাকুরবাড়িতে রবীন্দ্রনাথ ঠাকুরের জন্ম হয়। তাঁর পিতা মহর্ষি দেবেন্দ্রনাথ ঠাকুর এবং মাতা সারদা দেবী। তাঁর পিতামহ প্রিন্স দ্বারকানাথ ঠাকুর ছিলেল উনিশ শতকের এক বিখ্যাত প্রতিপত্তিশালী ব্যক্তি। দেবেন্দ্রনাথ ঠাকুরের চতুর্দশতম সন্তান রবীন্দ্রনাথ বড়ো হয়েছেন ঠাকুরবাড়ির এক অত্যন্ত অভিজাত সংস্কৃতিমনস্ক পরিমণ্ডলে। ওরিয়েন্টাল সেমিনারি, নর্মাল স্কুল, সেন্ট জেভিয়ার্স স্কুল প্রভৃতি বিদ্যালয়ে বাল্যকালের শিক্ষালাভ ঘটলেও প্রথাগত পড়াশোনায় তাঁর মন বসেনি কখনোই। প্রাতিষ্ঠানিক শিক্ষা তাঁর অসমাপ্তই থেকে যায়। তবে বাড়িতে পারিবারিক উদ্যোগে দিনের প্রায় বারো ঘন্টা গৃহশিক্ষকদের কাছে তিনি বিভিন্ন বিষয়ে বিদ্যালাভ করেন। তা সে কুস্তি শেখা কিংবা সঙ্গীতচর্চা থেকে শুরু করে প্রকৃতিবিজ্ঞান বা অস্থি সংগঠনের নানা বিষয় তিনি শিখেছিলেন বাড়িতে থেকেই।\nখুব ছোটোবেলা থেকেই নীল রঙের ডায়েরিতে তাঁর কবিতাচর্চার শুরু। শুনলে আশ্চর্য হতে হয় মাত্র তেরো বছর বয়সে তিনি মাইকেল মধুসূদন দত্তের ‘মেঘনাদবধ কাব্য’-এর সমালোচনা লিখেছিলেন ‘ভারতী’ পত্রিকায়। ‘হিন্দুমেলায় উপহার’ তাঁর প্রথম প্রকাশিত কবিতা। ১৮৮২ সালে প্রকাশিত ‘সন্ধ্যাসংগীত’ কাব্যগ্রন্থ থেকেই তাঁর নিজস্ব কাব্যচর্চার সূত্রপাত ঘটে। যদিও প্রথম দিকের রচনাগুলিতে অগ্রজ কবি বিহারীলাল চক্রবর্তীর প্রভাব লক্ষ করা যায়। ১৮৭৮ সালে আঠারো বছর বয়সে রবীন্দ্রনাথ প্রথমবার বিলেতযাত্রা করেন ব্যারিস্টারি পড়ার জন্য। পরে এই প্রথম বিলেতযাত্রার অভিজ্ঞতা নিয়ে তিনি লেখেন ‘য়ুরোপ প্রবাসীর পত্র’।\nতাঁর সাহিত্যকর্ম নিরন্তর গতিতে চলতে থাকে। ‘প্রভাতসংগীত’, ‘মানসী’, ‘সোনার তরী’, ‘চিত্রা’, ‘কল্পনা’, ‘ক্ষণিকা’, ‘খেয়া’, ‘নৈবেদ্য’, ‘বলাকা’, ‘পুনশ্চ’, ‘পত্রপুট’, ‘আকাশপ্রদীপ’, ‘নবজাতক’, ‘শেষ লেখা’ ইত্যাদি কাব্যগ্রন্থগুলি পরপর প্রকাশিত হতে থাকে। তাঁর প্রথম উপন্যাস – ‘করুণা’। এছাড়াও ‘গোরা’, ‘চোখের বালি’, ‘চতুরঙ্গ’, ‘যোগাযোগ’, ‘শেষের কবিতা’, ‘চার অধ্যায়’ ইত্যাদি বিখ্যাত উপন্যাস তাঁরই লেখা। বলা হয় বাংলা আধুনিক ছোটোগল্পের যোগ্য রূপটিও রবীন্দ্রনাথের হাতেই গড়ে উঠেছিল। ‘পোস্টমাস্টার’, ‘ক্ষুধিত পাষাণ’, ‘নষ্টনীড়’, ‘দেনা পাওনা’, ‘নিশীথে’ ইত্যাদি বিখ্যাত কীর্তির মতো শতাধিক গল্প লিখেছেন রবীন্দ্রনাথ। শুধুই গল্প-উপন্যাস-কবিতা নয়, তাঁর লেখা ‘সিরিয়াস’ প্রবন্ধগুলি বাঙালি চিন্তকদের কাছে অমুল্য সম্পদ। ‘বাল্মীকি-প্রতিভা’, ‘চিত্রাঙ্গদা’, ‘চণ্ডালিকা’র মতো গীতিনাট্য, ‘রাজা’, ‘মুক্তধারা’, ‘রক্তকরবী’, ‘ডাকঘর’-এর মতো রূপক-সাংকেতিক নাটক রচনা করে বাংলা নাট্যসাহিত্য ও থিয়েটারের ইতিহাসে মোড় বদল করেছেন রবীন্দ্রনাথ।\nতাঁর ‘গীতাঞ্জলি’ কাব্যের ইংরাজি অনুবাদ ‘The Song Offerings’-এর জন্য তিনি ১৯১৩ সালে নোবেল পুরস্কার লাভ করেন।\nএই দানবীয় প্রতিভাবান বাঙালি সাহিত্যিক-শিক্ষাবিদ-সমালোচক এবং চিন্তকের মৃত্যু হয় ১৯৪১ খ্রিস্টাব্দের ৭ আগস্ট। শুধু তাঁর রচনার নাম উল্লেখ করার জন্যেই বিস্তৃত পরিসর দরকার তার অভাবে ক্ষুদ্র পরিসরে আমরা শুধু নীরস এই তথ্যগুলি মাথায় রেখে পাঠ্যাংশে প্রবেশ করবো।\n‘কর্তার ভূত’ রচনাটির উৎস\nআলোচ্য ‘কর্তার ভূত’ রচনাটি প্রথম প্রকাশ পায় ১৯১৯ খ্রিস্টাব্দে ‘প্রবাসী’ পত্রিকার শ্রাবণ সংখ্যায়। পরে ১৯২২ খ্রিস্টাব্দে রবীন্দ্রনাথের ‘লিপিকা’ গ্রন্থে এই রচনাটি স্থান পায়। পাঠ্যাংশটি সেই ‘লিপিকা’ গ্রন্থ থেকেই সংকলিত হয়েছে।\n‘কর্তার ভূত’ গল্পের বিষয় সংক্ষেপ\nসমগ্র গদ্যটি আবর্তিত হয়েছে বুড়ো কর্তার মৃত আত্মা কে কেন্দ্র করে যাকে গদ্যে বলা হয়েছে ‘কর্তার ভূত’। তার কোনো বর্তমান অস্তিত্ব নেই, রয়েছে শুধু অতীত। সেই বুড়ো কর্তা যখন মারা যান তখন তাঁকে তাঁর দেশের সমস্ত লোক জানায় যে, তিনি চলে যাওয়ার পর তাদের অবস্থা অত্যন্ত করুণ হয়ে পড়বে। ফলে বুড়ো কর্তা মারা যাবার পর সমগ্র দেশের লোক কিভাবে নিশ্চিন্তে জীবন-যাপন করতে পারে সেই দুশ্চিন্তা তাঁকে গ্রাস করে। অতঃপর ঈশ্বরের কৃপায় জানা যায় যে, এতে দুশ্চিন্তার কোনো কিছু নেই, ভূতের রূপে সমগ্র দেশবাসীর ঘাড়ে চেপে থাকবেন বুড়ো কর্তা। কারণ মানুষের মৃত্যু থাকলেও প্রেতের বা ভূতের কোনো মৃত্যু হয় না। একথা শুনে দেশবাসী অত্যন্ত নিশ্চিন্ত হয়।\nভবিষ্যৎকে অর্থাৎ যাকে দেখা যায় না তাকে মানতেই যত সমস্যা, কিন্তু অতীতকে মানতে বা ভূতকে মানতে কোনো সমস্যা বা দুশ্চিন্তা থাকে না মানুষের।\nলেখক বলেছেন, ভূতের যেহেতু মাথা নেই, তাই কারো জন্য তার মাথাব্যথাও নেই অর্থাৎ তিনি কারও জন্য দুশ্চিন্তাগ্রস্ত হন না। তাই যারা নিজের মতো করে স্বতন্ত্রভাবে মৌলিক চিন্তার প্রকাশ ঘটাতে চায়, নতুন কিছু ভাবনা-চিন্তার জন্ম দিতে পারে, তারা খায় ভূতের কানমলা। দেশের যারা তত্ত্বজ্ঞানী মানুষ তারা বলেন যে, চোখ বুজে চলাই হলো পৃথিবীর অতি প্রাচীন চলা – এই চলাই হল নিয়তির নিয়মে চলা। যেমনভাবে বিশ্বসৃষ্টির প্রথমভাগে অন্ধ এককোশী প্রাণীরা চলাফেরা করতো, ঠিক সেভাবেই যেন এখন কর্তার ভূতের রাজত্বে দেশবাসী চোখ বুজে চলে।\nবুড়ো কর্তা মারা যাবার পর তাঁর ভূত সমগ্র দেশকে শাসন করতে থাকে এবং সেই ভূতশাসনতন্ত্রে কারাগারের প্রাচীর কখনো চোখে দেখা যায় না। সে কারাগারের দারোগা ভূতের একমাত্র প্রতিনিধি। সেই কারাগারে বন্দি মানুষ কখনোই বুঝতে পারে না কিভাবে প্রাচীর ভেদ করে বাইরে বেরিয়ে আসতে পারবে। সেই কারাগারে বন্দিদের ঘানি ঘোরাতে হয় যা থেকে এক ছটাক তেল বের হয় না যা কিনা হাটে বিক্রি করা যেতে পারে। সেই ঘানি থেকে কেবল বেরিয়ে যায় চালকের তেজ ও সমস্ত জীবনীশক্তি। তাই সেই ভূতের রাজত্বে মানুষ উত্তেজনাহীনভাবে শান্তিতে জীবনযাপন করে।\nলেখক বলেছেন, অন্য সমস্ত দেশে যেখানে ভূতের উপদ্রব দেখলে মানুষ দুশ্চিন্তাগ্রস্ত হয়ে ওঝার সন্ধান করে, এই ভূতের রাজত্বে ওঝার সন্ধান কেউ করে না কারণ এদেশে যাদের ভূত তাড়ানোর কথা তাদেরকেই বহু আগে থেকে ভূতে পেয়েছে।\nপৃথিবীর অন্য সমস্ত দেশে যে ঘানি থেকে তেল বের হয় তা কেবল দেশের রথের চাকাকে গতিশীল করে রাখবার জন্য ব্যবহৃত হয়। কিন্তু এদেশের ভূতের রাজত্বে ঘানি থেকে তেল বেরোয় না, বেরোয় চালকের রক্ত আর সেই রক্ত ভূতের মাথার খুলিতে ঢেলে দেওয়া হয়। চিরশান্তির এই ভূতের রাজত্বের দেশে মাঝে মাঝেই ছেলেভুলানো ছড়া শোনা যায়,\n‘খোকা ঘুমালো, পাড়া জুড়ালো / বর্গি এলো দেশে’।\nবিপত্তি ঘটে এই বর্গির আসাতেই। দেশের সমস্ত পন্ডিত মানুষজন একজোট হয়ে চিন্তা করে তার কূল-কিনারা করতে পারেন না এবং তখন সেই ভূতের রাজত্বে সিদ্ধান্ত হয় যে, দোষ হলো বর্গিদেরই। বর্গিরা আসে কেন?\nএদিকে বাড়ির ভিতরে থাকে ভূতের পেয়াদা, বাড়ির বাইরে রাস্তায় ঘরে অভূতের পেয়াদা। তাই ভূতের রাজত্বে গৃহস্থ ঘরেও শান্তি পায় না, বাইরেও বেরোতে পারে না। বাইরে বেরোলেই ভূতের পেয়াদারা খাজনা চেয়ে বসে। কিন্তু খাজনা দেওয়ার উপায় নেই। বহুদিন ধরেই বুলবুলিতে এসে সমস্ত ধান খেয়ে গেছে। সে ব্যাপারে এতদিন কোনো দেশবাসী সচেতন ছিল না। এই ভূতের শাসন আজীবন চলবে কিনা এমন প্রশ্ন করা বিপজ্জনক। ঘুমপাড়ানি মাসি-পিসিরা এই প্রশ্নে বিব্রত হয়। তারা ভাবে ভূতের শাসন না থাকলে আদিম এবং চিরন্তন ঘুমের কি হবে! কিভাবে অতীতের ঐতিহ্য টিকে থাকবে! তাহলে বুলবুলিদের কি করা উচিত আর বর্গিদেরই বা কি করা উচিত এমন প্রশ্নের উত্তরে সেই মাসিপিসিরা জানায় বুলবুলি আর বর্গির দল উভয়কেই কৃষ্ণনাম শোনাতে হবে। আর যারা বলে যে ভাবেই হোক ভূত তাড়ানো চাই তাদেরকে চুপ করিয়ে দেয় ভূতের প্রতিনিধিরা।\nআরো পড়ুন – Karma গল্পের বাংলায় সারসংক্ষেপ | বাড়ির কাছে আরশিনগর কবিতার সারসংক্ষেপ\nগদ্যের একেবারে শেষে এসে লেখক জানান যে, এই বুড়ো কর্তা জীবিত নন বা মৃতও নন। কেবল তিনি প্রেতযোনিপ্রাপ্ত হয়েছেন। সমগ্র দেশটাকে তিনি অদৃশ্য বাঁধনে বেঁধে রেখেছেন। আর এদিকে দেশের যে মানুষরা দিনেরবেলায় সেই ভূতের ভয়ে মুখে কোনো কথা বলেন না, তারাই গভীর রাতে জোড়হাতে সেই বুড়ো কর্তার ভূতের কাছে মুক্তি প্রার্থনা করেন। বুড়ো কর্তা তাদের জানান, দেশবাসীকে তিনি ধরেও রাখেননি, আবার ছেড়েও দেননি। তারা যদি কর্তাকে ছেড়ে দেয় তবেই তিনি ছেড়ে যাবেন। সে কাজে মানুষ ভয় পায় আর তখন বুড়ো কর্তা তাদের বলেন সেই ভয়ের মধ্যেই রয়েছে ভূত।\nআগামী পর্ব → কর্তার ভূত গল্পের বিস্তারিত আলোচনা


সর্বাঙ্গে ব্যথা, ওষুধ দেবে কে? | ProbasNews24.com\nপ্রথম পাতা » দেশজুড়ে » ঢাকা বিভাগ » সর্বাঙ্গে ব্যথা, ওষুধ দেবে কে?\nচুকনগর সড়কের দুপাশে আবার মানুষের অস্থায়ী টং/ছাপরা উঠছে। সেখানে রাতে থাকছে মানুষ। বাস, ট্রাক আর মোটরগাড়ির চাপা খাওয়ার আশঙ্কা মাথায় নিয়ে তারা থাকে। কেশবপুর যশোরের একটি জনপদ। ফি বছর জলাবদ্ধতার শিকার হওয়া এক দুর্গত জনপদ। গত বছর প্রায় এই সময় রাস্তার পাশে আশ্রয় নেওয়া লোকজনের মধ্যে চারজন ট্রাকচাপায় মারা যায়। আতঙ্কিত আর আহত হওয়ার সংখ্যার কোনো শুমার ছিল না তখন।\nপ্রাকৃতিক দুর্যোগ শ্রেণি বোঝে না, ধর্ম বোঝে না। কিন্তু আশ্রয় ও সহায়তার শ্রেণিচরিত্র আছে, জাত-পাত-ধর্ম আছে। কেশবপুরের ‘অচ্ছুত’ মানুষদের, তাই রাস্তায় আশ্রয় ছাড়া আর কোনো গতি নেই। এবারও পানিতে আটকে গেছে তাদের গ্রামগুলো। ‘অচ্ছুত’ মানুষ, যাদের আমরা ঢং করে ঋষি (ভগবান বা হরিজন) বলি, তাদের সমস্যা সবচেয়ে বেশি। একাত্তর সালে চরম জোর-জুলুম, অগ্নিসংযোগ, ধর্মান্তর, ধর্ষণের মুখেও কেশবপুরের এই ঋষিপল্লিগুলোর লোকজনকে ভিটেছাড়া হতে হয়নি। এখন স্বাধীন দেশের উন্নয়নের ঠেলায় তারা কুপোকাত। চিৎপাত হতে হচ্ছে সড়কে-মহাসড়কে। গত বছরের জলাবদ্ধতার প্রথম ধাপে তারা শুকনা স্কুল-কলেজে ঠাঁই নিলেও সেখানে টিকতে পারেনি। সংখ্যাগুরু আশরাফ শ্রেণির মানুষেরও তো ঘরবাড়ি ডুবেছে, আশ্রয়ের ‘অধিকার’ তাদের তো আরও বেশি! তাদের জায়গা দেওয়ার প্রয়োজনে কোণঠাসা হয়ে পড়ে আতরাফ শ্রেণির ঋষিপল্লির বাসিন্দারা। ঘর থেকে বারান্দায় তারপর আবার রাস্তায় ঠেলে দেওয়া হয় তাদের।\nরাস্তার পাশে ট্রাকের চাপায় প্রাণহানির ঘটনা ঘটার পর নিরুপায় হয়ে তারা আবার ফিরে যায় কাদা-পানিতে সয়লাব হওয়া ভিটেয়। সে করুণ মানবিক বিপর্যয়ের কথা লিপিবদ্ধ করার কালি কোথাও ছিল না। কালিমার কথা কালিতে লেখে কেমনে! ঋষিপল্লির কপর্দকশূন্য লোকজনের আশপাশের জমি ছিলে বলে বাটপারি করে বাগিয়ে নিয়ে কেউ বাগান বানিয়েছে, কেউ খুঁড়েছে পুকুরের পর পুকুর। উঁচু পাড়ের সেসব ফাঁদ পাতা পুকুর টপকে পানি যেতে পারে না ভদ্রা নদীতে। ভদ্রলোকেরা ভদ্রাকে বধ করেছে—জলপানি কিছুই আর বইতে পারছে না ভদ্রা।\nকেশরপুরের জলাবদ্ধতার খবর আজকালের মধ্যে হয়তো মিডিয়ায় ঢেউ তুলবে। গত মঙ্গলবার পর্যন্ত বড় রাস্তা চুকনগর সড়কের গা ভেজেনি, তাই বোধ হয় খবর হয়নি। তা ছাড়া হাওর, পাহাড়ধস, নগরবন্যা, নৌকার পাশে রিকশা, বাস প্রভৃতির ভিড়ে অসহায় ঋষিদের জায়গা কোথায়!\nগত বছর এসব মানুষের চরম ভোগান্তির পর সাধারণ মানুষের দানের টাকায় পানিবন্দী গ্রামগুলোর পাঁচ হাজার ঘরের মধ্যে মাত্র শ দুয়েকের বাড়ি উঁচু করে দেওয়া হয়েছিল। সঙ্গে ছিল বানের সময় ব্যবহার করা যায়—এমন টয়লেট আর বৃষ্টির পানি ধরে রাখার ব্যবস্থা। একটা স্কুলঘরও চালু করেছিল ব্র্যাক। ঘরবাড়ি, টয়লেট, স্কুলের কায়িক পরিশ্রমের কাজ করেছিল গ্রামবাসী স্বেচ্ছাশ্রমের মাধ্যমে। কিশোরীরা গ্রামবাসীর সঙ্গে আলোচনা করে ঠিক করেছিল কারা ভিটা উঁচু আর ঘরবাড়ি তৈরির কাজে সহযোগিতা পা‌বে।\nখুলনা বিশ্ববিদ্যালয়ে নগর ও পল্লি পরিকল্পনা বিভাগের শিক্ষকেরাও এগিয়ে এসেছিলেন বুদ্ধি নিয়ে সেই কর্মযজ্ঞে। সেসব ঘরবাড়ি এখনো জেগে আছে পানির ওপরে। কিন্তু তাও তো মাত্র দুই শ—পাঁচ হাজারের মধ্যে। ভূমি ব্যবস্থাপনা পরিকল্পনা ছাড়া এসব অব্যবস্থাপনার বন্যা আর জলাবদ্ধতা আটকানো যাবে না।\nমন্ত্রী, এমপিরা গতবারেও ভদ্রার বুকে খননযন্ত্র চালিয়ে বুক-পেট সোজা করার ব্যয়বহুল যজ্ঞ শুরু করেছিলেন। মিডিয়ার সামনে বুক চিতিয়ে বলেছিলেন, আর জল আটকাবে না, ভদ্রা সোজা হয়ে গেছে। কিন্তু সবই গরল ভেল; জলাবদ্ধতা যা ছিল তা-ই আছে।\nএখনো আসল বর্ষা বাকি, মানুষ সড়কের পাশে চৌকি পাতছে। আমরা কি কিছু বুঝতে পারছি?\nগওহার নঈম ওয়ারা: বেসরকারি সংস্থা ব্র্যাকের দুর্যোগ ব্যবস্থাপনা ও জলবায়ু পরিবর্তন কর্মসূচির পরিচালক।\nসংবাদটি পড়া হয়েছে ১৪২ বার


Online Earning: যেসব কারনে এডসেন্স একাউন্ট বাতিল হয়\nরবিবার, ২৬ সেপ্টেম্বর, ২০১০\nগুগল এডসেন্স একাউন্ট বাতিলের সমস্যা অসংখ্য ব্লগারের। বিশেষ করে বাংলদেশে যেন এডসেন্স একাউন্ট বাতিলের ঝড় উঠে গেছে। যদিও কিছু ইউজার স্বীকার করেন যে তারা না জেনে নিজেদের ব্লগের বিজ্ঞাপনে ক্লিক করেছিলেন - তারা পরীক্ষা করে দেখতে চাইছিলেন, কিন্তু বেশিরভাগ ইউজার বলেন যে তারা কিছুই করেননি, তবুও গুগল তাদের একাউন্ট বাতিল করেছে। কেউ কেউ রাগ করে গুগলকে অসৎ ও অসাধু আখ্যাও দিয়েছেন। আজকে আলোচনা করছি এডসেন্স একাউন্ট বাতিল হওয়ার সম্ভাব্য কিছু সাধারন কারন। জেনে নিন কিভাবে নিজেদের একাউন্ট বিপদের মুখে ঠেলে দেন আপনারাই এবং পরে মুখ ভার করে ভাবতে বসেন "আমি তো কিছু করিনি"!\nএই তো সেইদিন আপনাকে সাইবার ক্যাফেতে দেখলাম?\nভেবে দেখুন, কতোবার আপনি সাইবার ক্যাফে থেকে নিজের ব্লগে লগিন করেছেন এবং তাড়াহুড়ায় পোস্ট লিখে প্রকাশ করে দিয়েছেন? নয়তো এমনিই অন্যান্য কাজ করতে গিয়ে নিজের ব্লগ পাতাও খুলে দেখছিলেন? ভাবছেন তাতে আর কি আসে যায়? বহু সাইবার ক্যাফেতে ব্রাউজারের হিস্ট্রি মোছা হয়না কিম্বা আপনি চাইলেও মুছতে পারবেন না। আপনার পরে যিনি এসে বসেছিলেন তিনি নেহাতই কৌতুহলবশতঃ হিস্ট্রি থেকে ব্রাউজিং তালিকা দেখে একে একে সব সাইটে ঢুকেছিলেন এবং তারই মাঝে উৎসুক হয়ে বিজ্ঞাপনেও ক্লিক করে দিয়েছেন! একই কমপিউটার, একই আইপি, একই ব্রাউজার - আপনার অজান্তেই ক্লিক হয়ে গেল, একদিন আপনার একাউন্ট বাতিল এবং "আমি তো কিছু করিনি" ভেবে অবাক হলেন।\nবন্ধুকে ব্লগিং ও আয় করা শেখাচ্ছিলেন?\nপ্রাণের দোস্তকে তারই বাড়িতে বসে শেখাচ্ছিলেন কেমন করে আয় হয়, কিভাবে ব্লগ লেখে আর আপনার ব্লগের হদিশ দেখিয়ে বাহবা নিলেন? গোলযোগ সৃষ্টি করলেন তাহলে! আপনি চলে আসার পরে আপনার সেই দোস্ত আপনার ব্লগে কতোবার যে দেখতে গেলেন, আপনার কথা সত্য কিনা দেখার জন্য বিজ্ঞাপনেও ক্লিক করলেন বেশ কয়েকবার। তাহলে বন্ধু চিনতে ভুল করেছেন। এই ভুলের মাশুল দিতে হলো আপনাকে একাউন্ট বাতিল হয়ে।\nশিক্ষা প্রতিষ্ঠান থেকে ব্লগ ব্রাউজ করেন নাকি?\nইউনিভার্সিটি থেকে নিজের ব্লগ দেখছিলেন নাকি? বেশ ভালোই বিপদ ঘটিয়েছেন তবে! একেবারে বাঘের আড্ডাতেই বাঘকে দেখিয়ে দিলেন কিকরে আপনাকে মেরে খেতে হবে? যেখানে প্রচুর বেশি জানা টেকিদের আনাগোনা, সেখানে নিজে ব্লগ পাতা লোড করেছেন কি মরেছেন। একাউন্ট বাতিল হতে দেরী হবেনা!\nঅফিস থেকে টুক করে পোস্ট প্রকাশ করে দেন?\nঅফিস কমপিউটার থেকে ব্লগ পাতা লোড করা, ব্লগে লগিন করে পোস্ট লেখা ইত্যাদি থেকে বিরত থাকুন। অনেক অফিসে অতি পাকা সিস্টেমস এডমিন থাকে যারা সবার কমপিউটারে নজরদারী করেন। এইসব ক্ষতিকারক লোকের উপস্থিতি আপনার অফিসে থাকলে অফিসে বসে ব্লগ লেখা কিম্বা ব্লগ ব্রাউজ করা বাদ দিন। কারো ক্ষতি করতে ট্যাক্স লাগেনা, অনেকে সহজেই করে ফেলেন সেটা।\nঅযথা প্রচার করতে গিয়ে একাউন্ট বাতিল\nএই পৃথিবীতে সত্যিকারের বন্ধু খুবই কম হয়। আশাকরি একথা একবাক্যে সবাই স্বীকার করবেন। বেশ কিছু পাবলিক দেখেছি যারা সব কথার পেছনে নিজের ব্লগের ঠিকানা দিয়ে আসেন অন্যত্র। "কেমন আছেন? http://habijabi.blogspot.com" এই হচ্ছে নমুনা। মনে রাখবেন, এডসেন্স আয় অনেকেরই কম, তাই প্রতিযোগী কমাতে কিছু লোক চেষ্টায় থাকেন যাতে অন্যদের একাউন্ট বাতিল করানো যায়। আপনাকে ব্যান করিয়ে আপনাকে ল্যাং মেরে এগিয়ে যাওয়ার লোকের অভাব হবেনা।\nটেমপ্লেট/থিম বানিয়ে এডসেন্স দিয়ে লোককে দিয়েছেন\nগুগলের ফোরামে গিয়ে দেখুন, বেশি পাকা থিম ডিজাইনার ডাউনলোড দেওয়া থিমের মধ্যে এডসেন্স আইডি দিয়ে নিজের একাউন্ট খুঁইয়েছেন। ব্লগ থিম/টেমপ্লেট ডাউনলোডের সাইট অনেকেই খুলেছেন, এখান ওখান থেকে জিনিস নিয়ে তাতে নিজেদের এডসেন্স আইডি অনেকেই বসিয়েছেন। মনে আশা ছিল যে অল্প জানা ইউজার ওইসব ডাউনলোড করে ইউজ করলে আয়ের ভাগ পাবেন ডাউনলোডদাতারা। ব্যাস, লোভে পাপ, পাপে মৃত্য ঘটেছে। নিজের এমন মৃত্যু ঘটাবেন না যেন!\nগুগলে সঙ্গে চালাকি করছিলেন?\nঢাকায় থাকেন, আর চট্টগ্রামে গিয়ে সাইবার ক্যাফেতে বসে নিজের ব্লগে ক্লিক করে আয় বাড়াতে চেয়েছিলেন? ভেবেছিলেন গুগল বুঝতে পারবেনা? আপনারা যে গুগলের কাছে ছোট্ট শিশু সেকথা কবে বুঝবেন? বিশ্বের অনেকগুলি দেশে বহু হাজার হাজার টাকা দিয়ে জ্ঞানীগুনী লোকজন চাকরীতে রেখেছে গুগল - কিসের জন্য? যে কেউ এসে বোকা বানিয়ে চলে যাবে সেইজন্যই কি? এই ধারনা থাকলে বড্ড ভুল করেছেন। প্রতিটি আইপি এড্রেসের অন্তত ৩ বছরের ব্রাউজিং হিস্ট্রি থাকে গুগলের কাছে। গুগলের এতো সার্ভিস আছে যে বিশ্বের প্রায় প্রতিটি আইপি একবার না একবার গুগলের কোনো না কোনো সার্ভিসে ঢুকেছেই। যদি তর্কের খাতিরে ধরেও নিই যে গুগলের কোনো সার্ভিসই ব্যবহার করেনি একটি নির্দিষ্ট আইপি, তবুও গুগল জেনে যাবে। কারন? সাইট ব্রাউজ করছে সেই আইপি, এবং বিস্তর সাইটে গুগল এনালিটিক্স কোড আছে! গুগলকে ধোঁকা দেওয়া এতো সহজ না!\nগুগল এই বিশ্বের সবাইকে এক চরম নাগপাশে জড়িয়ে ফেলেছে, এখন ভদ্রভাবে চলুন, নতুবা খবর আছে!\nএর দ্বারা পোস্ট করা kabir এই সময়ে ৭:১৮ AM


Ekak Matra: পনজি স্কিমের গল্প\nমহালুণ্ঠনের হদিশ পেতে\nশুধু সারদা নিয়েই হইচই। অন্য মানি মার্কেটিং চক্রগুলি নিয়েও কেন বৃহত্তর তদন্ত হচ্ছে না ?\n২০১৩'র এপ্রিলে সারদা কাণ্ড ফাঁস হয়। কিন্তু পশ্চিমবঙ্গে শুধু সারদা গোষ্ঠীই নয়, অন্তত কয়েকশো বড়-ছোট মানি মার্কেটিং racket বাজার থেকে হাজার হাজার কোটি টাকা তুলে হাওয়া হয়ে গেছে। ২০০৬-০৭ সাল থেকে এই মানি মার্কেটিং ব্যবসার (ব্যবসা না বলে ধান্ধাবাজি বলা ভালো) শুরু।যারা কুখ্যাত পনজি স্কিমকে মডেল করে আমানতকারীদের কাছ থেকে টাকা তুলতো। বলতে দ্বিধা নেই,বামফ্রন্ট সরকারের আমলেই এর বিস্তার। কিন্তু ২০১১ থেকে তৃণমূল সরকারের জামানাতেই মানি মার্কেটিংয়ের কারবার ক্যানসার সেলের মতো গোটা রাজ্যকে গিলে খায়। সারদার জালিয়াতি ফাঁস হয় ২০১৩র এপ্রিলে। সেই বছরের প্রথম তিন মাসে মানিমার্কেটিংয়ের জাল এপিডেমিকের মতো গোটা বাংলায় ছড়িয়ে পড়ে। কাকদ্বীপ থেকে কোচবিহার- এক একটি জেলায় ৩০-৪০টি করে মানিমার্কেটিং চক্র গজিয়ে ওঠে। জেলাগুলির ব্লকে ব্লকে তাদের শত শত এজেন্ট টাকা তুলতে শুরু করে। রীতিমতো একটা হিড়িক পড়ে যায়। বড় বড় কোম্পানীর পাশাপাশি অনেক ছোট ছোট কোম্পানীও বিভিন্ন জেলা থেকে সাধারণ মানুষকে টুপি পরিয়ে টাকা তুলতে শুরু করে। কেউ ২, কেউ ৫, কেউ ১০, কেউবা ৫০ কোটি টাকা হাতিয়ে চম্পট দেয়। ২০১০-১১-১২ তেও পশ্চিমবঙ্গের জেলায় জেলায় বিভিন্ন থানাতে প্রতারিত আমানতকারীদের বহু অভিযোগ জমাও পড়ে। কিন্তু তখন সবাই জেগে ঘুমাচ্ছিল। অভিযোগকারীরা কোনও প্রতিকার পায়নি।\nআজ যখন সারদা কেলেংকারীর সিবিআই তদন্তের সুবাদে জনগণ আঁচ পাচ্ছে যে সুদীপ্ত সেনের মতো ফেরেব্বাজের সঙ্গে হাত মিলিয়ে জনদরদী নেত্রী-নেতারা জনগণকে নিঃস্ব করে কী ভীষণ মহালুন্ঠন (ঘাপলার অংক ২২ হাজার কোটি টাকাও হতে পারে বলে অনুমান !) চালিয়েছে তখন ভুলে গেলে চলবে না একা সারদাই বাংলার মানুষের রক্ত চোষেনি শত শত সুদীপ্ত সেন মানি মার্কেটিংয়ের জাল পেতে আরও শত শত কোটি টাকা লুঠ করেছে। কিন্তু সেইসব অপরাধীদের ধরতে কিংবা সাধারণ মানুষের কাছ থেকে হাতিয়ে নেওয়া শত শত কোটি টাকা উদ্ধারে সরকারের কোনও মাথাব্যথা নেই। এমনকী এই সমস্ত আর্থিক সংস্থাগুলির নিয়ামক প্রতিষ্ঠানগুলির ভূমিকাও সন্দেহের উর্ধে নয়। এখন পশ্চিমবঙ্গের সাধারণ মানুষকে টু দি পয়েন্ট সব বুঝে নিতে হবে ---\n১) কত টাকা এইসব টাকা লুন্ঠন চক্র বাজার থেকে তুলে নিয়েছে তার কোনও হিসেব নেই। ২) কতগুলি মানি মার্কেটিং racket বাজার থেকে সাধারণ মানুষকে ঠকিয়ে টাকা মেরে হাওয়া হয়ে গেছে, প্রশাসন কিচ্ছু জানে না। ৩) গায়েব হয়ে যাওয়া শতশত কোটি টাকা কোথায় ঘাপটি মেরে আছে, কোথায় কোথায় কীভাবে খাটছে, কেউ জানে না। ৪) মানি মার্কেটিং'এর দু-চার জন কারবারি ধরা পড়লেও বেশীরভাগই ধরাছোঁয়ার বাইরে। ৫) মানিমার্কেটিং চক্রের সঙ্গে রাজনীতির যোগ বলার অপেক্ষা রাখে না। শীর্ষ স্তর থেকে ব্লক স্তরে নেতাদের প্রশ্রয়েই মানিমার্কেটিংয়ের জাল বিস্তার।\n৬) অভিযোগ, জেলা স্তরেও একটি বিশেষ রাজনৈতিক দলের বহু নেতা বিভিন্ন মানি মার্কেটিং চক্রের টাকা খেয়েছেন। ৭) মানি মার্কেটিং কারবারের রমরমার সময় গ্রামে-গঞ্জে একটি বিশেষ রাজনৈতিক দলের স্থানীয় নেতারা মানি মার্কেটিং কোম্পানীগুলিতে টাকা রাখতে সাধারণ মানুষকে প্রলুব্ধও করতেন। ৮) মানুষের টাকা মেরে ঝাঁপ বন্ধ হয়ে যাওয়া বহু মানি মার্কেটিং কোম্পানীর এজেন্টও ছিলেন একটি বিশেষ রাজনৈতিক দলের লোকেরা। শোনা যায়, এখন তাদের অনেকেরই প্রভূত সম্পত্তি। ৯)মানি মার্কেটিং সংস্থাগুলি যখন সাইনবোর্ড ঝুলিয়ে, বিজ্ঞাপন দিয়ে মানুষকে সোনার হরিণের স্বপ্ন দেখিয়ে প্রতিদিন লাখ লাখ টাকা বাজার থেকে তুলছিল তখন সেবি, রিজার্ভ ব্যাংকের মতো নিয়ামক সংস্থাগুলির ভেতরেও যে ভূত লুকিয়ে ছিল, তারও আভাস পাওয়া যাচ্ছে। ১০) সর্বোপরি, এখন যে সব মিডিয়া গলা ফাটাচ্ছে (বিশেষত, উৎপল দত্তের ভাষায় 'দুঃখবাজার পত্রিকা'), তাদের পাতার পর পাতা ভরে থাকত এইসব পনজি স্কিম ও জাপানি তেলের বিজ্ঞাপনে। এখন সকলেই সাধু সেজেছেন।\nঅতএব শুধু সারদা নয়, পশ্চিমবঙ্গে সমস্ত মানি মার্কেটিং'এর নামে যে মহালুন্ঠন হয়েছে, সিবিআইকে দিয়ে তার বৃহত্তর তদন্তের দাবিতেও মানুষের রাজপথে নামা উচিত। তবে মজাটা হল, এখন সিবিআই'এর অধিকর্তা রঞ্জিত সিংহ'এরই চাকরি যাওয়া ও জেলে ঢোকার উপক্রম। কারণ, তিনি টুজি কেলেঙ্কারির চাইদের সঙ্গে দহরম মহরম করে ধরা পড়েছেন, এখন সুপ্রিম কোর্ট 'এর রায়ের অপেক্ষা শুধু। এ যে ঠগ বাঁচতে গাঁ উজাড়।\nPosted by Anindya Bhattacharya at 12:50


ভারতের সাথে প্রতিবেশীদের সম্পর্ক ॥ মোদীর প্রথম সফরটি ভুটানে কেন? | আমাদের বুধবার\nHome » আন্তর্জাতিক » ভারতের সাথে প্রতিবেশীদের সম্পর্ক ॥ মোদীর প্রথম সফরটি ভুটানে কেন?\nভারতের সাথে প্রতিবেশীদের সম্পর্ক ॥ মোদীর প্রথম সফরটি ভুটানে কেন?\nবিভাগঃ আন্তর্জাতিক, বিশেষ নিবন্ধ, রাজনীতি জুন ১০, ২০১৪\nভারতের প্রধানমন্ত্রী নরেন্দ্র মোদী তার কার্যভার গ্রহণের পর প্রথম যে দেশটি সফর করবেন বলে কথা রয়েছে, সেই দেশটির নাম – ভুটান। এ মাসের শেষ নাগাদ এই সফরটি অনুষ্ঠিত হওয়ার কথা। খোদ ভারতীয় সংবাদ মাধ্যমে এ নিয়ে বিস্তর আলোচনা চলছে এই কারণে যে, কেন মার্কিন যুক্তরাষ্ট্র নয় কিংবা পার্শ্ববর্তী চীন, পাকিস্তান, শ্রীলংকা, বাংলাদেশ নয়। এ নিয়ে বিশ্লেষকদের মধ্যে নানা মতামত থাকলেও এটি সত্য যে, নরেন্দ্র মোদীর পররাষ্ট্র ও নিরাপত্তা বিষয়ক পরামর্শক টিম ক্ষমতারোহনের আগে থেকেই তাকে বোঝাচ্ছেন যে, পার্শ্ববর্তী বিশেষ করে প্রতিবেশী দেশগুলোর সাথে সম্পর্কোন্নয়নের জন্য – যা গত কংগ্রেস সরকার করেনি। আর এ কারণেই ভারতের ইতিহাসে এই প্রথম সার্কভুক্ত দেশগুলোর রাষ্ট্র ও সরকার প্রধানদের আমন্ত্রণ জানানো হয়েছিল নরেন্দ্র মোদীর প্রধানমন্ত্রী হিসেবে শপথ গ্রহণ অনুষ্ঠানে।\nএ কথা সত্য যে, ভারতের সাথে এর পার্শ্ববর্তী দেশগুলোর সম্পর্ক অবিশ্বাস, সন্দেহে পরিপূর্ণ এবং কোনো কোনো দেশের সাথে এর মাত্রাটা আরও অনেক বেশি। এখানে মনে রাখা প্রয়োজন যে, ভারত সরকারের প্রতিবেশী দেশগুলোর ব্যাপারে নীতি–কাঠামো ওই সব দেশের জনগণের মধ্যে যেমন প্রভাব ফেলে, তেমনি রাজনীতিও প্রভাবিত হয়। ভারতে ১৯৪৭ থেকে এই সেদিন পর্যন্তও কংগ্রেসের সরকারই ছিল অধিকাংশ সময়। মাঝে মধ্যে দুই–একবার অ–কংগ্রেসী সরকার ক্ষমতায় এসেছে। এ কথাও মনে রাখতে হবে, যে সরকারই ক্ষমতায় আসুক না কেন ভারতের নিরাপত্তাসহ জাতীয় স্বার্থের ব্যাপারে কোনো সরকারই এক ইঞ্চিও ছাড় দেয় না। কিভাবে এটা বাস্তবায়ন হবে তার পথ–পদ্ধতি নিয়ে ভিন্নতা থাকতে পারে। তবে মোদী সরকারের উপদেষ্টারা এ কথা স্পষ্ট জানিয়ে দিয়েছেন যে, ভারতের বিজেপি সরকারের পররাষ্ট্রনীতি তাদের নিরাপত্তা স্বার্থগত কৌশলকে অবলম্বন করেই চলবে। তাদের পররাষ্ট্র নীতি–কৌশলে এ বিষয়টি স্পষ্ট।\nআগেই বলা হয়েছে যে, ভারতের সাথে এর পার্শ্ববর্তী প্রত্যেকটি দেশের সাথে কম–বেশী অবিশ্বাস, সন্দেহের সম্পর্ক রয়েছে। পাকিস্তানের সাথে তার চির বৈরিতা – যা এখন স্বাভাবিক ঘটনায় পরিণত হয়েছে। অতীতের কথা বাদ দিলেও সাম্প্রতিক দুই দেশের সীমান্ত সমস্যা থেকে শুরু করে আফগানিস্তানের কর্তৃত্বের লড়াইসহ এমন কোনো বিষয় নেই যা নিয়ে তাদের মধ্যে বিবাদ ও বিরোধীতা নেই। শ্রীলংকার সাথে বিবাদও অনেক দিনের। তামিল ইস্যু নিয়ে নানারূপী এবং বহুমুখী সম্পর্কের টানাপোড়েন দীর্ঘদিনের। ভূ–বেষ্টিত নেপালের সাথে সম্পর্কও একই। ভুটানের সাথে সম্পর্কের বিষয়টি পরে আলোচনা করা হবে। বাংলাদেশের সাথে ভারতের সমস্যার তো কোনো অন্ত নেই। সীমান্ত, সীমান্ত হত্যা, নদীর পানির ন্যায্য হিস্যা, ড্যাম–বাধ, ট্রানজিটের নামে করিডোর, বন্দর, বিদ্যুৎ নির্মাণ প্রকল্পসহ অনেক বিষয় রয়েছে যা নিয়ে ভারতের ভূমিকা সঠিক তো নয়ই, বরং এর উল্টো। এর উপরে বঙ্গোপসাগর, যার সাথে যুক্ত ভারত মহাসাগর – এ নিয়ে আন্তর্জাতিক পর্যায়ে সমস্যাবলী জটিল হচ্ছে দিন দিন। আর এ সমস্যাটি বাংলাদেশ ও শ্রীলংকার সাথে যথেষ্ট মাত্রায় বিদ্যমান। পাকিস্তানের সাথে রয়েছে এ ব্যাপারে বৈরী প্রতিযোগিতা। এখানে ভারতের প্রতিবেশী দেশগুলোর সাথে চীনের সম্পর্কের মাত্রাটিও বিবেচনায় আনতে হবে। চীনের সাথে ভারতের সম্পর্ক যে কোনো বিচারে ভালো নয় – তা দ্ইু দেশের মধ্যে যতোই উন্নততর বাণিজ্য সম্পর্ক প্রতিষ্ঠিত হোক বা উভয় দেশের মধ্যে শীর্ষ পর্যায়ের সফর বিনিময় হোক। ভারত প্রতিবেশীদের নিজস্ব প্রভাব বলয়ভুক্ত দেশ বলেই মনে করে এবং তেমনটিই দেখতে চায়। পক্ষান্তরে চীন তাদের ভূ–রাজনৈতিক স্বার্থ এবং ভারত মহাসাগরীয় অঞ্চলে তার প্রভাব বিস্তারের আকাঙ্খার কারণে এ অঞ্চলের দেশগুলো, বিশেষ করে ভারতের প্রতিবেশী দেশগুলোর সাথে সম্পর্কের উন্নয়ন চায়। আর ভারত কোনোক্রমেই এটা মেনে নিতে চায় না এবং এমনটা কামনাও করে না। বরং পুরো বিষয়টিকেই ভিন্ন দৃষ্টিতে দেখে। এটাও ভারতের নিরাপত্তা ঝুকি ও কৌশলের কারণে।\nচীনকে এই অঞ্চলের রাজনীতিতে নিয়ে এসেছিলেন নেপালের রাজা মহেন্দ্র – ১৯৫০–এর দিকে। সুনির্দিষ্টভাবে ১৯৫৪ সালে তা প্রকাশ্য রূপ পায়। ওই সময়ে নেপালের সাথে চীনের সড়ক যোগাযোগসহ বেশ কিছু বিষয় অগ্রগতি লাভ করে। এর জন্য অবশ্য রাজা মহেন্দ্রকে অনেক গচ্ছা দিতে হয়েছে। বারংবার তাকে দিল্লিতে দৌড়াতে হয়েছে। চীনের সাথে ভারতের সীমানা ও সীমান্ত নিয়ে বিরোধ দীর্ঘদিনের। ১৯৫০–এর দিকে ভুটানের সাথে চীনের সম্পর্কের অবনতি হয় তিব্বত নিয়ে। এ বিরোধ ভারতের সাথেও। পরবর্তীকালে সিকিম, অরুনাচল নিয়ে জটিলতা এবং চরম বৈরিতা দেখা দেয় দফায় দফায়। অরুনাচল নিয়ে বর্তমানে চরম বিবাদ চলছে চীন–ভারতের মধ্যে। এই ইতিহাস দীর্ঘ এবং জটিল। সে দিকে না গিয়ে একটি প্রশ্ন উত্থাপন করা জরুরি যে, নরেন্দ্র মোদী কি পারবেন প্রতিবেশী দেশগুলোর সাথে সম্পর্ক উন্নয়ন করতে? সন্দেহ–অবিশ্বাস দূর করে ওই সব দেশের সাথে সুসম্পর্ক প্রতিষ্ঠা করতে, অমীমাংসিত সমস্যাবলীর সমাধান করতে? তবে যখন নিরাপত্তা স্বার্থগত বিষয়াবলী পররাষ্ট্রনীতির মূল চালিকাশক্তি হয়ে উঠে, পুরোটাই আচ্ছন্ন থাকে – তখন এটা অসম্ভব। ভুটানের ক্ষেত্রেও কি একই ঘটনা?\nভুটান প্রসঙ্গে আলোচনায় সেই প্রশ্ন – কেন মোদী ভুটানকেই সফরের প্রথম দেশ হিসেবে পছন্দ করলেন? এটা কি শুধুই পার্শ্ববর্তী দেশগুলোর সাথে সম্পর্কোন্নয়নের ইঙ্গিত এবং সূচনা? অনেকে মনে করলেও বিষয়টি বাস্তবে তা নয়। বিষয়টি ভূ–রাজনৈতিক নিরাপত্তা ব্যবস্থারই অংশ। কারণ চীনের সাথে সাম্প্রতিককালে ভুটানের সম্পর্কের যথেষ্ট উন্নতি হয়েছে।\nভুটান প্রথমদিকে দুই শক্তি অর্থাৎ ভারত এবং চীনের মধ্যে ভারসাম্য রক্ষার নীতি গ্রহণ করে। তিব্বত চীনের অংশ হয়ে যাওয়ায় দেশটির সাথে চীনের সম্পর্ক তিক্ততায় রূপ নেয়। আর এরই সুযোগ গ্রহণ করে ভারত। ভারতের তৎকালীন প্রধানমন্ত্রী জওহর লাল নেহেরু এবং ভুটানের তৃতীয় রাজা জিগমে দর্জি ওয়াংচুক ১৯৪৯ সালের আগস্টে মৈত্রী চুক্তি করেন – যা ছিল আসলে ভুটানকে পুরোপুরি করায়ত্ব করা এবং অন্যদিক দিয়ে ভারতের হাতে সমর্পণ। ভুটানের বৈদেশিক নীতিসহ সব কিছুরই খবরদারীর ভার নিয়ে নেয় ভারত। যদিও পরবর্তীকালে একদিকে চীনের সাথে যেমন সম্পর্কোন্নয়ন ঘটতে থাকে অন্যদিকে ভারতের বাহুবন্ধন থেকে ভুটান বেরিয়ে আসতে চায়। কিন্তু ২০০৭ সালে ‘ভারতের খবরদারী’র চুক্তিটি নবায়ন করা হয়। তবে ২০১৩ সালের ভুটানের নির্বাচনে এই মতামতই প্রতিফলিত হয়েছে যে, জনগণ ভারতের খবরদারীমুক্ত হতে চায়, অনুগত থাকতে তারা আর রাজি নয়। বিশেষ করে তরুণ ও যুব সমাজ এ ব্যাপারে এখন যথেষ্ট সোচ্চার।\nসাম্প্রতিককালে চীনের সাথে সম্পর্কোন্নয়ন হয়েছে ব্যাপক মাত্রায়। আর এটাই ভারতকে শংকিত করে তুলেছে। ভারতের ওপর পুরোপুরি নির্ভরশীল দেশটিও এখন চাইছে কিছুটা হলেও নতুন যুগের বাতাস গায়ে মাখতে। কিন্তু ভারত তা বরদাস্ত করতে রাজি নয়।\nভুটানের সাথে চীনের সম্পর্ক ঘনিষ্ঠ হওয়ার ক্ষেত্রে গুরুত্বপূর্ণ ঘটনাটি ঘটে রিও+২০ শীর্ষ সম্মেলনে চীনা এবং ভুটানি প্রধানমন্ত্রীর মধ্যকার বৈঠক। ভুটানের ইচ্ছা ছিল জাতিসঙ্ঘ নিরাপত্তা পরিষদের অস্থায়ী আসন লাভ করা। আর চীন ওই সুযোগটি কাজে লাগানোর সিদ্ধান্ত নেয়। ভূমিবেষ্টিত হিমালয়ের পাদদেশের দেশ ভুটানের চীন তথা তিব্বতের সাথে সীমান্ত রয়েছে ৪৭০ কিলোমিটার, আর ভারতের সাথে ৬৫০ কিলোমিটার।\nভুটানের সাথে ভারতের বিশেষ সম্পর্ক সেই ১৯৪৯ সাল থেকে। ওই সময় দুই দেশ মৈত্রী চুক্তি সাক্ষর করে। ২০০৭ সালে ওই চুক্তিটি নবায়ন করা হয়। এই চুক্তির অধীনে ভুটানের প্রতিরক্ষার ভার বর্তে ভারতের হাতে। ভারত নানাভাবে ভুটানকে ব্যবহার করছে। সামরিক, অর্থনৈতিক, পররাষ্ট্রসহ সব ব্যাপারেই ভারতের ওপর নির্ভরশীল ভূটান। ভারতের বিদ্যুতের বিপুল চাহিদার একটি অংশ পূরণ করে ভুটান। নতুন পরিকল্পনা অনুযায়ী, ২০১০ সাল নাগাদ ভুটান থেকে ১০ হাজার মেগাওয়াট বিদ্যুৎ আমদানির পরিকল্পনা করছে ভারত। সেই লক্ষ্যে ভুটানে অবকাঠামো গড়ে তোলা হচ্ছে।\nবিশ্ব থেকে প্রায় বিচ্ছিন্ন এবং ‘সুখী’ দেশ হিসেবে পরিচিত ভুটানের গুরুত্ব কিন্তু অন্যখানে। ভারতীয় সামরিক বিশ্লেষকেরা মনে করছেন, ভুটানের প্রতিরক্ষা মানে ভারতের প্রতিরক্ষা।\nচুম্বি উপত্যাকাটি ভুটান–চীন–ভারতের মিলনকেন্দ্র। এই স্থান থেকে শিলিগুড়ি করিডোরের দুরত্ব মাত্র পাঁচ কিলোমিটার। এই সরু স্থানটি দিয়েই পূর্বাঞ্চলীয় রাজ্যগুলো, ভুটান ও নেপালের সাথে যোগাযোগ রক্ষা করে ভারত। আবার তিব্বত ও সিকিমের সাথে সীমান্ত থাকায় চুম্বি উপত্যাকা চীনের কাছে অত্যন্ত গুরুত্বপূর্ণ ভূকৌশলগত স্থান। অন্যদিকে, ভুটানকে এখনো চীন স্বীকৃতি দেয়নি, তাদের মধ্যে কোনো কূটনীতিক সম্পর্কও নেই। তবে সীমান্ত উত্তেজনা কমানোর জন্য তারা মাঝে মাঝেই আলোচনায় মিলিত হয়। ভুটানের প্রায় ৩০০ বর্গমাইল এলাকা, মূলত চুম্বি উপত্যাকায়, চীন নিজের বলে দাবি করে। উত্তরের কিছু পশুচারণ এলাকাও চীন দাবি করে।\nভুটান ও নেপাল যদি চীনা প্রভাবে পড়ে যায়, তবে ভারতের উত্তর সীমান্ত বেশ বড় ধরনের ঝুঁকিতে থাকবে। বর্তমানে এই দেশ দুটি ভারতকে চীনের মুখোমুখি হতে আড়াল করে রাখছে। কিন্তু তারা চীনের প্রভাবে চলে যাওয়া মানে শিলিগুড়ি করিডোর বেইজিংয়ের সামনে নতুন দিগন্ত খুলে যাবে। ফলে ভারতের পূর্বাঞ্চলীয় সাতটি রাজ্য অরক্ষিত হয়ে পড়বে। চীন আনায়াসেই মূল ভারত থেকে এসব রাজ্যকে বিচ্ছিন্ন করে ফেলতে পারবে। খবর পাওয়া যাচ্ছে, চীন চুম্বি উপত্যাকার বিপরীতে বেশ দ্রুততার সাথে সড়ক অবকাঠামো নির্মাণ করছে। এছাড়া তিব্বতের রাজধানী লাসার সাথে জাঙমুর সংযোগের জন্য যে রেলপথ নির্মাণ করা হচ্ছে, সেটা সম্পন্ন হলে চুম্বি উপত্যাকায় প্রবেশ চীনের জন্য আরো সহজ হয়ে যাবে।\nভুটানের অবস্থান পশ্চিমে সিকিম এবং পূর্বে অরুনাচল প্রদেশের মধ্যে। চুম্বি উপত্যাকা ছাড়াও ভুটানের আরেকটি স্থান হলো তাওয়াং। এটা ভারতে তিব্বতের আধ্যাত্মিক নেতাদের আবাসস্থল। ভুটান যদি চীনের সাথে নাটকীয় মিত্রতার বন্ধনে আবদ্ধ হয়ে যায়, তবে এই দুটি স্থানে চীনের সামরিক উপস্থিতি বাড়বে।\nতবে বিশ্লেষকদের মতে, ভুটানের দিকে চীনের নজর দেওয়ার আরেকটি কারণ রয়েছে। সেটা হলো অর্থনৈতিক। ভুটানের মাধ্যমে ভারতে প্রবেশের একটি সুযোগ পেতে পারে তারা। আর এখান থেকে আরেকটি ‘সিল্ক রোড’ সৃষ্টি করতে পারে, বঙ্গোপসাগরে যাওয়ার রাস্তাও এর মাধ্যমে তারা পেতে পারে। আফগানিস্তানে প্রবেশের জন্য বর্তমানে চীন তাজিকিস্তানের ওপর নির্ভরশীল। কিন্তু দেশটির সাথে সীমান্ত নিয়ে নতুন বিতর্কের সৃষ্টি হয়েছে। এখন ভুটানকে কাজে লাগাতে পারলে ভারত ও পাকিস্তানকে ব্যবহার করে তারা আফগানিস্তানে ঢুকতে পারবে।\nতবে ভারত সহজে চাইবে না চীনের সাথে ভুটানের সম্পর্ক ঘনিষ্ঠ হোক। তবে মনে রাখতে হবে, ভুটানি সমাজ দ্রুত বদলে যাচ্ছে। এখন দেশটির মোট জনসংখ্যার প্রায় ৫০ শতাংশ যুবক। তারা এখন ভারতের আধিপত্য মানবে না।\nআর এটা সামাল দেয়ার উদ্দেশ্যেই নরেন্দ্র মোদীকে ভুটান থেকেই বিদেশ সফর শুরু করতে হচ্ছে। কারণ ভারত উদ্বিগ্ন।।\nPrevious: দুই ভারত দুই বাংলাদেশ (পর্ব – ৩)\nNext: চে গুয়েভারা – এখনো কেন প্রাসঙ্গিক


মারজুক রাসেলের কবিতা » ট্রুথস ইন বিটুইন\nBACBICHARকবিতামারজুক রাসেলের কবিতা\n।। চাঁদের বুড়ির বয়স যখন ষোলো ।। অরণ্যভ্রমণ ।। মারজুক শা’র মাজার ।। হ্যান্ডিক্র্যাফট ।। মুরুব্বিরা ইন-লক পছন্দ করেন না ।। চিতাইপিঠা ।। মেয়েদের জিনিস ।। অল্টারনেটিভ ।। সেমি-ডাবল-লাইফ ।। বালিশ নিক্ষেপ ।। খরগোশ, সহনশীল উচ্চতা থেকে ।। ভাগ্যবান নামের একজন স্লিপ-ওয়াকার আমারে বলেছিল এইগুলো লিখে রাখতে ।। বৈবাহিক অবস্থা: □ অবিবাহিত □√ বিবাহিত ।।\nআমি ইশকুলকে নাইনে পড়াই। লাইন (প্রেম!) করার চেষ্টা বলে ‘চালিয়ে যাও’… চালাতে গিয়ে বন্ধুকে দাঁড় করিয়ে তার সাইকেল, সাইকেল-আরোহণ, লক্ষ্য রিকশা, রিকশার মেয়েটা, মেয়েটার ইশকুল, ইশকুলের গেট থেকে দারোয়ানের তেল-চকচকে লাঠি আর রাগী চোখ দেখে ফিরে আসা। লুকিয়ে ধুমপান। পয়সা অনুকূল টাকায় উত্তীর্ণ হলে সিনেমা-হল, ফারুক-ববিতা। সেলুন দেখলেই ঢুকে পড়া, চুলসহ নিজেকে আঁচড়ে নেয়া। ‘প্রাপ্তবয়স্কদের জন্য’ নোটিশের পুস্তিকা দেরত দিতে যাওয়া সন্ধ্যা, সন্ধ্যামালতী। টেক্কা-সাহেব-বিবি-গোলামের ব্যবহার শেখানো বয়োজ্যেষ্ঠদের পেছনে লেগে-থাকা রাত্রি, টুয়েন্টি নাইন, কলব্রিজ, ব্রিজ… । বাকি চাইবার আগে দোকানের বেড়ায় টাঙ্গানো ‘বাকী দেয়া বড় কষ্ট, বাকিতে বন্ধুত্ব নষ্ট’- লেখাটাকে মনেমনে আবজর্না-পর্যায়ে ছুঁড়ে ফেলা। বাবার পকেট, পকেট থেকে দুচারখানা ছোট নোট সরানো, ধরা পড়ে যাওয়া, আমার উপস্থিতিতে মাকে শুনিয়ে বাবার (বড় হলে চোর হবে) ভবিষ্যদ্বাণী । … কোন বাড়ির একতলা-দোতলা-তেতলা-চারতলা-পাঁচতলার বারান্দায় দিকটায় শুকোতে দেয়া যাবতীয় নারীপোশাকে দৃষ্টি আটকানো আমার ১৭, আমার অন্যায়…\nমুরব্বিস্থানীয় নিকটজনেরা বয়সকে দোষ দেয়। বয়স আমাকে পুনরায় প্রশ্রয় দিয়ে বোঝায়- ‘চাঁদ ও তার বুড়ি, দুইজনেই কলঙ্কের সমান অংশিদার।’\nমোটামুটি এক প্রবেশপথের\nমুখে একটা ময়ূরী দেখে\nফিরে আসলাম বিভূতিভূষণ।\nমারজুক শা’র মাজার\nদমে মুক্তি, দমে পুণ্য\n‘শূন্য আকাশ আকাশ শূন্য…’\nজিকির বাড়বে আকাশ আকাশ,\nতাহলেই সবুজসুমতি মৃতপ্রায় ঘাস।\nদানবাক্স অক্সিজেন, প্রেম ছাড়া কিছুই গ্রহণ করে না।\nহে-এএএই, অন্ধকারে কে যাচ্ছ? দাঁড়াও;\nমারজুক শা’র মাজার সামনে-\n‘শূন্য আকাশ আকাশ শূন্য…’ জিকিরটা বাড়াও।\n‘যার কেউ নাই তার ‘হাত’ আছে’ –\nএই বাক্য নিউজপ্রিন্টে\nনীল কালিতে লেখার পরে\nঘি-রং আঠায় কে লাগালো\nযার কেউ নাই তার হাত আছে!\n‘যার হাত নাই, তার?’\nসন্ত বলল, “আহাহহাহা…।’\nমুরুব্বিরা ইন-লক পছন্দ করেন না\nআমি করব, তুই পাহারা দিবি;\nআমি পাহারা দিব, তুই করবি!\nউপুড় কইরাও খাইয়া দেখছি- যায়-\nখাড়া কইরা তো যায়ই,\nমাথার দিকে দিয়া শুরু করতে হয়।\nশোয়াইয়া খাইতে দিক লাগে না- বিদিক লাগে;\nখাইয়া সাইরা গরম হইতে শীতে বাইরাইবার রাস্তা দেখা যায়।\nআমার চুল*i বাঁধার কালো-মোটা রাবার-ব্যান্ডে বাম হাতের তর্জনী প্রায়-ঠেকিয়ে ১৪+ মেয়েটি বলল, ‘মেয়েদের জিনিস লাগাইছেন ক্যান?’ ‘আরে! আমি তো পারলে মেয়েদেরই লাগিয়ে রাখতে চাই! মেয়েদের লাগাইতে পারতেছি না বলেই তাদের জিনিস লাগাইতেছি।’\nচেহারায় লজ্জা আগে-থেকেই ছিল, আমার উত্তরের পরপরই তাতে খানিকটা রাগ মাখিয়ে, জোরের আর আস্তের মাঝামাঝিতে কণ্ঠস্বর এনে ‘অসভ্য’ ছাড়া অন্য-কোনো শব্দই সে বের করল না! আমার বেরোলো ‘হ্যাঁ, তাই!’\nতোমার দেখা পাচ্ছি না; তোমার দেড়-তলা বাড়িটাকে দেখতেছি। বাদামি পর্দা-উড়া-হালকা-খোলা জানলা দিয়ে যত ভেতরে দেখা যায়। ছাদে শুকাতে দেয়া কাপড় চোপড়, “ফিরোজা+পিংক” কম্বিনেশন ড্রেসে তোমাকে একদিন মর্কেটে দেখেছিলাম; ওই ড্রেসটা কি ভিজায় থাকে, শুকাইতে দাও না, ছায়াতে শুকাও? গোপনে শুকাও ?\nতোমার এলাকার হোটেলগুলায় নাশতা; দুপুর, রাতের খাবার, টং দোকানের চিনি-ছাড়া-কাঁচাপাতি-দুধ-বেশি-চা; চানাচুর, আপঝাপ, মিনারেল পানি, চুইংগাম, ক্যাকজ‍্যাক খাচ্ছি প্রসংসা করছি। তোমারে খাইতে পারতেছি না।\nতোমার এলাকার রোদ, বৃষ্টি, ধোলিবালি, প‍্যাঁক, ময়লাটয়লা লাগায় বেড়াচ্ছি;তোমারে লাগানো হ‌ইয়েই উঠতেছে না, হবে …\nতোমারে ছাড়ার ফিলিংস্ হচ্ছে, হোক –\nআমি অনেক-কিছুই-ছাইড়া-আসা-লোক !\nসে আর আসতেছে না। পুনরায় ফেরার বাসনায় কতদিন কতবার দেহ রেখে প্রাণ নিয়ে চলে গিয়ে ইদানীং কেন কবিতা বিবন্ধুসুলভ? আমি তো তাকে মধু, চিনি, নুনের মতো নয়; ভালোবাসার মতোই ভালোবাসি। কোনোদিন জোর করিনি – একদিন মেঘ, মেঘঘটিত হাওয়া, তার পোশাকআশাক, সাজগোজ, অগোছালো ওঠা-বসা-হাঁটা আর নির্জনতারা আমাকে নির্লজ্জ করেছিল বিধায়, বলে ফেলেছিলাম, ‘দিবা?’\n‘দিবা?’র উত্তর ‘বাসায় যাওয়া দরকার… রাস্তায় সম্ভবত জ্যাম… মিনিমাম একঘণ্টা লাগবে… সন্ধ্যা ওভার হয়ে গেলে মা রাগ… আসি… হ্যাঁ…’ দিয়ে নিজেই দরোজা খুলে সেই যে গেল!\nঅই সময়ের পর থেকে ক্রিয়াপদের সামান্যতম গন্ধ আছে – এমন যে-কোনো প্রশ্ন তার মুখ থেকেই প্রথমে আসুক আশা করে আছি!\nকবিতা কি আসবে না?\nআমি এখনো আগের মতোই কাগজ-কলম পকেটে নিয়ে ঘুরি, বালিশের বাম পাশে রেখে জেগে থাকি, ঘড়ি দেখি না, গড়াগড়ি দিই… ঘুমাই!\nতোমার মাইয়া তোমার কাছ থিকা আমার চোখ কাইড়া নিয়া\nযারে যারে দেখাইতেছে,\nতারে তারে আমি প্রথমে ছবিতে,\nপরে ফিল্মে, পরে বাস্তবে দেখছিলাম, ওর বয়সেই।…\nওর কাছ থিকা কেউ কাইড়া নেওয়ার আগে ফেরত দিয়া যাইতে কইও―\nআমি বেশি দিন অন্ধ থাকতে পারি না।\nতুমি যার কাছ থিকা কাইড়া নিছিলা\nসে আরেকজনের কাছ থিকা কাইড়া আনছিল;\nসে যার কাছ থিকা কাইড়া নিছিল, তারে আমি সাইধা দিছিলাম।\nখরগোশ, সহনশীল উচ্চতা থেকে\nতোমাদের পছন্দের শয়ন শিখতে একদিন লাগে মাত্র;\nদেড় ঘণ্টার তিনটি ইংরেজি সিনেমা আর আয়না দেখতে হয় –\nদেখলাম, শিখলাম –\nশেখাটাকে প্রয়োগ করতে এসেছি, জায়গা দাও।\n‘যখনতখন গোসল করতে পারি, সাঁতার জানি’ –\nঅতীত আমার এতটুকই।\nসহনশীল উচ্চতা থেকে লাফাতে থাকব, সংকেত দাও-\nভালো আচরণ পেলে থেকে যাবার বাসনা আছে।\nভাগ্যবান নামের একজন স্লিপ-ওয়াকার\nআমারে বলেছিল এইগুলো লিখে রাখতে\nবেলুন আমারে ফুলাও, বান্ধো, ফাটাও―এই নাও সুঁই।\nআমি তোমাদের স্পোর্টসজোনের লাথিগুঁতা খাইতে-খাইতে ক্লান্ত।\nআমি তোমাদের ফুঁ-য়ে ফুঁ-য়ে বাঁশির আগায় ফুইলা-পোতাইয়া-ফুইলা-পোতাইয়া ক্লান্ত।\nফুলাও, বান্ধো, ফাটাও―এই নাও ফাল―ফাটাইতে মায়া জাগলে\nউড়ায় দাও; ঘাসের খাড়া মাইয়ের উপর গিয়া পড়ি―\nওরা আমারে অনেকদিন ফাটায় না।\nবৈবাহিক অবস্থা: □ অবিবাহিত □√ বিবাহিত\nগেছে; শুদ্ধ ভাষায় গেছে! কিছু আর অবশিষ্ট নাই!\nগ্যাস ফুরোলো বেলুন কি আর শূণ্যে থাকতে পারে!\nএকটা বেলুন চোখের সামনে মাটিতে ঝরল,\nহাত বাড়ালো অনেকে, কিন্তু একজন ধরল –\nধরে, গিঁট খুলে, মুখে নিয়ে\nঅনেক-অনেক ফুঁয়ে তাকে ফোলাতে পারল,\nওড়াতে পারল না!\nকবি, গীতিকার, অভিনেতা।\nLatest posts by মারজুক রাসেল (see all)\nগান-ভাঙ্গা গান, লিরিক মারা লিরিক, সুর মারা সুর - জুন 15, 2021\nমারজুক রাসেলের কবিতা - মে 27, 2021\nআউলা - জানুয়ারী 27, 2021


উইন্ডোজ পিসিতে কীভাবে ডাইরেক্টেক্স আপডেট করা যায়, কীভাবে কোনও পিসি থেকে ডাইরেক্টএক্সের পুরানো সংস্করণটিকে পুরোপুরি সরিয়ে ফেলা যায়\nপ্রধান » দরকারি পরামর্শ » উইন্ডোজ পিসিতে কীভাবে ডাইরেক্টেক্স আপডেট করা যায়, কীভাবে কোনও পিসি থেকে ডাইরেক্টএক্সের পুরানো সংস্করণটিকে পুরোপুরি সরিয়ে ফেলা যায়\nএটি এমনটি ঘটেছিল যে ডাইরেক্টএক্স, যেমন একটি কম্পিউটার প্রযুক্তি ছাড়া আধুনিক কম্পিউটার গেমস এবং মাল্টিমিডিয়া অসম্ভব are এটি বিভিন্ন মাল্টিমিডিয়া অ্যাপ্লিকেশন এবং গেমগুলির হার্ডওয়্যার নির্মাতারা এবং বিকাশকারী উভয়েরই প্রয়োজন। তবে সাধারণ ব্যবহারকারীরা পরিবর্তে কম্পিউটারে ডাইরেক্টএক্স ইনস্টল না করা থাকলে এই অ্যাপ্লিকেশন এবং গেমগুলি চালাতে সক্ষম হবে না।\nডাইরেক্টএক্স আবিষ্কার হওয়ার আগে, গেম ডেভেলপারদের, উদাহরণস্বরূপ, প্রতিটি গেমকে একটি আলাদা ড্রাইভার সরবরাহ করতে হয়েছিল যা ভিডিও অ্যাডাপ্টারের সাথে ইন্টারফেস করা সম্ভব করেছিল, যা প্রোগ্রামটি সুচারুভাবে চালনার জন্য প্রয়োজনীয় ছিল। ডাইরেক্টএক্স জিনিসগুলি অনেক সহজ করে তুলেছিল। একটি গুরুত্বপূর্ণ পুনর্মিলনী ফাংশন এখন গ্রন্থাগারের একটি সেট দ্বারা সঞ্চালিত হয়।\nডাইরেক্টএক্স হ'ল একটি সফ্টওয়্যার র‌্যাপার যা এপিআই ফাংশনগুলির একটি সেট যা কম্পিউটারের অপারেটিং সিস্টেম এবং ডিভাইসগুলিকে ইনস্টলড প্রোগ্রামগুলিতে আবদ্ধ করে। এটি কম্পিউটার ডিভাইস এবং প্রোগ্রামগুলির মধ্যে এক ধরণের ইন্টারফেস ফাংশন সম্পাদন করে। আপনি আরও চিহ্নিত করতে পারেন যে ডাইরেক্টএক্স হ'ল সিওএম-সামঞ্জস্যপূর্ণ অবজেক্টের সংকলন।\nঘুরেফিরে, সিওএম হ'ল একটি অবজেক্ট-ওরিয়েন্টেড এবং স্বতন্ত্র প্রযুক্তি যা বাইনারি উপাদানগুলি তৈরি করতে ডিজাইন করা হয়েছে যা স্থানীয়ভাবে এবং নেটওয়ার্ক বিতরণ পরিবেশে উভয়ই ব্যবহৃত হয়। এই প্রযুক্তি বস্তুগুলিকে ইন্টারঅ্যাক্ট করার অনুমতি দেয় এবং প্রক্রিয়া সীমানা দ্বারা সেগুলি সীমাবদ্ধ করে না। উপায় দ্বারা, বিভিন্ন আধুনিক কম্পিউটার পণ্য COM এর ভিত্তিতে তৈরি করা হয়েছে, উদাহরণস্বরূপ, এমএস অফিস।\nডাইরেক্টএক্সের মধ্যে ডাইরেক্টসাউন্ড, ডাইরেক্টড্রাউ, ডাইরেক্টলনপুট, ডাইরেক্টএনিমেশন, ডাইরেক্টপ্লে, ডাইরেক্ট মিউজিক, ডাইরেক্ট শো, ডাইরেক্ট3ডি এর মতো সরঞ্জাম রয়েছে। তাদের প্রত্যেকের একটি নির্দিষ্ট বস্তুর জন্য প্রয়োজনীয়। উদাহরণস্বরূপ, 2D চিত্রগুলি প্রক্রিয়াকরণের জন্য ডাইরেক্টড্র্র প্রয়োজন, অন্যদিকে ডাইরেক্টসাউন্ড মিক্সিং এবং3ডি অডিওর জন্য দায়ী।\nডাইরেক্টএক্স প্যাকেজটি মাইক্রোসফ্ট ওয়েবসাইটে এবং বিনামূল্যে ব্যবহারের জন্য উপলব্ধ। তদাতিরিক্ত, এটি প্রায়শই মাল্টিমিডিয়া অ্যাপ্লিকেশন এবং গেমগুলির সাথে আসে। যাইহোক, ডাইরেক্টএক্স প্রায়শই আপডেট হয়, ইনস্টলেশন ডিস্কের সংস্করণটি আপডেট করার প্রয়োজন হতে পারে।\nআপনার কম্পিউটারে ডাইরেক্টএক্সের কোন সংস্করণ ইনস্টল করা আছে তা আমি কীভাবে জানতে পারি?\nএটা বেশ সোজা। স্টার্ট মেনুতে ক্লিক করুন, তারপরে রান নির্বাচন করুন এবং ছোট dxdiag উইন্ডোতে খোলে যা লিখুন (কখনও কখনও এটি খোলার পরে অবিলম্বে হাইলাইট করা যেতে পারে) এবং ঠিক আছে। এটি ডাইরেক্টএক্স ডায়াগনস্টিক সরঞ্জাম শুরু করে। উপায় দ্বারা, ডাইরেক্টএক্স সংস্করণ ছাড়াও, আপনি এখানে কিছু কম্পিউটার ডেটা দেখতে পারেন।\nডাইরেক্টএক্স কীভাবে আপডেট করা যায়?\nডাইরেক্টএক্সের একটি নতুন সংস্করণ ইনস্টল করতে, আপনি মাইক্রোসফ্ট ডাউনলোড সেন্টারে যেতে পারেন //www.microsoft.com/games/en-US/aboutGFW/pages/directx.aspx. এখানে আপনার সর্বশেষ নির্বাচন করা উচিত, যা সাম্প্রতিকতম সংস্করণ, তারপরে ডাউনলোড পৃষ্ঠায় যান, ডাউনলোড এ ক্লিক করুন এবং সংরক্ষণ করুন save\nআমি কীভাবে ডাইরেক্টএক্স ইনস্টল করব?\nডাইরেক্টএক্স ইনস্টল করাও সোজা is আপনি Directx_feb2010_redist.exe ফাইলটি ডাউনলোড করার পরে এটি খুলুন। ডাইরেক্টএক্স ফেব্রুয়ারী 1010 পুনরায় বিতরণযোগ্য উইন্ডো উপস্থিত হবে, যার মধ্যে আপনার হ্যাঁ ক্লিক করা উচিত, অর্থাত্ লাইসেন্স চুক্তিটি গ্রহণ করুন। এরপরে, সি ড্রাইভে, আপনাকে ফাইলটি আনপ্যাক করার জন্য একটি অস্থায়ী ফোল্ডার তৈরি করতে হবে। তারপরে ইনস্টলেশনের জন্য উপস্থিত উইন্ডোটিতে, ব্রাউজ বোতামটি টিপুন, সি এবং ওকে তৈরি ফোল্ডারটি নির্বাচন করুন। সংরক্ষণাগারটি প্যাকযুক্ত হওয়ার পরে, ফোল্ডারে যান, DXSETUP.exe ফাইলটি চালান।\nএখন সরাসরি DirectX ইনস্টল করা যাক। এটি করার জন্য, মাইক্রোসফ্ট (আর) ডাইরেক্টএক্স (আর) উইন্ডোতে ইনস্টল করুন, আমি এই চুক্তির শর্তাদি স্বীকার করে সামনে একটি চেকমার্ক রাখুন এবং পরবর্তী ক্লিক করুন। কিছুক্ষণের জন্য - এবং ডাইরেক্টএক্স ইনস্টল করা হয়েছিল। পরিবর্তনগুলি কার্যকর করার জন্য সমাপ্তিতে ক্লিক করুন এবং আপনার কম্পিউটার পুনরায় চালু করুন।\nআমি কি ডাইরেক্টএক্সের নতুন সংস্করণটি আনইনস্টল করে পুরানোটি ইনস্টল করতে পারি?\nমাইক্রোসফ্ট আনুষ্ঠানিকভাবে ঘোষণা করেছে যে ডাইরেক্টএক্স সরানো যাবে না। কেবলমাত্র নতুনটিতে সংস্করণটি আপডেট করা সম্ভব। তবে ডাইরেক্টএক্স অপসারণ এবং একটি পুরানো ইনস্টল করা অসম্ভব। এদিকে, এখনও একটি প্রোগ্রাম রয়েছে যা আপনাকে এটি করতে অনুমতি দেয়। একে ডাইরেক্টএক্স ইরাদিকটর বলা হয়। আপনি ডাইরেক্টএক্স আনইনস্টল করার পরে আপনার কম্পিউটার পুনরায় চালু করতে হবে। অতএব, রেজিস্ট্রি পরিষ্কার করার সাথে সাথে সমস্ত ডাইরেক্টএক্স ফাইল সরানো হয়।এর পরে, আপনি নিরাপদে পুরানো সংস্করণ ইনস্টল করতে পারেন। অনুরূপ একটি প্রোগ্রাম ডাইরেক্টএক্স কিলার 1.0।\nবিভিন্ন ডাইরেক্টএক্স দ্বারা কোন সিস্টেমগুলি সমর্থন করে?\nডাইরেক্টএক্স9উইন্ডোজ এক্সপি, উইন্ডোজ 7, উইন্ডোজ ভিস্তা সমর্থন করে। পরিবর্তে ডাইরেক্টএক্স 10 - কেবল উইন্ডোজ ভিস্তা এবং উইন্ডোজ 7।


আন্তর্জাতিক নারী দিবস উদযাপন করেছে হোপ ফাউন্ডেশন - CoxsbazarNEWS.Com - CBNCoxsbazarNEWS.Com – CBN\nআন্তর্জাতিক নারী দিবস উদযাপন করেছে হোপ ফাউন্ডেশন\nপ্রকাশ: ৮ মার্চ, ২০২০ ১০:০৫ , আপডেট: ৮ মার্চ, ২০২০ ১০:০৬\n৮ ই মার্চ নানা আয়োজনের মধ্য দিয়ে আন্তর্জাতিক নারী দিবস পালন করেছে হোপ ফাউন্ডেশনের ফর উইমেন এন্ড চিলড্রেন অব বাংলাদেশে । রামু চেইন্দস্থা হোপ হসপিটাল প্রাঙ্গণে নারী দিবসের নানা কর্মসূচী পালন করা হয়।\nহোপ ফাউন্ডেশনের কান্ট্রি ড্রিরেক্টর কে এম জাহিদুজ্জামানের সভাপতিত্বে উক্ত অনুষ্ঠানে উপস্থিত ছিলেন অনুষ্ঠানের প্রধান অতিথি হিসেবে র‌্যাব ১৫ এর অধিনায়ক, উইং কমান্ডার আজিম আহম্মেদ। বিশেষ অতিথি হিসেবে রামু উপজেলা স্বাস্থ্য ও পরিকল্পনা কর্মকর্তা ডা. নোবেল কুমার বডুয়া, এবং হোপ হাসপাতালের চীফ মেডিকেল অফিসার ডা.শহিদুল ইসলাম।\nপ্রধান অতিথি র‌্যাব ১৫ এর অধিনায়ক, উইং কমান্ডার আজিম আহম্মেদ বলেন হোপ ফাউন্ডেশন যে নারীদের নিয়ে ১৯৯৯ সাল থেকে কাজ করে আসছে তা সত্যিই প্রশংসনিয় এবং আমি তা জেনে খুবই আনন্দিত। হোপ ফাউন্ডেশন একটি নারী বান্ধব প্রতিষ্ঠান যা আমি আজকে এসে স্ব-চক্ষে দেখলাম এবং আমি আন্তর্জাতিক নারী দিবসের সর্বাঙ্গিক সফলতা কামনা করছি।\nবিশেষ অতিথি রামু উপজেলা স্বাস্থ্য ও পরিবার পরিকল্পনা কর্মকর্তা ডা. নোবেল কুমার বডুয়া বলেন, আজকে তিনি একজন সফল ডাক্তার হওয়ার পিছনে তার মায়ের অবদান অনস্বীকার্য। তিনি আরও বলেন একজন পুরুষের সফলতার পিছনে কোন কোন ভাবে একজন নারীর অবদান রয়েছে। সরকার সব সময় নারী উন্নয়ণ ও ক্ষমতায়ণে ব্যাপক কর্মসূচি বাস্তবায়ন করে যাচ্ছে।\nচীফ মেডিকেল অফিসার ডা. শহিদুল ইসলাম বলেন হোপ ফাউন্ডেশনে বেশির ভাগই নারী কর্মী কাজ করেন। হোপ ফাউন্ডেশনকে নারী বান্ধব প্রতিষ্ঠান হিসেবে ধরে রাখতে যত ধরণের প্রয়োজনীয় উদ্যোগ নেয়া দরকার হোপ ম্যানেজমেন্ট তা গুরুত্বসহকারে বিবেচনা করে।\nঅনুষ্ঠানের সভাপতির বক্তব্যে কান্ট্রি ড্রিরেক্টর কে এম জাহিদুজ্জামান বলেন হোপ ফাউন্ডেশন একটি নারী বান্ধব প্রতিষ্ঠান। এই প্রতিষ্ঠানটি ১৯৯৯ সাল থেকে নারীদের নিয়ে কাজ করে আসছে এবং নারীর অধিকার অর্জনের লক্ষে নারী পুরুষ সম্মিলিত ভাবে কাজ করে যাবে। এছাড়াও তিনি নারীদের জন্য সরকারের নেওয়া বিভিন্ন উদ্যোগ ও কাযক্রমের প্রশংসা করেন।\nতাছাড়া নারী দিবসের তাৎপর্য তুলে ধরেন হোপ ফাউন্ডেশনের প্রজেক্ট ম্যানেজার ইয়াসমিন আক্তার, ক্লিনিক্যাল কো- অর্ডিনেটর ডা. সাইমুন ফারহানা, কোর্স কো-অর্ডিনেটর মোছাম্মত সারমিন নেসা, সিনিয়র মেডিকেল অফিসার ডা. মাধুরী রায়, পেডিট্রেশিয়ান ডা. জিরনুন, মেটার্নিটি কর্নার ইনচার্জ রুনা দাশ,হাসপাতাল সুপারভাইজার কল্যানি চৌধুরী এবং স্টোর এ্যাসিস্টেন্ট আসমা খাতুন।\nডিপ্লোমা ইন মিডওয়াইফারি কোর্সের ছাত্রীরা এই দিবসটি উপলক্ষে বিভিন্ন জনসচেতনতামূলক ও নারী অধিকার নিশ্চিত করতে ৪ টি নাটিকা কবিতা এবং একটি বিতক প্রতিযোগিতা আয়োজন করেন। উল্লেখ্য যে ডিপ্লোমা ইন মিডওয়াইফারি কোর্সটির ডেভেলপিং মিডওয়াইভস প্রজেক্টের আওতায় ব্র্যাক ইউনিভার্সিটির সার্বিক সহযোগিতায় ২০১২ সাল থেকে চট্টগ্রাম বিভাগে একমাত্র বেসরকারি প্রতিষ্ঠান হিসেবে হোপ একাডেমিক সাইট পরিচালিত হয়ে আসছে যার অর্থায়ন করছে ব্রিটিশ সরকার।\nউক্ত অনুষ্ঠানটির সার্বিক সমন্নয় করেন হোপ ফাউন্ডেশনের কো-অর্ডিনেটর রাকিবুল হক এবং এডমিন এন্ড ফিন্যান্স অফিসার শামিম রেজা খান।\nপ্রসঙ্গত, হোপ ফাউন্ডেশনটি কক্সবাজারের কৃর্তি সন্তান ডা. ইফতিখার মাহমুদ মিনার ১৯৯৯ সালে দক্ষিণ মিঠাছড়ি চেইন্দা, রামু উপজেলায় প্রতিষ্ঠা করেন। প্রতিষ্ঠালগ্ন থেকেই ফাউন্ডেশটি মাতৃ ও শিশু স্বাস্থ্য সেবায় নিরলস ভাবে কাজ করে যাচ্ছে।


বহিরাগত বহিরাগত পিভিসি Tarpaulin Inflatable সকার / সিই ব্লোয়ার সঙ্গে টেবিল কোর্ট\nবাড়ি পণ্যInflatable স্পোর্টস গেম\nবড় ইমেজ : বহিরাগত বহিরাগত পিভিসি Tarpaulin Inflatable সকার / সিই ব্লোয়ার সঙ্গে টেবিল কোর্ট\nপ্রতি মাসে ২3 টুকরা / টুকরা প্রতি টুকরো / টুকরা\nটি / টি, পেপল\nনীল, সবুজ, হলুদ বা অন্যান্য কাস্টমাইজড রঙ\nবাইরে, সিই মান\nফ্লাটেবল ফুটবল পিচ ক্ষেত্রের দিন, কর্ম, স্কুল, স্থানীয় উত্সব, যুব গেম উন্নয়ন, কর্পোরেট এবং চ্যারিটি ইভেন্টের জন্য আদর্শ। বিভিন্ন ব্যবহারের জন্য এবং বিভিন্ন এলাকায় আপনার প্রয়োজনীয়তা অনুযায়ী পিচ মাত্রা কাস্টমাইজ করা যায়।\n1) উপাদান: পিভিসি তরোয়াল\n2) রঙ: সাদা, bule বা অন্যান্য কাস্টমাইজড রঙ\n3) মডেল: inflatable ফুটবল / ফুটবল ক্ষেত্র\n4) প্যাকেজ: পিভিসি তরোয়াল ব্যাগ এবং পেশাদারী ব্যাগ\n6) ডেলিভারি সময়:7-10 দিন\n7) অর্থপ্রদান শর্তাদি: টি / টি, ওয়েস্টার্ন ইউনিয়ন, পেপেই, ক্যাশ\n8) আকার: কাস্টমাইজড করা যেতে পারে\n9) OEM / ODM: উপলব্ধ\n10) ডিজাইন: বিভিন্ন ধরণের\n11) আনুষঙ্গিক: মেরামত কিট, সিই / UL বায়ু পাম্প, বহন ব্যাগ\nপ্রাপ্তবয়স্ক পিভিসি tarpaulin বহিরঙ্গন কিডস Inflatable সকার ফুটবল মাঠ কোর্ট\nপেশাগত পিভিসি ব্যাগ এবং স্ট্যান্ডার্ড শক্ত কাগজ\nসিই / উল Inflatable ব্লোয়ার বা পাম্প, মেরামতের খেলনা\nএক্সপ্রেস দ্বারা, বায়ু দ্বারা বা সাগর দ্বারা\n1.আপনি কোন অন্য মডেল inflatable ফুটবল ফুটবল ক্ষেত্র আছে?\nহ্যাঁ, আমাদের একটি তদন্ত পাঠান, আমাদের বিক্রয় যত তাড়াতাড়ি সম্ভব আপনাকে উত্তর দিতে হবে\n2. আমি এটিতে একটি লোগো রাখতে পারি?\nহ্যা, তুমি পারো . লোগোটি উপলভ্য, আপনি আমাদের কাছে স্পষ্ট মুদ্রণ চিত্র পাঠাতে পারেন।\n3. আপনার ব্লোয়ার অতিরিক্ত চার্জ কি?\nনা, এটি মূল্য অন্তর্ভুক্ত, সিই স্ট্যান্ডার্ড ব্লোয়ার, বিভিন্ন দেশের জন্য বিভিন্ন সংস্করণ\n4. এটা কিভাবে অর্ডার?\nআমরা চীন মধ্যে inflatable পণ্য তৈয়ার, আমরা আপনার বাড়িতে সরাসরি পণ্য পাঠাতে পারেন।\n1. আমাদের আইটেম মডেল এবং আপনি অর্ডার অর্ডার দিন। আমরা আপনার জন্য একটি PI করা। তারপর আপনি আমাদের কোম্পানির একাউন্টে মোট পরিমাণের 50% ডাউন পেমেন্ট (আপনার পক্ষ দ্বারা ব্যাংক চার্জ দেওয়া হয় দয়া করে) প্রদান।\n2. নিচে পেমেন্ট পাওয়ার পর, আমরা আপনার জন্য পণ্যগুলি উত্পাদন করব।\n3. একবার আমরা পণ্য শেষ হলে, আমরা আপনাকে যাচাই এবং নিশ্চিত করতে ফটো পাঠাতে হবে।\n4. যদি সবকিছু ঠিক থাকে, তবে আপনি ভারসাম্য পরিশোধ করেন।\n5. আমরা ভারসাম্য পরিমাণ গ্রহণ করার পর, আমরা আপনার জন্য চালান ব্যবস্থা করা হবে।\nফুটবল খেলাটি inflatable ফুটবল পিচ অনুষ্ঠিত ফুটবল খেলা সবাই যোগ দিতে পারেন, যুবক এবং পুরোনো সমান। শুধু টেবিল ফুটবল মত , এবং আপনি কি হতে পারে কিভাবে আসক্তি জানেন! একটি প্লেয়ার হিসাবে নিজেকে এই সংস্করণটি চেষ্টা করুন; কেবল বেল্টের উপর রাখা এবং আপনি খেলার জন্য প্রস্তুত। খেলোয়াড়রা শুধুমাত্র সংযুক্ত লাইন বরাবর বাম বা ডানদিকে সরে যেতে পারে, পাশাপাশি একটি ছোট দূরত্ব সামনে বা পিছনেও এমনকি যদি লোকেরা পর্যবেক্ষক বা ফুটবল খেলা না ভোগ, তারা এই খেলা ভোগ করবে! আপনি যে কোনও জায়গায় চালানোর দরকার নেই, সুপার ফিট হওয়া দরকার!\nমানুষের হ্যামস্টার বল,\nজল হাঁটা বল\nশিশুদের ইনফ্ল্যাটেবল ফুটবলের শ্যুটিং টার্গেট গেম পিভিসি ইনফ্ল্যাটেবল সকার ডোর\nঅগ্নি - প্রুফ ইনফ্ল্যাটেবল স্পোর্টস গেমস / ক্রিয়েটিভ বাচ্চাদের ইনফ্ল্যাটেবল বাস্কেটবল বাস্কেটবল শ্যুটিং গেম\nবিনোদন এর জন্য6মি ক্রেজি ইনফ্ল্যাটেবল মেল্টডাউন মেশিন মেল্টডাউন ওয়াইপাউট গেম\nটেকসই অক্সফোর্ড কাপড় আউটডোর ইনফ্ল্যাটেবল স্পোর্টস গেমস / ইনফ্ল্যাটেবল গাগা বল আদালত\nবিজ্ঞাপন ইভেন্ট এসজিএস ইউএল এর জন্য ঝুলন্ত ইনফ্ল্যাটেবল রুবিক কিউব মডেল\nপোর্টেবল ইনফ্ল্যাটেবল স্পোর্টস গেমস / মিনি ইনফ্ল্যাটেবল সকার ডোর আউটডোর ফুটবল কোর্ট


রাজশাহী মেডিকেলের ল্যাব থেকে ২ হাজার করোনার কিট গায়েব | দৈনিক উপচার\nস্টাফ রিপোর্টার : রাজশাহী মেডিকেল কলেজ (রামেক) হাসপাতালের আরটিপিসিআর (রিভার্স ট্রান্সক্রিপশন পলিমারেজ চেইন রিঅ্যাকশন) ল্যাবে কিটবক্স গায়েবের অভিযোগ উঠেছে। হাসপাতালের এ ল্যাবে প্রায় দুই হাজার কিটবক্সের হিসাব মিলছে না বলে অভিযোগে জানা গেছে। এই কিটবক্স দিয়েই করোনার পরীক্ষা হয়। এ ঘটনা তদন্তে গত ১০ নভেম্বর হাসপাতালের পরিচালক দুই সদস্যের তদন্ত কমিটি করেছেন। দ্রুত সময়ে কমিটিকে প্রতিবেদন দিতে নির্দেশ দেওয়া হয়েছে।\nসংশ্লিষ্ট সূত্রে জানা গেছে, কিটবক্স গায়েবের ঘটনায় গঠিত তদন্ত কমিটির প্রধান করা হয়েছে রাজশাহী মেডিকেল কলেজের সহযোগী অধ্যাপক ডা. খন্দকার মোহা. ফয়সাল আলমকে। এরই মধ্যে ল্যাবের সঙ্গে সংশ্লিষ্টদের ডেকে জিজ্ঞাসাবাদ শুরু করেছে কমিটি। তবে এ ব্যাপারে কথা বলতে অসম্মতি জানিয়েছেন তদন্ত কমিটির প্রধান। হাসপাতালের সংশ্লিষ্ট সূত্রে জানা গেছে, কিটবক্স গায়েবের বিষয়টি স্পর্শকাতর। এখন তদন্ত হচ্ছে। তদন্ত কমিটি আরটিপিসিআর ল্যাব সংশ্লিষ্টদের কয়েকজনকে এরই মধ্যে জিজ্ঞাসাবাদ করেছেন। প্রতিবেদন পাওয়ার পর বিষয়টি পরিষ্কার হবে। কারা জড়িত তাও জানা যাবে।\nহাসপাতালের পরিচালক ব্রিগেডিয়ার জেনারেল শামীম ইয়াজদানী বলেন, সম্প্রতি এ সংক্রান্ত একটি অভিযোগ আসার পর পরই তদন্ত কমিটি করে দেওয়া হয়েছে। ওই তদন্ত কমিটি বিষয়টি নিয়ে এরই মধ্যে কাজ শুরু করেছেন। কমিটি প্রতিবেদন দাখিল করার পর বোঝা যাবে সত্যিই কোনো অসঙ্গতি আছে কিনা। করোনা পরিস্থিতির শুরু থেকেই রাজশাহী মেডিকেল কলেজ ও রাজশাহী মেডিকেল কলেজ হাসপাতালে স্থাপিত দুটি আরটিপিসিআর ল্যাবকে কেন্দ্র করে বিভিন্ন অসঙ্গতি ও অনিয়মের অভিযোগ উঠে আসে। এবার সেই মেডিকেল কলেজ হাসপাতালে দুই হাজার কিটবক্স গায়েব হওয়ার অভিযোগ সামনে এলো। সম্প্রতি ল্যাবের এক কর্মকর্তা গোপনে হাসপাতাল পরিচালকের কাছে করোনা পরীক্ষার কিটবক্সের গরমিলের ব্যাপারে লিখিত অভিযোগ করেন।


Kanchana Moitra: ‘শত্রু বিনাশ করতে কোমরে তরোয়াল রাখুন’, হুঁশিয়ারি বিজেপি নেত্রী কাঞ্চনা মৈত্রের | Indian Express Bangla\nkanchana moitra sword controversy bjp\n‘কোমরে তলোয়ার রাখুন’, হুঁশিয়ারি অভিনেত্রী-রাজনীতিক কাঞ্চনার\n‘‘যে তলোয়ার দিয়ে আপনাদের সম্মুখে শত্রুদের,যারা আমাদের দেশে, রাজ্যে, এলাকায় বিশৃঙ্খলা করতে চায়, তাদের সমূলে বিনাশ করবেন। কারণ, আপনারা প্রত্যেকে ছত্রপতি শিবাজী আর মহিলারা প্রত্যেকে ঝাঁসির রানি’’।\nUpdated: November 7, 2019 12:04:08 pm\nকাঞ্চনা মৈত্র। ছবি: ফেসবুক।\n‘শত্রু বিনাশ করতে কোমরে তলোয়ার লুকিয়ে রাখুন’, দিলীপ ঘোষের পর তলোয়ার উপহার পেয়ে এমন ভয়ঙ্কর হুঁশিয়ারি দিয়ে এবার বিতর্কে জড়ালেন সদ্য বিজেপিতে যোগ দেওয়া টেলি ও টলি পাড়ার পরিচিত মুখ কাঞ্চনা মৈত্র। বরানগরে জগদ্ধাত্রী পুজোর অনুষ্ঠানে গিয়ে তলোয়ার উপহার পেয়ে নাম না করে তৃণমূলের বিরুদ্ধে এমন হুঙ্কার ছাড়লেন কাঞ্চনা। নবাগতা বিজেপি নেত্রী যখন মঞ্চে দাঁড়িয়ে হুঁশিয়ারি দিচ্ছেন, তখন তাঁর পাশেই বসে রয়েছেন বিজেপি নেতা রাজু বন্দ্যোপাধ্যায় ও মানস ভট্টাচার্য। তাঁদের হাতেও এদিন তলোয়ার উপহার তুলে দেওয়া হয়। উল্লেখ্য, ক’দিন আগে পানিহাটিতে জগদ্ধাত্রী পুজোর উদ্বোধনে গিয়ে তলোয়ার উপহার পেয়েছিলেন দিলীপ ঘোষ। যা ঘিরে চরম বিতর্ক বাধে বঙ্গ রাজনীতিতে। সেই বিতর্কের রেশ কাটতে না কাটতেই আবারও বিজেপি নেতাদের হাতে যেভাবে তলোয়ার উপহার দেওয়া হল এবং যে ভাষায় পরোক্ষে তৃণমূলকে নিশানা করলেন কাঞ্চনা, তা এই বিতর্কের আগুনে ঘি ঢালল বলেই মনে করছে রাজনৈতিক মহলের একাংশ।\nআরও পড়ুন: তৃণমূল নেতার বাড়িতে শোভন-বৈশাখী, সঙ্গী বিজেপি নেতা\nঠিক কী বলেছেন কাঞ্চনা মৈত্র?\nতরোয়াল বিতর্ক প্রসঙ্গে কাঞ্চনা বলেন, ‘‘যে মূর্খের দল বলে, তলোয়ার মানে অশান্তি, সন্ত্রাস। সেই মূর্খের দলকে বলব, আবার ক্লাস সেভেন-এইটের ইতিহাস বইটা ধরে দেখুন, আমাদের দেশের বীররা তলোয়ার হাতে দেশের শত্রুদের কীভাবে বিনাশ করেছেন। আপনাদের কাছে একটাই আবেদন, মনে জোর রাখবেন, আর কোমরে একটা লুকোনো তলোয়ার রাখবেন। যে তলোয়ার দিয়ে আপনাদের সম্মুখে শত্রুদের, যারা আমাদের দেশে, রাজ্যে, এলাকায় বিশৃঙ্খলা করতে চায়, তাদের সমূলে বিনাশ করবেন। কারণ, আপনারা প্রত্যেকে ছত্রপতি শিবাজী আর মহিলারা প্রত্যেকে ঝাঁসির রানি’’।\nআরও পড়ুন: কুকুরের মাংস খান, শ্লেষ দিলীপ ঘোষের\nএ প্রসঙ্গে তৃণমূল নেতা তথা বিধানসভায় পরিষদীয় প্রতিমন্ত্রী তাপস রায় বলেন, ‘‘মনুষ্য সমাজে অস্ত্রের আস্ফালন হওয়ার তো কথা নয়। যাঁরা অস্ত্র নিয়ে দাপাদাপি করছেন, তাঁরা অস্ত্রের আস্ফালন দেখিয়ে ভারতীয় সভ্যতার ঐতিহ্য, পরম্পরা বন্ধ করতে পারবেন না’’।\nউল্লেখ্য, এর আগেও অস্ত্র বিতর্কে জড়িয়েছেন বিজেপি নেতারা। রামনবমীর শোভাযাত্রায় খড়গপুরে গদা, তলোয়ার হাতে দেখা গিয়েছিল বিজেপি রাজ্য সভাপতি দিলীপ ঘোষকে। লোকসভা নির্বাচনের আবহে দিলীপ ঘোষের এই অস্ত্র মিছিলকে নিশানা করে মমতা বন্দ্যোপাধ্যায় বলেছিলেন, ‘‘রাজনৈতিক ভাবে ভোট চান না, কে বারণ করেছে! ধর্মের পতাকা লাগলে হবে না, ধর্ম বেচে খাবেন না, ধর্মকে আমরা সম্মান করি। ধর্ম নিয়ে রাজনীতি করার প্রয়োজন পড়ে না আমাদের। নির্বাচনী বিধি লাগু রয়েছে, এর মধ্যে রামনবমীর মিছিল করছে। শুনলাম, তোমরা কেউ গদা নিয়ে, কেউ তলোয়ার নিয়ে রাস্তায় বেরিয়ে পড়েছো ভোট চাইতে। রাজনীতির সঙ্গে কী সম্পর্ক! গদা নিয়ে কার মাথা ফাটাবেন? কার গলা কাটবেন, তলোয়ার দিয়ে? বাংলায় এসব করে ভোট হয় না’’।\nWeb Title: Kanchana moitra sword controversy bjp\nমুকুল-অর্জুনকে বড় ধাক্কা মমতার, ভাটপাড়া ‘পুনরুদ্ধার’ তৃণমূলের


কুরআনে ভুলবশত পা লাগলে কী করণীয়? - Islami Lecture\nHome/Q/A/কুরআনে ভুলবশত পা লাগলে কী করণীয়?\nকুরআনে ভুলবশত পা লাগলে কী করণীয় - Islami Lecture\nকুরআন আল্লাহ সম্মানিত বাণী সমষ্টি ও দুনিয়ার সবচেয়ে সম্মানিত গ্রন্থ। সুতরাং প্রতিটি মুসলিমের জন্য তার প্রতি সর্বোচ্চ সম্মান বজায় রাখা অপরিহার্য। কোনোভাবে যেন তার মানহানি না হয় সে বিষয়ে পূর্ণাঙ্গ সর্তকতা অবলম্বন করা জরুরি।\nকিন্তু আমাদের অসতর্কতাবশত যদি তাতে কখনো পায়ের স্পর্শ লেগে যায় তাহলে করণীয় হল, এজন্য লজ্জিত অন্তরে আল্লাহর কাছে ক্ষমা প্রার্থনা করা। কারণ সম্মানিত জিনিসে পায়ের স্পর্শ লাগাকে তার প্রতি অবমাননা ও বেয়াবদি হিসেবে গণ্য করা হয়।\nকিন্তু অনিচ্ছা বশত: কোন ভুল বা অন্যায় আচরণ করে ফেললে দয়াময় আল্লাহ তার গুনাহ লিখেন না। সুতরাং এখানেও তিনি গুনাহ লিখবেন না বলে আশা করা যায়। তারপরও এই অনিচ্ছাবশত: ভুলের জন্য আল্লাহর কাছে বিনীত ভাবে ক্ষমা চেয়ে নেয়া নি:সন্দেহে উত্তম।\nوَلَيْسَ عَلَيْكُمْ جُنَاحٌ فِيمَا أَخْطَأْتُمْ بِهِ وَلَكِنْ مَا تَعَمَّدَتْ قُلُوبُكُم\n“ভুলক্রমে তোমরা যা করে ফেল সে সম্পর্কে তোমাদের কোনও গুনাহ নেই। কিন্তু তোমাদের অন্তর যার ইচ্ছা করে তার কথা ভিন্ন।” [সূরা আল-আহযাব, আয়াত: ৫]\nرَبَّنا لا تُؤاخِذنا إِن نَسينا أَو أَخطَأناّ\n“হে আমাদের পালনকর্তা, আমরা যদি ভুলে যাই কিংবা হঠাৎ অনিচ্ছাবশত: কোন ভুল করে ফেলি তবে আমাদেরকে ধরিও না।”\n[সূরা বাকারা: ২৮৬]\n«إِنَّ اللَّهَ قَدْ تَجَاوَزَ عَنْ أُمَّتِي الْخَطَأَ ، وَالنِّسْيَانَ ، وَمَا اسْتُكْرِهُوا عَلَيْهِ»\n“আমার উম্মতের হঠাৎ ঘটে যাওয়া ভুল, স্মরণ না থাকার কারণে ঘটে যাওয়া অন্যায় এবং জোরজবরদস্তি করে কৃত অপরাধকে ক্ষমা করে দেয়া হয়েছে।” [ইবনে মাজাহ: ২০৪৩; সহীহ ইবনে হিব্বান: ৭১৭৫, বায়হাকি-হাসান]\nআর আগামীতে আমাদের চলাফেরার ক্ষেত্রে আরও সতর্কতা অবলম্বন করা জরুরি যেন, কোনোভাবেই আল্লাহর কালামের প্রতি অসম্মান প্রদর্শিত না হয়।\nতবে কেউ যদি ইচ্ছাকৃত ভাবে কুরআনকে পদদলিত বা পদাঘাত করে (নাউযুবিল্লাহ মিন যালিক) তাহলে সে ইসলাম থেকে বের হয়ে যাবে বা মুরতাদ বলে পরিগণিত হবে।\nইসলামি আইনে কুরআন অবমাননাকারী শাস্তি মৃত্যুদণ্ড-বিজ্ঞ আলেমদের মাঝে এ বিষয়ে কোনও দ্বিমত নাই। তবে যদি এই অন্যায় কর্মের ব্যাপারে লজ্জিত হয়ে আল্লাহর দরবারে খাঁটিভাবে তাহলে ইনশাআল্লাহ আল্লাহ তাকে ক্ষমা করবেন। নিশ্চয় আল্লাহ পরম দয়ালু ও ক্ষমাশীল।\nঅনিচ্ছাবশত কুরআন ছোট প্রশ্ন পা ভুল সম্মান


বাইরে স্পট লাইট উত্পাদনকারী, সরবরাহকারী, পাইকার, সরবরাহকারী এবং কারখানা থেকে উচ্চমানের বাইরে স্পট লাইট কীভাবে খুঁজে পাবেন?\nপ্রতিষ্ঠিত as Taiwan বাইরে স্পট লাইট পারদর্শীতা, সাপলাইং এবং কারখানা. আমাদের পণ্য সরবরাহ করা এবং আমাদের পেশাদার প্রতিভা এবং ভালো অভিজ্ঞতা জানানোর বিশ্বব্যাপী এক্সপোর্ট. আমরা ছোট ব্যবসা থেকে বিপুল উৎপাদন ইউনিট ক্ষণিকের আমাদের ক্লায়েন্ট সঠিক প্রয়োজন অনুসারে পণ্য তৈয়ার বলপূর্বক. ক্রেতা, এজেন্ট এবং ই এম / ODM সেবা আন্তরিকভাবে স্বাগত জানাই হয়.\nমডেল - 370110F2LED\nমাত্রা:দিয়া 90 মিমি,দীর্ঘ 80+40 মিমি,উচ্চ বন্ধনী 60 মিমি\n999999999 http://schema.org/InStock USD 2020-12-31 https://www.maxlawa.com/bn/spot-lights-for-outside.html\nসেরা বাইরে স্পট লাইট সন্ধান এবং শপিংয়ের জন্য, আপনাকে বাইরে স্পট লাইটপ্রস্তুতকারকের, সরবরাহকারী, পাইকার এবং পাইকারের মধ্যে একটি কারখানার সরবরাহকারী সর্বাধিক মানের সম্পর্কে জানতে হবে Taiwan


Many people wants to be vegan to protect animal and birds - Anandabazar\nMany people wants to be vegan to protect animal and birds\n২৩ জানুয়ারি, ২০১৮, ০১:৪২:৫১\nশেষ আপডেট: ২৩ জানুয়ারি, ২০১৮, ০২:২৪:৪৭\nপশুপ্রেমে দুধহীন মিষ্টি, সয়াবিনের জয়গান\nএ আবার হয় না কি! বাঙালি বিয়ে, কিন্তু রসগোল্লা-দই বাদ?\nমাসখানেক আগে মেয়ের বিয়ের সময়ে চোখ কপালে উঠেছিল শ্রেয়া সাহার মা-বাবার! জামাই বাবাজীবন অভিনব কপূর বাঙালি প্রেমিকার সৌজন্যে দিব্যি পাতুরি, মালাইকারি খেতে শিখেছিলেন। বছর তিনেক আগে পশুপ্রেমের তাগিদে ‘মিয়াঁ-বিবি’ মাছ, মাংস, ডিম, দুধ ছেড়ে দিয়ে ভিগান হয়ে উঠলেন।\nগত ডিসেম্বরে দু’জনের বিয়ের মেনুতে সয়াবিনের চাঁপ, কাজুবাদামের দুধের দইবড়া, আর নারকোলের দুধের কুলফিরাই রাজত্ব করেছিল। বিয়ের অনুষ্ঠান ঘি-বর্জিত! নমস্কারিতে রেশমের শাড়ি, চামড়ার জুতোর প্রবেশ নিষেধ। উৎপাদনের সময়ে কোনও পশুর উপরে পরীক্ষা করা হয়নি দেখে তবেই বাছাই করা হয় কনের প্রসাধনীও।\nসম্প্রতি কলকাতা সাক্ষী থাকল এমনই ছক-ভাঙা যাপনের। অভিনব-শ্রেয়সী দু’জনেই এখন শহরের বাইরে। তবে ২৬ বছরের মেরিন ইঞ্জিনিয়ার সায়ন মুখোপাধ্যায়, যাদবপুর বিশ্ববিদ্যালয়ের সদ্য ইতিহাসের এমএ নন্দিতা দাস বা তপসিয়ার ইন্টিরিয়র ডিজাইনার আলতাফ হুসেনরা— একযোগে পশুদের উপরে নিষ্ঠুরতার প্রতিবাদে পথে নামলেন। অ্যাকাডেমি অব ফাইন আর্টসের সামনে ছবি, স্লোগানে প্রচার চালালেন তাঁরা।\n‘‘মানুষ কি ভেবেছে এটা মগের মুলুক! পশুপাখিরা কি কেনা!’’— রাগী গলায় পিটার সিঙ্গারের ‘অ্যানিমাল লিবারেশন’ বইটার কথা শোনালেন সায়ন। নন্দিতা-আলতাফেরা মুখর, ‘‘গরু-ছাগল পালন ও তাদের খাবারের সংস্থান করতে গিয়ে কী বিপুল কার্বন ডাই অক্সাইড, মিথেন প্রমুখ বিষাক্ত গ্যাস উৎপন্ন হয়!\nমাংস-দুধ খাওয়া কমলে এ গ্রহের উষ্ণায়নও কমবে।’’\nপেশায় স্থপতি, ৬০ বছরের সুব্রত ঘোষ বললেন, ‘‘আমার মনে হয়েছে, পৃথিবীর কাজে লাগার এটাই সহজতম রাস্তা! ’’ গোমাতার পূজারী বা ধর্মীয় কারণে পর্ক বিমুখদের থেকে ভিগানরা যে আলাদা, তা-ও বোঝালেন তিনি।\nবছরখানেক আগে দুধ-মাংস ছেড়ে দেন সুব্রতবাবু। তবে উচ্চ রক্তচাপ, সুগার, বেশি ওজনে ‘ভিগান ডায়েট’ অনুসরণ করা খুব সোজা ছিল না। ডায়েটিশিয়ানের পরামর্শ মেনে তিনি এখন ডালে তিসির বীজযোগে প্রোটিন খুঁজছেন কিংবা কাবুলি ছোলার সুজি বা নানা কিসিমের ফল-বাদামের শেক-জুস তৈরির নেশায় মজেছেন। ওজনও খানিকটা কমিয়ে, ঝরঝরে ফুরফুরে সুব্রতবাবু। সল্টলেকের শখের ‘বডিবিল্ডার’ কুন্তল ঘোষ আবার ‘মাস্‌ল’ গড়তে কাবুলি ছোলা, সয়াবিনের মহিমায় মুখর। তিন বছর আগেও পটাপট ডজনখানেক ডিম বা পৌনে কেজি মাটন খেয়ে ফেলতেন। তাঁর এখন দুনিয়ার নামজাদা ভিগান বডিবিল্ডারদের ডায়েট মুখস্থ।\nকলকাতায় ডিম-দুধ বিহীন ভিগান কেক বা বাদামের দুধের গুলাবজামুনও কেউ কেউ তৈরি করছেন। শিলিগুড়ি-দুর্গাপুর থেকেও তাঁরা অর্ডার পাচ্ছেন। কলকাতার ভিগানরা মাসে দু’-একবার ভাগাভাগি করে নারকোলের দুধের পিঠে, নলেনগুড়ের ভিগান মিষ্টি খান। রাতারাতি অভ্যস্ত ডায়েট বদলালে কিছু বেগতিকেরও আশঙ্কা করেন কোনও কোনও ডাক্তারবাবু। তবে পুষ্টিবিশারদ বিপাশা দাসের দাবি, ‘‘কাজুবাদামের দুধের মতো দামি জিনিস ছাড়া অল্প খরচেও ভিগান ডায়েট মেনে প্রোটিন-এনার্জির খোরাক জোগানো যায়।’’\nশুধু খাওয়া নয়, ওষুধ বা প্রসাধনী কেনার আগেও পশুপ্রেমীরা কেউ কেউ ‘ক্রুয়েলটি কাটার’ বলে একটি অ্যাপ ব্যবহার করেন। মোড়কের বারকোড স্ক্যান করে যা বলে দেবে, উৎপাদনের সময়ে পরীক্ষায় তা কোনও পশুকে কষ্ট দিয়েছিল কি না! তবে কিছু ওষুধে পশুজাত উপাদানের ব্যবহার অনিবার্য। তাই ১০০ ভাগ খাঁটি ভিগান হওয়া নিয়ে ভিগানদেরই কারও কারও সন্দেহ আছে।\nপুজোয় পরিবেশ রক্ষায় উদ্যোগী স্কুল\nগন্ডার বাঁচাতে পোস্টার প্রকাশ


আপনি হয়তো জানেন না।। – ইস্টিশন ব্লগ\nAuthor: বাংলাদেশী বার্তাবাহক Published Date: ফেব্রুয়ারী ২১, ২০১৩\nবাংলাদেশ বিশ্ব হকি লীগে টানা দ্বিতীয় জয় পেয়েছে।\nচীনের পর এবার তারা টুর্নামেন্টের শক্তিশালী দল ওমানকে হারিয়েছে।\nবাংলাদেশ ক্রিকেট দলের মতোই আমি বাংলাদেশ হকি দলকেও ভালোবাসি।\nতাই তাদের এ জয়ী আমার পক্ষ থেকে বাংলাদেশ জাতীয় হকি দলের সবাইকে শুভেচ্ছা জানাই।\nআল্লাহপাক বিশ্ব হকি লীগে বাংলাদেশ ক্রিকেট দলকে চ্যাম্পিয়ান হওয়ার সুযোগ দান করুক।আমিন।।\nসবার প্রতি অনুরোধ করবো-বাংলাদেশ ক্রিকেট দলকে আপনারা উত্‍সাহ দিন,নিয়মিত খেলা দেখুন।ইনশাল্লাহ আমরা জয়ী হবো।।\n← গর্বিত বোধ করছি\nবিবেকের কাছে খোলা চিঠি →\n১৩ thoughts on “আপনি হয়তো জানেন না।।”\nফেব্রুয়ারী ২১, ২০১৩; ২:২০ অপরাহ্ন এ\nএটা কোন ধরনের ব্লগ পোস্ট ভাই?\nএটা কোন ধরনের ব্লগ পোস্ট ভাই? দয়া করে সামুতে যান। ইস্টিশন মাস্টারকে অনুরোধ করব এই ধরনের আজেবাজে আকাইম্ম্যা পোস্ট প্রথম পাতায় স্থান না দেওয়ার জন্য।\nবাংলাদেশী বার্তাবাহক বলেছেন:\nফেব্রুয়ারী ২১, ২০১৩; ৪:০৮ অপরাহ্ন এ\nএই লেখাটির কোথায় আপনি ক্রটি\nএই লেখাটির কোথায় আপনি ক্রটি খুঁজে পেয়েছেন?নাকি কোনো ভালো জিনিসই আপনার ভালোলাগেনা?আমি ইস্টিশন কর্তপক্ষকে অনুরোধ করবো তারা যেন এইসব ভাদাদের ব্লগ থেকে লাথি মেরে বের করে দেয়।।\nফেব্রুয়ারী ২১, ২০১৩; ৪:১৬ অপরাহ্ন এ\nহাহাহাহাহা…… এইতো আপনার\nহাহাহাহাহা…… এইতো আপনার আসল পরিচয় প্রকাশ পেয়ে গেল। ভালই বলেছেন। আমি ভাদা নাকি ফাদা সেটা এই ব্লগসহ ফেবু/ব্লগ দুনিয়ার সবাই জানেন। সবচেয়ে বড় কথা হচ্ছে ল্যাঞ্জা ইজ ডিফিক্যাল্ট টু হাইড! বেশ জমবে মনে হচ্ছে আপনার সাথে। হকি থেকে কার জন্য কাঁদাকাঁদি শুরু করবেন সেটা অচিরেই দেখতে পাব। অনেকগুলো খোয়াড় আম্বা সরকার বন্ধ করে দেওয়াতে অনেকেই জয়াগা সংকটে ভুগছে! শুরুটা আপনার ভাল হয় নাই। এখানে খেলে সুবিধা করতে পারবেন না।\nফেব্রুয়ারী ২১, ২০১৩; ৪:৩১ অপরাহ্ন এ\nআমি বুঝতে পারছিনা,আসলে আপনি\nআমি বুঝতে পারছিনা,আসলে আপনি আমাকে কি বলতে চাচ্ছেন।\nআমি মূলত একজন নিয়মিত ফেসবুক ব্যবহারকারী।এই ব্লগের যে মালিক সে আমার ফেসবুক ফ্রেন্ড।তার হাত ধরেই আমার এখানে আসা।\nআর আপনার কথা স্পষ্ট নয়।স্পষ্ট করে বলুন।দয়া করে ঝেড়ে কাশুন।\nফেব্রুয়ারী ২১, ২০১৩; ৪:৩৪ অপরাহ্ন এ\nঠিক আছে, ব্লগিং করেন। আপনি\nঠিক আছে, ব্লগিং করেন। আপনি আবার মালিক পক্ষের লোক। ভয় পাইছি আমি।\nফেব্রুয়ারী ২১, ২০১৩; ৪:৩৯ অপরাহ্ন এ\nউত্‍সাহ দেওয়ার জন্য\nউত্‍সাহ দেওয়ার জন্য ধন্যবাদ।আশা করবো মিলেমিশে একটি পরিবারের মতো আমরা আবদ্ধ থাকবো।\nফেব্রুয়ারী ২১, ২০১৩; ৪:৪৭ অপরাহ্ন এ\nআমি আপনাকে একটুও উৎসাহ দেই\nআমি আপনাকে একটুও উৎসাহ দেই নাই। আপনাকে ভয় পাইছি।\nফেব্রুয়ারী ২১, ২০১৩; ৭:০৫ অপরাহ্ন এ\nকাউকে হুট করে ভাদা কারা বলে\nকাউকে হুট করে ভাদা কারা বলে সেটা জানেন তো? :ভাবতেছি:\nফেব্রুয়ারী ২১, ২০১৩; ৭:০৬ অপরাহ্ন এ\nবিশ্ব হকি লিগে ক্রিকেট দল\nবিশ্ব হকি লিগে ক্রিকেট দল কেম্নে চ্যাম্পিয়ন হইব বুঝলাম না।\nফেব্রুয়ারী ২১, ২০১৩; ৭:১১ অপরাহ্ন এ\nউত্তেজনার বশে বার্তাবাহক\nউত্তেজনার বশে বার্তাবাহক ভাইজান মনে হয় বার্তা একটু ভুল করে ফেলেছেন। স্লিপ অব কি-বোর্ড। :ভেংচি:\nফেব্রুয়ারী ২২, ২০১৩; ৫:২৭ পূর্বাহ্ন এ\nকিছু বলবেন না। উনি এই ব্লগের\nকিছু বলবেন না। উনি এই ব্লগের মালিকের বন্ধু।\nফেব্রুয়ারী ২২, ২০১৩; ৬:৪৫ পূর্বাহ্ন এ\nএবার তো ভাই আমিও ডরাইছি।\nএবার তো ভাই আমিও ডরাইছি। :-B\nফেব্রুয়ারী ২২, ২০১৩; ৭:৫৯ পূর্বাহ্ন এ\nআসলে আমি আগে কখনো ব্লগিং\nআসলে আমি আগে কখনো ব্লগিং করিনি।এটাই প্রথম।তবে আমি ফেবুতে নিয়মিত থাকি।


after NIA visit, Panic creating in Murshidabad about Rent - Anandabazar\nafter NIA visit, Panic creating in Murshidabad about Rent\n২৪ সেপ্টেম্বর, ২০২০, ০৪:৫৯:৩৯\nশেষ আপডেট: ২৪ সেপ্টেম্বর, ২০২০, ০৫:১০:৩১\nছ’বছর আগের ঘটনা ফের যেন উঠে এসেছে সামনে। আবার সন্ত্রস্ত বেলডাঙা। জঙ্গি সংগঠনের সঙ্গে যুক্ত সন্দেহে জেলার ৯ জনকে এনআইএ গ্রেফতারের পর থেকেই বেলডাঙার আনাচেকানাচে খাগড়াগড় কাণ্ডের কথা ভাসছে। সেই প্রসঙ্গেই উঠে আসছে শহরের নিরাপত্তার কথা। অলিতে গলিতে শোনা যাচ্ছে, যাদের গ্রেফতার করা হয়েছে, তারা সকলেই স্থানীয় বাসিন্দা এবং এলাকার অনেকেরই মুখ চেনা। তারাই গোপনে ভয়ঙ্কর কণ্ডের সঙ্গে জড়িত বলে সন্দেহ করছে কেন্দ্রীয় গোয়েন্দারা। ঠিক একই ভাবে, মুখ চেনা বলেই বাড়ি ভাড়া দেওয়া হয়েছিল খাগড়াগড় কাণ্ডের সঙ্গে জড়িত অভিযুক্তদের। তাই এই মুখ চেনা লোকের মুখোশের আড়ালে সত্যি কার মুখ রয়েছে, তা না জেনে আবার পা ফেললে বড় বিপদে পড়তে হবে বলে মনে করছেন বেলডাঙার মানুষ। তাঁরা আবার দাবি তুলেছেন, পুরসভা উদ্যোগী হোক, বাড়ি ভাড়া দেওয়ার ক্ষেত্রে সম্পূর্ণ পরিচয়পত্র ছাড়া চলবে না।\nখাগড়াগড়ে বিস্ফোরণ হলেও তার ব্লু প্রিন্ট তৈরি হয়েছিল বেলডাঙার বিভিন্ন প্রান্তে। নাশকতার কাজে ব্যবহৃত বিভিন্ন নথি, মোবাইল ফোন,নকসা, ও সরঞ্জাম উদ্ধার হয় বেলডাঙায়। কিন্তু নাশকতার কারবারিরা বেলডাঙার ভূমি কী ভাবে ব্যবহার করলো। গোয়ান্দারা তদন্তে নেমে জানতে পারে নিজেদের আসল পরিচয় গোপন রেখে শুধু মাত্র মুখ চেনা হিসাবেই বেলডাঙার নানা বাড়ি ভাড়া পায় তারা। এনআইএ ২০১৪ সালের অক্টোবরে বেলডাঙায় টানা ১১ দিন তদন্ত প্রক্রিয়া চালিয়েছিল। তারা সেই সময় বারবার প্রশ্ন তোলে কেন কোনও পরিচয়পত্র জমা না রেখে বাড়ি ভাড়া পেল। প্রশ্ন উঠলেও তার উত্তর মেলেনি। সেই সময় বেলডাঙার নানা প্রান্ত থেকে দাবি ওঠে, কেন পরিচয় না রেখে বাড়ি ভাড়া দেওয়া হল। এর বিহিত করতে বেলডাঙা পুর প্রশাসন এই নিয়ে নানা আলোচনা শুরু করে। পরিচয় পত্র না জমা দিলে পুর এলাকায় বাড়ি ভাড়া পাওয়া যাবে না। কিন্তু ওই পর্যন্তই, ছয় বছর কেটে গেলেও সেই নিয়ে এগোতে পারেনি পুরসভা। কিন্তু সাম্প্রতিক জেলায় এনআইএর গতিবিধি সেই প্রসঙ্গ কে প্রাসঙ্গিক করেছে।\n২০১৪ সালের ২ অক্টোবর বর্ধমানের খাগড়াগড়ের বাসিন্দা মহম্মদ হাসান চৌধুরীর বাড়ির দোতলায় এক বিস্ফোরণের ঘটনায় উত্তাল হয়েছিল রাজ্য। পেছনে ছিল এক জঙ্গিচক্র। বিস্ফোরণে শাকিল আহমেদের মৃত্যু হয়। এই ঘটনার ঠিক মাস চারেক আগে শাকিল স্থায়ী ভাবে বাস করতো মুর্শিদাবাদের বেলডাঙায়। অপরাধীরা কিভাবে বেলডাঙায় এল এবং বাড়ি ভাড়া পেল তার খোঁজে ২০১৪ সালের ১৬ অক্টোবর থেকে বেলডাঙার বিভিন্ন এলাকায় ঘুড়ে তল্লাশি চালায় এনআইএ-এর গোয়েন্দাররা। তখন বেলডাঙার সাধারণ মানুষ ভেবেছিল বেলডাঙা পুরসভা নিশ্চয় নিয়ম চালু করবে যাতে কেউ সচিত্র সরকারি পরিচয় পত্র ছাড়া বেলডাঙা পুর এলাকায় বাড়ি ভাড়া না পায়। কিন্তু তা হয় নি। এতে শহরবাসী কি সুরক্ষিত?\nবাড়ি ভাড়া দেওয়ার ব্যপারে বেলডাঙার বাড়ি মালিকরা কতটা সচেতন হয়েছে। বেলডাঙা বড়ুয়ার কাছে অপরিচিত এক ব্যক্তিকে নিয়ে বাড়ি ভাড়া খুঁজতে বেড়িয়ে দেখা গেল কিছুই বদলায়নি। মঙ্গলবার বেলডাঙার হাট বার। ফলে রাস্তায় ভিড়। রাস্তার একটা চায়ের দোকানের মালিকের কাছে ফাঁকা বাড়ির খোঁজ পেয়ে একটি দোতলা বাড়ির সামনে উপস্থিত হওয়া গেল। অনেক ডাকাডাকির পর উত্তর মিলল ‘দাঁড়ান যাচ্ছি।’ দেতলা থেকে নেমে এসে এক মধ্যবয়স্ক মহিলা জানলা থেকে জানালেন, বাড়ি আছে। কে থাকবে? ছাত্র না পরিবার? ব্যবসা না চাকরি? পরিবারে কে কে আছে? বাড়িতে পুরুষ সদস্য রাতে বাড়িতে থাকে না বাড়ির বাইরে থাকে? দুটো ঘর আছে। সব কিছু ঠিক ঠাক হলে ৩৫০০ টাকা ভাড়া লাগবে। প্রতি মাসের ৫ তারিখের মধ্যে। এত কথা হল, কিন্তু এক বারের জন্যও সচিত্র পরিচয়পত্রের কথা বলা হল না।\nএই প্রসঙ্গে বেলডাঙার ৭ নম্বর ওয়ার্ডের সমন্বয়কারী কিশোর ভাস্কর বলেন, “২০১৪ সালের ঘটনার পর বেলডাঙায় বাড়ি ভাড়া পাওয়ার ক্ষেত্রে পরিচয়পত্র রাখা খুব প্রয়োজন। মানুষ দিনের পর দিন সেই দাবি জানিয়েও আসছে। কিন্তু পুরসভায় এই নিয়ে কোনও আলোচনা হয়নি।” ৪ নম্বর ওয়ার্ডের সমন্বয়কারী মোহন ছাজের বলেন, “পরিচয় পত্র নিয়ে একটুও এগোতে পারেনি পুরসভা।” বেলডাঙা কেন্দ্রীয় ব্যবসায়ী কল্যাণ সমিতির সম্পাদক শঙ্কর চৌধুরী বলেন, “নিরাপত্তার ক্ষেত্রে কোনও সমঝোতা নয়। ছবি যুক্ত পরিচয়পত্র জমা রেখেই ভাড়া দেওয়া বা নেওয়া উচিত।” পুরসভার প্রশাসক ভরত ঝাওর বলেন, “আমরা সাধারণ মানুষকে নানা ভাবে সচেতন করার চেষ্টা করেছি। কিন্তু মানুষ সব ক্ষেত্রে পুরসভাকে জানাচ্ছে না। আগামী দিনে এই নিয়ে আমরা আরও কড়া সিদ্ধান্ত নেব।”\nঝুঁকি, তবুও দাবি ট্রেনের\nফের আগ্রাসী গঙ্গা, ভাঙন শুরু ধানঘড়ায়\nগ্রামীণ সড়কে টোল বসাচ্ছে জেলা পরিষদ


Yuvraj Singh related five Controversies, যুবরাজ সিংয়ের জীবনের পাঁচটি বিতর্ক – News18 Bangla\nYuvraj Singh Controversy: বৌদিকে মারধরের অভিযোগ, দীপিকার সঙ্গে সম্পর্ক! বারবার বিতর্কে জড়িয়েছেন যুবরাজ\nYuvraj Singh Controversy: ৪৫ হাজার কোটি টাকার পার্ল গ্রুপ কেলেঙ্কারিতেও যুবরাজ সিংয়ের নাম জড়িয়েছিল।\nLast Updated : October 18, 2021, 00:19 IST\n#হিসার: সিক্সার কিং যুবরাজ সিং ২০০৭ এবং ২০১১ বিশ্বকাপ জয়ী দলের অংশ ছিলেন। তাঁর পুরো কেরিয়ার উত্থান -পতনে ভরা। পাশাপাশি মাঠের বাইরেও তিনি ক্রমাগত আলোচনায় ছিলেন। আজ আমরা আপনাকে ক্রিকেটার যুবরাজ সিং সম্পর্কিত ৫টি বিতর্ক সম্পর্কে বলছি, যার কারণে তিনি শিরোনামে রয়েছেন একাধিকবার।\nগার্হস্থ্য হিংসার অভিযোগ-\nযুবরাজ সিংয়ের ভগ্নিপতি আকাঙ্ক্ষা শর্মা তাঁর বিরুদ্ধে গার্হস্থ্য হিংসার অভিযোগ এনেছিলেন। এই কারণে পুলিশ তাঁর বিরুদ্ধে একটি মামলাও দায়ের করেছিল। তিনি বিগ বস সিজন -১০-এরও অংশ ছিলেন। যুবির মা শবনম সিং এবং ভাইয়ের বিরুদ্ধেও অভিযোগ করেছিলেন আকাঙ্ক্ষা। যুবরাজ সিংয়ের ভাই জোরাওয়ার সিংয়ের সঙ্গে বিয়ের কিছুদিন পর থেকেই ঝগড়া শুরু হয় আকাঙ্ক্ষার।\nযোগরাজ সিং- ধোনি বিতর্ক-\nযুবরাজ সিংয়ের বাবা যোগরাজ সিং বহুবার মহেন্দ্র সিং ধোনির বিরুদ্ধে গুরুতর অভিযোগ করেছেন। যুবরাজ সিংকে দলে জায়গা না দেওয়ার জন্য তিনি ধোনিকে দায়ী করেন বারবার। এর বাইরেও তিনি বহুবার ধোনিকে টার্গেট করেছিলেন। যুবরাজ সিংহকে এই বিষয়ে অনেকবার ক্ষমাও চাইতে হয়েছিল প্রকাশ্যে। তিনি স্পষ্ট জানিয়ে দিয়েছিলেন, বাবার বক্তব্যের সঙ্গে তিনি একেবারেই একমত নন।\nযুবরাজ যখন ব্যাট হাতে ফ্লিনটফের দিকে ছুটে গিয়েছিলেন-\n২০০৭ বিশ্ব টি -টোয়েন্টিতে যুবরাজ সিং এবং অ্যান্ড্রু ফ্লিনটফের মধ্যে বিবাদের কথা কে না জানে! ভারতীয় ইনিংসের ১৮ তম ওভারের পরে ফ্লিনটফ তাঁকে কিছু একটা বলেছিলেন। এর পরই ব্যাট হাতে যুবি তাঁর দিকে এগিয়ে যান। যাই হোক, মহেন্দ্র সিং ধোনি এবং আম্পায়াররা তাঁকে বাধা দেন। পরের ওভারেই যুবি ফাস্ট বোলার স্টুয়ার্ট ব্রডকে এক ওভারে ছটি ছক্কা মারেন।\nআরও পড়ুন- 'বস' ফিরল মাঠে! ভারতীয় দলের জার্সি গায়ে খেলা শুরু ধোনির\nযুবি- দীপিকা, কিছু একটা ছিল-\nপ্রাক্তন ভারতীয় দলের অধিনায়ক মহেন্দ্র সিং ধোনি এবং বলিউড অভিনেত্রী দীপিকা পাড়ুকোনের সম্পর্ক নিয়ে চারিদিকে আলোচনা হচ্ছিল। কিছু দিন পর যুবরাজ সিংয়ের সঙ্গে দীপিকার ঘনিষ্ঠতা বাড়ে। শোনা গিয়েছিল, এর পরই ধোনির সঙ্গে সম্পর্ক ছিন্ন করেন দীপিকা। একবার শাহরুখ খানও একটি অনুষ্ঠানে ধোনি এবং যুবি এই ব্যাপারে টিটকিরি দিয়েছিলেন।\nপার্ল গ্রুপ কেলেঙ্কারিতে নাম জড়ায়-\n৪৫ হাজার কোটি টাকার পার্ল গ্রুপ কেলেঙ্কারিতে যুবরাজ সিংয়ের নামও জড়িয়েছিল। এতে তাঁর সতীর্থ হরভজন সিংয়ের নামও ছিল। বলা হচ্ছিল, পার্ল গ্রুপ ২০১১ বিশ্বকাপ জেতার পর যুবরাজ সিং এবং হরভজন সিংকে প্লটটি উপহার দিয়েছিল। যুবি অবশ্য সোশ্যাল মিডিয়ায় পোস্ট করে গোটা বিষয়টি অস্বীকার করেছিলেন।\nFirst published: October 18, 2021, 00:19 IST


আপনারা বিল দেবেন, বিদ্যুৎ ব্যবহার করবেন; বিদ্যুৎ ব্যবহারে সাশ্রয়ী হওয়ার আহ্বান প্রধানমন্ত্রীর – Aplusnews.Live আপনারা বিল দেবেন, বিদ্যুৎ ব্যবহার করবেন; বিদ্যুৎ ব্যবহারে সাশ্রয়ী হওয়ার আহ্বান প্রধানমন্ত্রীর – Aplusnews.Live\nশনিবার, ২৫ সেপ্টেম্বর ২০২১, ০৬:৪৯ অপরাহ্ন\nবিদ্যুৎ ব্যবহারে সাশ্রয়ী হওয়ার আহ্বান জানিয়ে প্রধানমন্ত্রী শেখ হাসিনা বলেছেন, এখন অনেকেই অর্থশালী ও সম্পদশালী হয়ে গেছেন। আপনারা বিল দেবেন, বিদ্যুৎ ব্যবহার করবেন। কিন্তু মনে রাখতে হবে আমরা যে বিদ্যুৎটা উৎপাদন করছি, তার খরচটা অনেক বেশি। ..\nআমরা গ্রাহক সেবা দেওয়ার জন্য ব্যাপক হারে ভর্তুকি দিচ্ছি। উৎপাদনের খরচ বিল হিসাবে দিতে হচ্ছে না। অনেক কম টাকা বিল নেওয়া হয়। সেক্ষেত্রে সবাই বিদ্যুৎ ব্যবহারে সচেতন হবেন।\nরোববার (১২ সেপ্টেম্বর) পাঁচটি বিদ্যুৎ কেন্দ্রের উদ্বোধনী অনুষ্ঠানে এ কথা বলেন প্রধানমন্ত্রী শেখ হাসিনা। প্রধানমন্ত্রীর কার্যালয়ে অনুষ্ঠিত অনুষ্ঠানে তিনি তার সরকারি বাসভবন গণভবন থেকে ভার্চুয়ালি যোগ দেন।\nশেখ হাসিনা বলেন, স্বাধীনতার পরে জাতির পিতা বঙ্গবন্ধু শেখ মুজিবুর রহমান দেশের উন্নয়নের অনেক পদক্ষেপ নিয়েছিলেন। কিন্তু সেটার প্রচার পায়নি। পঁচাত্তর পরবর্তী সামরিক শাসকেরা উন্নয়ন না করলেও ব্যাপক প্রচার পেয়েছিল। ঠিক একইভাবে বর্তমান সরকারের উন্নয়ন নিয়ে বঙ্গবন্ধুর সময়কার প্রতিধ্বনি শোনা যাচ্ছে।\nউদ্বোধন করা পাঁচটি বিদ্যুৎ কেন্দ্রের মধ্যে তিনটি সরকারি আর দুটি বেসরকারি। এতে জাতীয় গ্রিডে সাতশ ৭৯ মেগাওয়াট বিদ্যুৎ যুক্ত হয়েছে।\nঅনুষ্ঠানে আরও বক্তব্য রাখেন প্রধানমন্ত্রীর বিদ্যুৎ ও জ্বালানি উপদেষ্টা তৌফিক-ই-এলাহি চৌধুরী; বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ এবং বিদ্যুৎ সচিব মো. হাবিবুর রহমান। আরও উপস্থিত ছিলেন, বিদ্যুৎ, জ্বালানি ও খনিজ সম্পদ বিষয়ক সংসদীয় স্থায়ী কমিটির চেয়ারম্যান ওয়াসেকা আয়েশা খান। গণভবন থেকে অনুষ্ঠানের সঞ্চালনা করেন প্রধানমন্ত্রীর মুখ্য সচিব ড. আহমদ কায়কাউস।


অ্যাঙ্গার ডিজঅর্ডার: অতিরিক্ত রাগ যখন ধ্বংসকামী - THE OFFNEWS\nHome আরোগ্য নিকেতন অ্যাঙ্গার ডিজঅর্ডার: অতিরিক্ত রাগ যখন ধ্বংসকামী\nঅ্যাঙ্গার ডিজঅর্ডার: অতিরিক্ত রাগ যখন ধ্বংসকামী\nTHE OFFNEWS at 1/04/2020 12:25:00 PM আরোগ্য নিকেতন,\nসঙ্গীতা গৃহবধূ, দুই সন্তানের জননী। স্বামী - সন্তান নিয়ে তার আপাত সুখের সংসার। তার একটাই খারাপ স্বভাব, হুটহাট রেগে ওঠা। ছাপোষা গৃহস্থ সঙ্গীতা পাড়ায় " দজ্জাল মহিলা " হিসাবে কুখ্যাত, স্বামীর ওপর নিত্য চিৎকার নিয়ে প্রতিবেশীরাও সন্ত্রন্ত। দুই সন্তান সর্বদা ভয়ে থাকে, কারণ রেগে যাওয়ার পরে মাকে আর মা বলে মনে হয়না ; রূপকথায় পড়া দত্যিদানো মনে হয়। মুখব্যাদান করে পরিত্রাহি চিৎকার, জিনিসপত্র ভাঙচুর, স্বামী কথা না শুনলে সেই রাগে সন্তানদের উদুম পেটানো.... সবই ছিল নিত্যনৈমিত্তিক ঘটনা। সংসারের প্রাত্যহিক জিনিসপত্র কিনতে হিমসিম খেতেন স্বামী প্রতুলবাবু, নতুন কেনা জিনিস অচিরেই ভাঙা পড়ত সঙ্গীতার রাগের বলি হিসাবে। পরিবার থেকে প্রতিবেশী, বারবার বুঝিয়েও কাজ হয়নি কিছুই। নিত্যকার অশান্তিকে বোধহয় ভবিতব্য বলে ভেবে চুপ ছিলেন প্রতুলবাবু, কিন্তু তারপরে যা ঘটল তা স্তম্ভিত করে দিল সকলকে। একদিন সকাল থেকেই ছোট সন্তানটির ওপর সঙ্গীতার চিৎকার শুনতে পাচ্ছিলেন প্রতিবেশীরা। পরীক্ষায় খারাপ রেজাল্ট করার জন্য স্কুলফেরত অভুক্ত শিশুটি উত্তমমধ্যম ও খেয়েছিল। বিকেলের দিকে আচমকা পুরো বাড়ি শান্ত হয়ে যায়। সন্ধ্যায় বাড়ি ফিরে প্রতুলবাবু দেখতে পান, বিছানায় মুখে বালিশচাপা অবস্থায় শুয়ে ছোট্ট শিশুটি, মৃত! বড়টি জানায়, মা মারধর করায় ভাই কাঁদছিল। মায়ের কান্নাকাটি সহ্য হচ্ছিল না, বারবার চুপ করতে বলছিল; শোনেনি। তাই রাগ হওয়ায় মুখে বালিশচাপা দিয়ে চুপ করিয়ে দিয়েছে! সঙ্গীতা আপাতত জেল হেপাজতে।\nবিভাস রায়চৌধুরী স্কুলশিক্ষক, শহরের অন্যতম নামী স্কুলে শিক্ষকতা করতেন তিনি। ছাত্রমহলে বেশ কড়া শিক্ষক হিসাবে পরিচিতি ছিল তাঁর। তাঁর একটাই বদরোগ প্রতিবেশী ও আত্মীয়মহলে কুখ্যাত ছিল, তাঁর কথা শুনে না চললে ক্ষেপে উঠতেন বিভাসবাবু। ভয় দেখিয়ে, চিৎকার করে যেভাবেই হোক তাঁর কথা শুনতে বাধ্য করতেন বাকি সকলকে। ধীরে ধীরে তাঁর এই স্বভাবের জন্য তাঁকে সকলেই পরিত্যাগ করে যান, এমনকি স্ত্রী ময়ূরীও। একলা বিভাস খুব সহজেই চরম ডিপ্রেশনের শিকার হয়ে পড়েন, কাজকর্ম - পড়ানো সব বন্ধ হয়ে যায়। ছোটবেলায় মাকে দেখেছিলেন ভয় দেখিয়ে - রাগ দিয়ে কর্তৃত্ব স্থাপন করতে, নিজে সেরকম করতে গিয়ে শ্যাম ও কূল দুইই খোয়ালেন তিনি।\nরাগ বা ক্রোধ, মানুষের দ্বিতীয় ও ধ্বংসাত্মক রিপু। অল্পতেই রেগে ওঠা, অস্বাভাবিক আচরণ করা একজন মানুষকে তার পরিবার ও প্রিয়জন থেকে আজীবনের জন্য দূরে করে দিতে পারে। রাগ আবার আত্মধ্বংসের বিপক্ষে অন্যদের ধ্বংসে মদত দেয়, অর্থাৎ নিজেকে ডিফেন্ড করতে সাহায্য করে। অনেককেই বলতে শুনি, " রাগ হলে আমার হুঁশ থাকে না, যা নয় তাই করে ফেলি "! এটা কিন্তু মানসিক রোগের পূর্বলক্ষণ। অ্যাঙ্গার ডিজর্ডার আসলে অনেকগুলি মানসিক রোগের মিশ্রণ, যেমন -- ডিপ্রেশন, বাইপোলার ডিজিজ ইত্যাদি। আসলে মানুষ অবচেতনে হলেও বরাবরই কর্তৃত্বপ্রিয়। যেমন করেই হোক সে আশেপাশের মানুষকে দাবিয়ে রাখতে চায়। আর নিজের কথা শোনানোর সহজতম পন্থা হচ্ছে রাগ দ্বারা ভয় দেখানো, চিৎকার - মারধোর। এছাড়াও এরমধ্যে কাজ করে বিরক্তি - হতাশা - অবদমিত আবেগ - কর্তৃত্ব হারিয়ে অবজ্ঞাপ্রাপ্ত হওয়ার ভয় ইত্যাদি। অতিরিক্ত রাগ হৃদযন্ত্রের ওপর চাপ বৃদ্ধি করে, ফলে হৃদরোগের সম্ভাবনা অনেকখানি বেড়ে যায়।\nএই রোগের চিকিৎসা বেশিরভাগ ক্ষেত্রে করা হয়না বললেই চলে। অতিরিক্ত রাগও যে একপ্রকারের মানসিক রোগ, এটাই বিশ্বাস করতে চান না অনেকে। ফলে চিকিৎসা শুরু হতে দেরী হয়ে যায় ও দূর্ঘটনা ঘটে যায়। বিভিন্ন সাইকোলজিক্যাল সেন্টারে " অ্যাঙ্গার ম্যানেজমেন্ট কোর্স" করানো হয়, ইউটিউবেও এই সংক্রান্ত ভিডিও পাওয়া যায়। যে বিষয়ের ওপর রাগ হচ্ছে সেই ব্যক্তি - বস্তু বা স্থান থেকে দূরে সরে আসা, হাতে বরফ ধরে রাখা ( আইসব্যাগ ও মাথায় রাখতে পারেন, বরফ মনকে শান্ত করে), নিঃশ্বাস প্রশ্বাসের ব্যায়াম (প্রাণায়াম) ইত্যাদি রাগ কমাতে সাহায্য করে। মনে রাখবেন, রাগ দ্বারা কাউকে সাময়িক ভয়ভীত করে রাখা সম্ভব, আজীবন তার প্রতি কর্তৃত্ব স্থাপন কোনোক্রমেই সম্ভব নয়। এর দ্বারা পারস্পরিক সম্পর্কের অবনতি হয়, এবং ধীরে ধীরে আপনি সবকিছু থেকে বিচ্ছিন্ন হয়ে পড়বেন। অল্প রাগ ভালো, আত্মরক্ষায় সহায়তা করে। কিন্তু অতিরিক্ত রাগ শুধু নিজের নয় বয়ে আনে অপরের ধ্বংস, তাই সাধু সাবধান।


Home / পশ্চিমবঙ্গ / পরীক্ষাকেন্দ্রে মোবাইল সহ পাকড়াও এক পার্শ্বশিক্ষক, অভিযোগের সত্যতা নিয়ে প্রশ্ন!\nNews Desk February 23, 2020 পশ্চিমবঙ্গ, হেড লাইনস Leaveacomment 20 Views\nনিউজ ডেস্ক: প্রশ্ন আউট ঠেকাতে ও অবাঞ্চিত ঘটনা রুখতে মোবাইল ফোন নিয়ে পরীক্ষাকেন্দ্রে ঢোকা পুরোপুরি নিষিদ্ধ করেছে মধ্যশিক্ষা পর্ষদ। কিন্তু শনিবারই অবাঞ্চিত ঘটনা ঘটল দার্জিলিংয়ে। দার্জিলিংয়ের নন্দপ্রসাদ হাইস্কুলে পরীক্ষাকেন্দ্রে ফোন সহ ধরা পড়লেন এক পার্শ্বশিক্ষক। এবারই পার্শ্বশিক্ষকদের পরিদর্শক হিসেবে দায়িত্ব দিতে নির্দেশ দিয়েছিল মধ্যশিক্ষা পর্ষদ। ফলে এই ঘটনায় যথেষ্ট অস্বস্তিতে পড়েছেন পার্শ্বশিক্ষক নেতারাও। পর্ষদ সূত্রে জানা গিয়েছে, ওই পার্শ্বশিক্ষক পরীক্ষা চলাকালীন কেন্দ্রে মোবাইল ব্যবহার করে নির্ধারিত পরীক্ষাবিধি লঙ্ঘন করেছেন। ধরা পড়ার পর অভব্য আচরণ করেছেন। পরীক্ষা শেষ না হওয়া পর্যন্ত এই কেন্দ্রে ঢুকতে নিষেধ করা হয়েছে ওই শিক্ষককে।\nপশ্চিমবঙ্গ তৃণমূল পার্শ্বশিক্ষক সমিতির রাজ্য সভাপতি রমিউল ইসলাম শেখ এ প্রসঙ্গে বলেন, একজন দোষ করলে, তার জন্য সমস্ত প্যারাটিচারকে যেন দায়ী না করা হয়। আমি খোঁজ নিয়ে জেনেছি, অভিযুক্ত ওই পার্শ্বশিক্ষকের সঙ্গে প্রধান শিক্ষকের আগে থেকেই ঝামেলা ছিল। তার জেরে ওই পার্শ্বশিক্ষক আগেরদিন পরীক্ষার ডিউটি দিতে আসেননি। এদিন এলেই বচসা শুরু হয়। অভিযোগ সেই সময় তাঁর পকেটে মোবাইল পাওয়া যায়। তবে মোবাইল বের করুন বা না করুন, পরীক্ষা কেন্দ্রে মোবাইল নিয়ে তাঁর ঢোকা উচিত হয়নি।\nএদিন সরশুনার শিবরামপুর ননীলাল বিদ্যাপীঠের এক শিক্ষিকা এবং দুই শিক্ষকের দিকে কর্তব্যে গাফিলতি এবং পরীক্ষা চলাকালীন অসহযোগিতার অভিযোগ আনা হয়েছে। তাঁদেরও পরীক্ষা প্রক্রিয়া শেষ না হওয়া পর্যন্ত পরীক্ষা কেন্দ্রে ঢুকতে নিষেধ করা হয়েছে। এখানেও স্কুলের প্রধান শিক্ষকের সঙ্গে ওই শিক্ষকদের পুরোনো ঝামেলা আছে বলে জানা গিয়েছে ধরেই। অভিযুক্ত এক শিক্ষক জানিয়েছেন, তাঁদের তরফে কর্তব্যে কোনও গাফিলতি ছিল না। যিনি ওই শিক্ষকদের কর্তব গাফিলতিতে ধরেছেন, তিনিও এ ব্যাপারে মুখ খোলেননি। ফলে অভিযোগের সত্যাসত্য নিয়ে প্রশ্ন উঠছে।\nএছাড়া আসানসোল শিশুভারতী বিদ্যামন্দিরের কেন্দ্রে এক ছাত্রী, কোচবিহারের শিকারপুর হাইস্কুল ইছাপুর রাইফেল ফ্যাক্টরি হাইস্কুল, এবং মালদহের কুষ্টিয়া হাইস্কুলের তিন ছাত্র পরীক্ষার হলে মোবাইল সহ ধরা পড়েছে। তাদের উত্তরপত্র এবং মোবাইল সিল করে পর্ষদের অফিসে জমা দেওয়া হয়েছে।\nPrevious ২৫% হারে পেনশন বাড়ছে রাজ্যের অবসরপ্রাপ্ত শিক্ষকদের, জারি বিজ্ঞপ্তি!\nNext বর্তমানে কি অনুপ্রবেশ সবচেয়ে বড় সমস্যা? শিক্ষিতরাও ধন্দে!


May-02-2019 03:29:09 PM\n'লড়াইটা দেশের জন্য'\n১ মে বিমানবন্দরে বিমান ধরার আগে লিখলেন-‘মিশন আয়ারল্যান্ড ও বিশ্বকাপ। সবাই আমাদেরকে নিজেদের প্রার্থনায় রাখবেন।’ আয়ারল্যান্ডে পৌছে সেদিনই আবার লিখলেন-‘লড়াইটা দেশের জন্য। বাংলাদেশের জন্য।’ অফিসিয়াল ফেসবুকে এভাবে মুশফিক রহিম বিশ্বকাপে দেশবাসির কাছ থেকে শুভকামনা ও দোয়া চাইলেন। সেই সঙ্গে বড় একটা পরিবর্তনও করলেন নিজের ফেসবুকের প্রোফাইল ছবিতে। বাংলাদেশের বিশ্বকাপ জার্সি গায়ে (বিসিবি যে জার্সি এখন বাতিল করেছে) নিজের নতুন ছবিটা পোস্ট করেছেন মুশফিক।\nমুশফিকের সব মনোযোগ জুড়ে এখন শুধু বিশ্বকাপ আর বিশ্বকাপ। মুশফিক বিদেশ সফরে যাচ্ছেন। আর বিমানবন্দরে মুশফিকের বাবা ছেলেকে জড়িয়ে ধরে তার কপালে সম্ভাব্য সাফল্যের চুমু এঁকে দিচ্ছেন-এমন ফ্রেমের ছবি বাংলাদেশের ক্রিকেটে বেশ পরিচিত।\nএবারো বিশ্বকাপ মঞ্চে যাওয়ার আগে ছেলে মুশফিক রহিমকে জড়িয়ে ধরে অমন দোয়াই করে এলেন তার বাবা। বিশ্বকাপে মুশফিকের প্রস্তুতি প্রসঙ্গে গণমাধ্যমকে তার বাবা মাহবুব হামিদ জানান-‘ও আসলে নিজের খেলার প্রতি সবসময় ভীষণ সিরিয়াস। সেই সঙ্গে ফিটনেস নিয়েও ভীষণ সচেতন। এবার তো কয়েকমাস আগে থেকে মাংস ও চিনি খাওয়া বাদ দিয়েছিলো। কোথাও দাওয়াতে যাবার আগে খোঁজ নিতো খাওয়ার মেনুতে মাংস নাই তো!’\nমুশফিক বেশি কথা বলা পছন্দ করেন না। এটুকু শুনে ক্রিকেট সাংবাদিকরা অবশ্যই অবাক হবেন! কী মুশফিক কম কথা বলেন! যারা মুশফিকের সংবাদ সম্মেলন নিয়মিত কাভার করেন, তারা সবাই এই প্রশ্নে বিস্মিত হবেন। মুশফিকের সংবাদ সম্মেলন মানেই তো একটা প্রশ্নোওরের বিশদ ব্যাখা। একেবারে সুনিপুন বিবরণ! সংবাদ সম্মেলনে অনেক কথা বলেন মুশফিক। যা বলতে চান, তার পুরোটাই বলেন। কিন্তু সংবাদ সম্মেলনের সেটুকু সময় বাদে বাকি সময় পুরোপুরি রিজার্ভ। বলা চলে কথাই বলেন না। শুনেন বেশি। পর্যবেক্ষণ করেন আরো বেশি। নিজেকে এভাবেই গড়ে তুলেছেন। এমনকি বাসায়ও ভীষন রকম চুপচাপ মুশফিক।\nঅথচ এই ক্রিকেটারই মাঠে ৫০ ওভারের প্রতিটি বলেই উইকেটের পেছন থেকে বোলারদের উৎসাহ দেন। প্রায় প্রতি বলেই বোলারদের পরামর্শ দেয়ার চেষ্টা করেন। ফিল্ডিং ঠিক করেন। অধিনায়কের সঙ্গে আলাপ করেন। সারাক্ষণই ছটফটে। সাফল্যের ক্ষিদেয় ক্ষুধার্ত!\nযে কোনো সিরিজ বা টুর্নামেন্টের আগে নিজের জন্য একটা লক্ষ্যস্থির করে নেন মুশফিক। এবারের বিশ্বকাপেও নিজের জন্য তেমন একটা টার্গেট সেট করেই গেছেন তিনি। সেই লক্ষ্যের পুরো বিস্তারিত বর্ণনায় না গিয়ে মুশফিক শুধু জানিয়েছেন-‘এই বিশ্বকাপে যেন সবকিছুকেই ছাড়িয়ে যেতে পারি।’\nসেই ছাড়িয়ে যাওয়া, সেই ছাপিয়ে যাওয়া শুধু ব্যক্তিগত পারফরমেন্সে নয়, দলীয় সাফল্যেও এবারের বিশ্বকাপকে অবিস্মরনীয় করে রাখতে চান তিনি। অধিনায়ক মাশরাফি বিন মুর্তজার এটাই শেষ বিশ্বকাপ। বিদায়ী বিশ্বকাপে মাশরাফিকে একটা ভালো উপহার দেয়ার প্রতিশ্রুতি দিচ্ছেন মুশফিক।\nবিশ্বকাপের আসরে বাংলাদেশের হয়ে এখন পর্যন্ত সেঞ্চুরির একচ্ছত্র মালিকানা শুধু মাহমুদউল্লাহ রিয়াদের। মুশফিক গেলো বিশ্বকাপে দলের হয়ে দ্বিতীয় সর্বোচ্চ ২৯৮ রান করেন। তবে স্ট্রাইক রেটে তার ব্যাটিং দলের শীর্ষে। তার স্ট্রাইক রেট ছিলো সেঞ্চুরির উপরে, ১০৫.৬৭! মাহমুদউল্লাহ রিয়াদ অনেকদিন ধরে বিশ্বকাপ সেঞ্চুরির ক্লাবে একমাত্র সদস্য। সেই ক্লাবে ভায়রা ভাইকে এবার সঙ্গ দিতে চান মুশফিক!\nফিরেই বিশ্বসেরা হলেন সাকিব\nচাকরি ছাড়লেন টাইগারদের ব্যাটিং কোচ ম্যাকেঞ্জি\nআইপিএল থেকে সরে গেল চীনা কোম্পানি ভিভো!\nমাশরাফির অবস্থার অবনতি\nঅধিকাংশ ম্যাচ ফিক্সিংয়ে ভারত জড়িত : আইসিসি\nআফ্রিদি করোনা পজিটিভ\n১৭ লাখে মুশফিকের ব্যাট কিনলেন আফ্রিদি\nবিবর্ণ ক্রিকেটে রঙ ফেরালো ক্ষুদে টাইগাররা


প্রকাশিত: ২২ সেপ্টেম্বর ২০১৮, ০৬:৪৪ AM\nআপডেট: ২২ সেপ্টেম্বর ২০১৮, ১০:৩৪ AM\nবান্দরবানের পুলিশের সাথে বন্দুকযুদ্ধে এক ডাকাত নিহত হয়েছে।\nশনিবার (২২ সেপ্টেম্বর) ভোরে নাইক্ষ্যংছড়ি উপজেলার বাইশারী ইউনিয়নের থুইলাঅং পাড়ার কাছে এ ঘটনা ঘটে।\nনিহত ডাকাতের নাম মো. আনোয়ার হোসেন প্রকাশ আনোয়ার বলি।\nএসময় লাশের পাশ থেকে দুটি দেশিয় অস্ত্র, ৬ রাউন্ড গুলি ও মোবাইল সেট উদ্ধার করেছে পুলিশ।\nএঘটনায় আহত হয়েছেন দুই পুলিশ সদস্য। এরা হলেন, কনস্টেবল জ্যোতির্ময় চাকমা ও মো. সুলতান। তাদেরকে কক্সবাজার সদর হাসপাতালে চিকিৎসা দেওয়া হচ্ছে।\nপুলিশ সুপার জাকির হোসেন মজুমদার জানান, নিহত আনোয়ার বলি বাইশারীর ডাকাত সর্দার আনাইয়্যা বাহিনীর সেকেন্ড ইন কমান্ড ছিলেন। শনিবার ভোর রাতে টহলরত একটি পুলিশ দলের উপর ডাকাত বাহিনী গুলি ছুঁড়লে পুলিশও পাল্টা গুলি ছুঁড়ে। সেখানে ডাকাত আনোয়ার বলি গুলিবিদ্ধ হয়ে নিহত হন।\nসকালে লোকজন ডাকাত আনোয়ার বলির লাশ সনাক্ত করে। এ ঘটনায় দুই পুলিশ সদস্যও আহত হয়েছে।\nনাইক্ষ্যংছড়ি থানার ভারপ্রাপ্ত কর্মকর্তা মো. আলমগীর শেখ জানান, লাশের পাশে পড়ে থাকা একটি দেশিয় পিস্তল, একটি একনলা বন্দুক, ৬ রাউন্ড গুলি ও একটি মোবাইল সেট উদ্ধার করা হয়েছে।\nবাইশারীর ইউপি চেয়ারম্যান মো. আলম বলেন, ডাকাত আনোয়ার বলি অত্র এলাকার আতংক ছিল। সে ডাকাত বাহিনী আনোয়ার গ্রুপের প্রকাশ আনাইয়্যা বাহিনীর অন্যতম সর্দার ছিল।\nকক্সবাজারের চকরিয়ার ইদগড়, রামু ও নাইক্ষ্যংছড়ির বাইশারীর এলাকায় লোকজনের কাছে আতংকের নাম ছিল এই আনোয়ার বলি। অপহরণ করে নির্যাতন, মুক্তিপণ আদায় হত্যা, গুমসহ নানা অপকর্মের সাথে জড়িত ছিল এই আনোয়ার বলি।


যেভাবে মাদক ব্যবসাহী থেকে পাটিকাবাড়ি ইউপি’ চেয়ারম্যান সফর আলী- গড়াই সভ্যতা যেভাবে মাদক ব্যবসাহী থেকে পাটিকাবাড়ি ইউপি’ চেয়ারম্যান সফর আলী- গড়াই সভ্যতা – দৈনিক গড়াই সভ্যতা\nসেলিম আহামেদ তাক্কু৷৷ যে ভাবে মাদক ব্যবসাহী থেকে কুষ্টিয়া সদর উপজেলার পাটিকাবাড়ি ইউনিয়ন পরিষদের (ইউপি) চেয়ারম্যান হয়েছেন সফর আলীর ! অনুসন্ধ্যানে জানা গেছে ২০০৮/৯ সালে পাটিকাবাড়ি ঝাউদিয়া হালসা পুড়াদাহ আশপাশ গ্রামে মাদক সরবারহ ও সেবনকারী হিসেবে সফর আলীর নাম অন্যতম, যা অত্র এলাকাবাসী সহ আশপাশের সকল মানুষ জানেন ! তিনি মাদক ব্যাবসা এবং মাদক সেবন করেন প্রায় দুই যুগ ধরে! তিনি তৎকালিন কোর্ট সিএসআই মোস্তফা হাওলাদার মাদক ব্যবসার সাথে জড়িত থাকার অপরাধে চাকুরিচূত তার মালখানার মাদক ওই সফর আলী কিনতেন আনোয়ার নামের এক পুলিশে সাথে করে শুধু তাই নয় পাটিকাবাড়ির পুলিশ ক্যাম্প থেকে ওই সময় সে মাদক কম দামে কিনে মাদকাসক্ত উঠতি বয়সি যুবকদের নিকট বিক্রয় করতেন এবং নিজেও সেবন করতেন ! সবুজ নামের একজন বলেন সফর আলীর ড্রপ টেষ্ট করলেই বোঝা যাবে কতদিন ধরে সে মাদক সেবন করে আসছে ! সে প্রফেশনাল মাদক সেবি কার্যালয়ে বসে মাদকসেবন করা এটা তার জন্য খুব বেশি অপরাধের নয়! আমরা দেখেছি মাদকসেবনের একাধিক ভিডিও ! যা এখন এলাকার মানুষজনের মোবাইলে ছড়িয়ে পড়েছে। কথায় আছে চোরের দশদিন আর গৃরস্থের একদিন\nস্থানীয় কয়েকটি সূত্র জানায়, ২০১১ সাল থেকে টানা দুইবার আওয়ামী লীগ নেতা সফর আলী চেয়ারম্যান পদে রয়েছেন। একদল মাদকাসক্ত যুবক মাদক ব্যবসার অর্থ আর দলীয় প্রভাব খাটিয়ে অর্থ আর ভয়ভিতী দেখিয়ে হঠাৎ চেয়ারম্যান বনেজান এই ভাবে প্রথম চেয়ারম্যান হওয়ার পর দ্বিতিয় বার দলীয় প্রতিক নৌকা নিয়ে অটো পাসের মত চেয়ারম্যান হন সজিব আরো বলেন,\nআবারও দলীয় মনোনয়ন পেতে স্থানীয় ইউনিয়ন কমিটি থেকে তার নাম প্রস্তাব করা হয়েছে। চতুর্থ ধাপের ইউপি নির্বাচনে আগামী ৫ জানুয়ারি এই ইউনিয়নে ভোটগ্রহণ অনুষ্ঠিত হবে। সেখানে মাদক সেবন এবং ব্যবসাহী কি করে জনপ্রতিনিধিত্ব করে এবং বার বার তাকে নৌকা প্রতিক পাই তা সচেতন মহলের বোধগম্য নয়! উল্লেখ্য গত দুই দিন ধরে\nএক মিনিট চার সেকেন্ড ও এক মিনিট ৩৫ সেকেন্ডের দুটি ভিডিও ক্লিপে দেখা যায়, চেয়ারম্যান পরিষদে তার কক্ষে বসে ফেনসিডিল সেবন করছেন। আবার কখনও টয়লেটের ভেতরে তিনি মাদক সেবন করছেন। যেখানে তার আসল চরিত্রের বর্হিপ্রকাশ ঘটেছে\nপাটিকাবাড়ী গ্রামের এক তরুণ বলেন, চেয়ারম্যান বিভিন্ন সভা-সমাবেশে মাদকের বিরুদ্ধে কথা বলেন। কিন্তু তিনি নিজেই নিয়মিত মাদক সেবন করছেন। এটা যুবসমাজকে দিন দিন ধ্বংসের মুখে ঠেলে দিচ্ছে। প্রশাসনের কাছে অনুরোধ, দ্রুত তার বিরুদ্ধে আইনি ব্যবস্থা নেওয়া হোক। তার মাদক সেবন মাদক ব্যবসা টা ওপেনসিক্রেট ,একটি প্রমান শুধু পেয়েছে গণমাধ্যমকর্মীরা এর বেশি কিছু নয় অন্তরালে অনেক কিছুই আছে! সে ভুমিদস্যু জাল এনআইডি করে পরের জমি দখল সহ বিস্তর অভিযোগ রয়েছে যা পর্যয়ক্রমে তুলে ধরা হবে! আজ নিজেকে নির্দোষ প্রমান করতে একটি সংবাদসম্মেলন করে বলছেন ওটা ঠান্ডাএবং পাখানার ঔষধ ! প্রশ্ন হচ্ছে পাইখানা ঠান্ডার ঔষধ কি ডাঃ এক বতল করে খেতে বলেছেন নিশ্চয় না ??\nমাদকের বিরুদ্ধে বর্তমান সরকার জিরো টলারেন্স। সমাজটাকে এই মাদক নষ্ট করছে সেখানে একজন জনপ্রতিনিধি সব সময় সভা সেমিনারে মাদকের বিরুদ্ধে বলছেন অন্যদিকে তিনি অফিসে বসেই মাদক সেবন করছেন! মাদক সেবন মাদক ব্যবসা ভুমি দখল এন আইডি জালিয়াতিসহ বিস্তর তথ্য নিয়ে… আমরা আসছি চোখ রাখুন


শিখুন | টিউটোরিয়ালবিডি\nTag Archive for শিখুন\nby Jomir1811 • March 30, 2012\nআমার এই লেখাটি নতুনদের জন্য যারা অভিজ্ঞ তাদের কাছে আমার সালাম এবং শ্রদ্ধা রইল। Tutorialbd-এর প্রতি আমরা কৃতজ্ঞতা রইল। কারন আমরা Tutorialbd থেকে অনেক কিছু পেয়েছি। তাদের প্রতি আমার শ্রদ্ধা যারা এমন একটি সাইট তৈরি করেছেন। অনলাইনে ইনকাম করা যায় অনেকে শুনেছেন কিন্তু কখনো নিজে করেছেন? হ্যাঁ এবার নিজেই করবেন। আমাদের দেশের অধিকাংশ ছাত্রদের পরালেখা…\nথ্রিডি স্টুডিও ম্যাক্সে রিয়েক্টর একটি নতুন সংযোজন। এপর্বে আমরা দেখবো – কিভাবে রিয়েক্টর ব্যবহার করে একটি কাপড়ের ডিজাইন করা যায়। আরো পড়ুনঃ PTC! PTC! করে আপনার মেধা শেষ করবেন? না কি মজার মজার কিছু শিখবেন? সঙ্গে আয়ও করবেন। টারবো সি কম্পিউটারে সেট আপ করা সি প্রগ্রামিং ল্যাংগুয়েজ টিউটরিয়াল-০২ টিলিংক:অ্যাডোবি ফটোশপ স্ক্যান করা\nএকটি র্নিদিষ্ট পাথে কোন অবজেক্টকে এনিমেশনের খুবই সুন্দর টিউটরিয়াল দেখতে পাব। আরো পড়ুনঃ PTC! PTC! করে আপনার মেধা শেষ করবেন? না কি মজার মজার কিছু শিখবেন? সঙ্গে আয়ও করবেন। টারবো সি কম্পিউটারে সেট আপ করা সি প্রগ্রামিং ল্যাংগুয়েজ টিউটরিয়াল-০২ টিলিংক:অ্যাডোবি ফটোশপ স্ক্যান করা\nআগুনের ইফেক্ট তৈরির জন্য 3d studio maxএর noise এবং fire ইফেক্ট ব্যবহার করতে পারি। create পেনেলের Helper টেব থেকে Apperature সিলেক্ট করবো। বিস্তারিত ভিডিওতে দেখুন। আরো পড়ুনঃ PTC! PTC! করে আপনার মেধা শেষ করবেন? না কি মজার মজার কিছু শিখবেন? সঙ্গে আয়ও করবেন। টারবো সি কম্পিউটারে সেট আপ করা সি প্রগ্রামিং ল্যাংগুয়েজ টিউটরিয়াল-০২ টিলিংক:অ্যাডোবি ফটোশপ…\nলিমিট কন্ট্রলার ব্যবহার করে কোন অবজেক্টকে র্নিদিষ্ট অবস্থান পর্যন্ত কন্টোল করা যায়। অবজেক্টটি সিলেক্ট করে রাইট ক্লিককরে ড্রপডাউন মেনু হতে curve editor সিলেক্ট করি। x রোটেশন সিলেক্ট করে রাইট ক্লিক করে Assign Controller এর ফ্লোয়েট লিমিট নিলেক্ট করি এবং ভিডিওটি অনুসরন করি.. আরো পড়ুনঃ PTC! PTC! করে আপনার মেধা শেষ করবেন? না কি মজার মজার…\nথ্রিডি স্টুডিও ম্যাক্সের প্রথমিক পর্যায়ের টিউটরিয়াল এটি। দেখতে পারবো- কিভাবে একটি বলকে এনিমেট করা যায়। বলটিকে একটি নির্দিষ্ট পাথে মুভ করানো যাবে। প্রথমে একটি বল একে তার Time configaration সেট করতে হবে। তাহলে দেখে নেই- ভিডিওটি আরো পড়ুনঃ PTC! PTC! করে আপনার মেধা শেষ করবেন? না কি মজার মজার কিছু শিখবেন? সঙ্গে আয়ও করবেন। টারবো…


সাহিত্য ও রাজনীতিতে সংখ্যালঘুদের অবস্থান নিয়ে গবেষণা করবে কমিশনঃ মমতাজ সংমিতা | Puber Kalom\nসাহিত্য ও রাজনীতিতে সংখ্যালঘুদের অবস্থান নিয়ে গবেষণা করবে কমিশনঃ মমতাজ সংমিতা\nবিশেষ প্রতিবেদনঃ মাসখানেক আগে রাজ্য সংখ্যালঘু কমিশনের চেয়ারপার্সন পদে বসেছেন মমতাজ সংগঘমিতা।রাজ্যের সংখ্যালঘুদের উন্নয়ন ও অধিকার নিয়ে নানান কথা বললেন পুবের কলমকে। সাক্ষাৎকারটি নিয়েছেন আবদুল ওদুদ।\nআপনি বোধহয় প্রথম একজন মহিলা,যিনি পশ্চিমবঙ্গ সংখ্যালঘু কমিশনের চেয়ারম্যান হলেন! এ নিয়ে আপনি কী বলবেন?\nঠিকই বলেছেন। এর কৃতিত্ব আমার নয়, এটা সম্ভব হয়েছে মুখ্যমন্ত্রী মমতা বন্দ্যোপাধ্যায়ের জন্য।মুখ্যমন্ত্রী হওয়ার পর থেকে তিনি মেয়েদের এগিয়ে নিয়ে যাওয়ার জন্য কাজ করেছেন। তিনি পঞ্চায়েত স্তর থেকেই মেয়েদের তুলে এনে এসেছেন। মেয়েরা যাতে পিছিয়ে না থাকে।মুখ্যমন্ত্রী আমাকে এই জায়গায় নিয়ে এসেছেন তার জন্য কৃতজ্ঞতা প্রকাশ করছি। মহিলা হিসাবে আমি প্রথম তার জন্য গর্ববোধ করছি। আর এই গর্ব মমতা ব্যানার্জির জন্য।\nকীভাবে কাজ করতে চান?\nআপনারা হয়তো জানেন, সংখ্যালঘু কমিশন সংখ্যালঘু দফতর নয়। তবে সংখ্যালঘু দফতরের যে সমস্ত কাজগুলি হয়, সেগুলি সঠিকভাবে হচ্ছে কি না তার তদারকি করা। আমি মূলত সেই কাজগুলি দেূছি। আগামীতেও সেই কাজগুলি দেূব। সংখ্যালঘু দফতরের কাজগুলির পরিষেবা সঠিকভাবে পচ্ছে কি না।\nআবার কেউ যদি আমাদের কাছে বৈষম্য নিয়ে অভিযোগ করে সে সমস্যায় সঠিক জায়গা বলে দেওয়া যাতে অভিযোগকারী তার ন্যায্য অধিকার থেকে বঞ্চিত না হয়। মানুষ ঐক্যশ্রী প্রকল্পের সুবিধা যাতে পায় তার তদারকি করা। নারী পাচার সংক্রান্ত বিষয়ে অনেকে আসেন। তাদের উদ্ধার করার ব্যাপারে স্থানীয় থানাকে হস্তক্ষেপ করা। নারী, শিশুপাচার আরও কমিয়ে আনার জন্য কমিশন নানাভাবে কাজ করে।\nনতুন কোন পরিকল্পনা আছে?\nআমরা কী কী করতে পারি, সেই সংক্রান্ত কিছু রুল রয়েছে। আমি দেখছি সমস্ত কাজই করে কমিশন। কিন্তু সাহিত্যে এবং রাজনীতিতে সংখ্যালঘু অবস্থান সম্পর্কে কোনও গবেষণা হয়নি বর্তমান সময়ে। কমিশন চেষ্টা করছে, ফান্ড পেলে এই কাজটি করবে।\nসংখ্যালঘুদের মধ্যে কাজের আপনার পূর্ব অভিজ্ঞতার কথা বলুন।\nআমি সাংসদ ছিলাম। আমার ক্ষমতা অনুযায়ী রাস্তাঘাট,ভবন,পানীয়জল,বিদ্যুৎ,স্বাস্থ্য প্রভৃতি বিষয়ে কাজ করেছি। আমি সকলের জন্য করেছি। তবে বর্ধমানের পিছিয়েপড়া এলাকার মধ্যে, তপশিলি ও সংখ্যালঘুদের কাজে একটু বেশি গুরুত্ব দেয়োর চেষ্টা করেছি।\nমুসলিম ছাড়াও রাজ্যের অন্যান্য সংখ্যালঘুদের নিয়ে কোনও বিশেষ উদ্যোগ?\nসবে জয়েন করেছি। তার মধ্যে অনেক ছুটি ছিল। তেমন গুছিয়ে ওঠা সম্ভব হয়নি। তবে কমিশনের অধীনে পড়ে, মুসলিম ছাড়াও শিখ,বৌদ্ধ,খ্রিস্টান,জৈন,পার্সি। এই সম্প্রদায়ের উন্নয়নে আমি সরকারের দৃষ্টি আকর্ষণ করব।\nসংখ্যালঘু দিবস প্রসঙ্গে?\nপ্রতিবছর সংখ্যালঘু কমিশন ১৮ ডিসেম্বর সংখ্যালঘু দিবস পালন করে। এ বছরও কোভিড-১৯ পরিস্থিতিতে পালনের সিদ্ধান্ত নেওয়া হয়েছে। এ বছর কমিশনের দফতরের হল ঘরে একটু ছোট করে সংখ্যালঘু দিবস উদ্যাপন হবে। তবে ভার্চুয়াল অনুষ্ঠানও হবে। অনেকে ইউটিউব,ফেসবুক,টু্ইটারে এই অনুষ্ঠানে যোগ দিতে পারবেন। এ বছর বিশেষ অতিথি হিসাবে উপস্থিত থাকবেন,সাংসদ নাদিমুল হক,প্রাক্তন সাংসদ আহমদ হাসান ইমরান-সহ কমিশনের অন্যান্য সদস্যরা।


২৫টি চোরাই মোটরসাইকেলসহ আটক ২\nপ্রকাশিত : এপ্রিল ১০, ২০১৮ ||\nআব্দুর রহমান: সাতাক্ষীরায় ২৫টি চোরাই মোটর সাইকেলসহ ২ জনকে আটক করেছে জেলা গোয়েন্দা শাখা (ডিবি) পুলিশের একটি দল। মঙ্গলবার (১০এপ্রিল) রাত সাড়ে ৩টায় শহরের রাধানগর এলাকায় একটি বাড়ীতে ডিবি পুলিশের উপ পরিদর্শক মো. শাহারিয়ার হাসানের নেতৃত্বে অভিযান চালিয়ে এসব উদ্ধার করা হয়। এসময় শহরের রাধানগর এলাকার মৃত দাউদ সরদারের ছেলে মকবুল হোসেন (৫০) ও পলাশপোল এলাকার ওয়াজেদ আলীর ছেলে খালিদ হোসেন (৩২) কে আটক করা হয়েছে। আটক মকবুলের নামে ২০১৪ সালে চোরাই মোটর সাইকেল বিক্রি সিন্ডিকেট এর মামলা রয়েছে।\nডিবি পুলিশের উপ পরিদর্শক মো. শাহারিয়ার হাসান বলেন, গোপন সংবাদের ভিত্তিতে গভীর রাতে শহরের রাধারনগর এলাকায় অভিযান চালানো হয়। অভিযানে ২৫টি মোটর সাইকেল, বিআরটিএ’র ফরম ও রশিদ বের করার জন্য একটি কম্পিউটার, প্রিন্টার, অবৈধ টেম্পারিং মেশিন ও পার্চিং মেশিনসহ বিভিন্ন সরঞ্জাম উদ্ধার করা হয়েছে। আসামীদের বিরুদ্ধে নিয়মিত মামলার প্রস্তুতি চলছে।\nউল্লেখ্য, ডিবি পুলিশের এ সফল অভিযানে উপ পরিদর্শক শাহারারিয়ার হাসানের নেতৃত্বে ছিলেন মঞ্জুরুল হাসান, রিয়াজুল ইসলাম, মিজানুর রহমান, রাজু আহমেদ, জিয়ায়ুর রহমানসহ সঙ্গীয় ফোর্স।


ভিসা সেন্টার Archives |\nTag: ভিসা সেন্টার\nFeatured অভিবাসন কাতার বাংলাদেশ থেকে\nকাতারে অভিবাসন প্রত্যাশীদের জন্য সুখবর! ঢাকায় প্রথমবারের মতো কাতারের ভিসা সেন্টার উদ্বোধন করা হয়েছে। মঙ্গলবার (১১ ডিসেম্বর) রাজধানীর বাংলামোটর রূপায়ন ট্রেড সেন্টারের ১১তলায় এ ভিসা সেন্টারের উদ্বোধন করেন ঢাকায় নিযুক্ত কাতারের রাষ্ট্রদূত মো. আহমেদ মোহাম্মদ আল দেহাইমি। কাতারের রাষ্ট্রদূত সাংবাদিকদের বলেন, বাংলাদেশের প্রায় চার লাখ প্রবাসী কাতারে রয়েছেন। কাতার বাংলাদেশিদের জন্য অন্যতম একটি কর্মক্ষেত্র। কাতার […]